സഭാതർക്കം: യാക്കോബായ പ്രതിനിധികൾ ഇന്ന് പ്രധാനമന്ത്രിയുമായി ചർച്ച നടത്തും – News18 Malayalam\nസഭാതർക്കം: യാക്കോബായ പ്രതിനിധികൾ ഇന്ന് പ്രധാനമന്ത്രിയുമായി ചർച്ച നടത്തും\nഉച്ചക്ക് 12 മണിക്ക് പ്രധാനമന്ത്രിയുടെ വസതിയിലാണ് കൂടിക്കാഴ്ച്ച . ഗവർണർ പി.എസ്. ശ്രീധരൻ പിള്ളയും ചർച്ചയിൽ പങ്കെടുക്കും.\nLast Updated : December 29, 2020, 07:24 IST\nന്യൂഡൽഹി: മലങ്കര സഭാ തർക്കത്തിൽ യാക്കോബായ പ്രതിനിധികൾ ഇന്ന് പ്രധാനമന്ത്രി നരേന്ദ്ര മോദിയുമായി ചർച്ച നടത്തും. ഇന്നലെ ഓർത്തഡോക്സ് സഭാധ്യക്ഷന്മാർ പ്രധാനമന്ത്രിയുമായി കൂടിക്കാഴ്ച നടത്തിയിരുന്നു. ചർച്ചയിൽ പങ്കെടുക്കാൻ യാക്കോബായ സുറിയാനി സഭ പ്രതിനിധികളായ മോർ ഗ്രീഗോറിയോസ് ജോസഫ്, മോർ തീമോത്തിയോസ് തോമസ്, മോർ തെയോഫിലോസ് കുര്യാക്കോസ് എന്നീ മെത്രാപ്പോലീത്തൻമാർ തിങ്കളാഴ്ച വൈകിട്ട് ഡൽഹിയിൽ എത്തി.\nമിസോറാം ഹൗസിൽ ഗവർണർ പി.എസ് ശ്രീധരൻ പിള്ള വൈദികരെ സ്വീകരിച്ചു. ഉച്ചക്ക് 12 മണിക്ക് പ്രധാനമന്ത്രിയുടെ വസതിയിലാണ് കൂടിക്കാഴ്ച്ച . ഗവർണർ പി.എസ്. ശ്രീധരൻ പിള്ളയും ചർച്ചയിൽ പങ്കെടുക്കും. ചർച്ചയ്ക്ക് ശേഷം ഇരു സഭാവിഭാഗങ്ങളിലേയും വൈദികർക്ക് മിസോറാം ഹൗസിൽ വിരുന്ന് സത്കാരവും ഒരിക്കിയിട്ടുണ്ട്.\nഇന്നലെ ഓർത്തോഡോക്സ് സഭാ പ്രതിനിധികളുമായി പ്രധാനമന്ത്രി ചർച്ച നടത്തിയിരുന്നു. കോടതി വിധിയുടെ അടിസ്ഥാനത്തിൽ ഇരു സഭകളും ഒരുമിച്ച് മുന്നോട്ട് പോകണമെന്ന് പ്രധാനമന്ത്രിയെ ധരിപ്പിച്ചതായി കണ്ടനാട് ഈസ്റ്റ് ഭദ്രാസന മെത്രാപ്പോലീത്ത ഡോ. തോമസ് മാർ അത്തനാസിയോസ് വ്യക്തമാക്കിയിരുന്നു. സിനഡ് സെക്രട്ടറി ഡോ. യൂഹാനോൻ മാർ ദിയസ്കോറസ്, ഡൽഹി ഭദ്രാസന മെത്രോപ്പോലീത്ത ഡോ. യൂഹാനോൻ മാർ ദിമിത്രിയോസ് എന്നിവരും ചർച്ചയിൽ പങ്കെടുത്തിരുന്നു.\nയാക്കോബായ സഭ മുന്നോട്ട് വയ്ക്കുന്ന ശുപാർശകൾ കൂടി കണക്കിലെടുത്ത് തുടർ നടപടികൾ സ്വീകരിക്കും. ജനുവരി ആദ്യവാരം കത്തോലിക്ക സഭാ പ്രതിനിധികളുമായും പ്രധാനമന്ത്രിയുമായി കൂടിക്കാഴ്ച നടത്തുന്നുണ്ട്.\nFirst published: December 29, 2020, 07:24 IST


ഷാര്‍ജ അഗ്നിശമന സേനയില് ഇനി മുതല് വനിതകളും; അറബ് മേഖലയില് ഇതാദ്യം | Sharjah Civil Defence hires 15 female firefighters - Malayalam Oneindia\nUpdated: Mon, Feb 5, 2018, 8:36 [IST]\nഷാര്‍ജ: അടുപ്പിലെ തീ കെടുത്താന് മാത്രമല്ല, ദുരന്തമുഖങ്ങളിലെ അഗ്നിജ്വാലകളെ മെരുക്കാനും യു.എ.ഇയിലെ വനിതകള് ഇനി മുന്‍പന്തിയിലുണ്ടാവും. ഷാര്‍ജ സിവില് ഡിഫന്‍സിന്റെ അഗ്നിശമന വിഭാഗത്തിലാണ് പുതുതായി 15 സ്വദേശി വനിതാ അംഗങ്ങള് സേവനം ചെയ്യുക. യു.എ.ഇയില് മാത്രമല്ല, മധ്യപൗരസ്ത്യ ദേശത്തു തന്നെ ആദ്യമായാണ് അഗ്നിശമന സേനയില് വനിതകള് ഭാഗമാകുന്നത്. പുരുഷ രക്ഷാ സംഘങ്ങളുടെ അഗ്നിശമന പ്രവര്‍ത്തനങ്ങളില് വനിതാ ഉദ്യോഗസ്ഥരും പങ്കാളികളാവും.\nമോദി പറഞ്ഞത് കള്ളം: ജനങ്ങളെ വഞ്ചിക്കുന്നുവെന്ന് കോണ്‍ഗ്രസ്, മഹാദായി വിഷയത്തില് മോദീമൗനം!!\nസര്‍വീസില് പ്രവേശിക്കുന്നതിന് മുമ്പ് ഇവര്‍ക്ക് ആറു മാസത്തെ പരിശീലനം നല്‍കുമെന്ന് ഷാര്‍ജ സിവില് ഡിഫന്‍സ് ഉദ്യോഗസ്ഥര് അറിയിച്ചു. മൂന്ന് മാസത്തെ സൈനിക പരിശീലനവും മൂന്ന് മാസത്തെ തൊഴില് സംബന്ധമായ പരിശീലനവുമാണ് നല്‍കുകയെന്ന് അധികൃതര് അറിയിച്ചു.\nഇത്തരമൊരു അവസരം തങ്ങള്‍ക്ക് നല്‍കിയ യു.എ.ഇ ഉപപ്രധാനമന്ത്രിയും ആഭ്യന്തര മന്ത്രിയുമായ ലഫ്. ജനറല് ശെയ്ഖ് സെയ്ഫ് ബിന് സായിദ് അല് നഹ്യാന് വനിതാ അംഗങ്ങള് കൃതജ്ഞത അറിയിച്ചു.\nവനിതാ അംഗങ്ങള്‍ക്ക് ആവശ്യമായ ശാരീരിക ക്ഷമതാ പരിശീലനങ്ങളും നൈപുണ്യ വികസന മാര്‍ഗ നിര്‍ദേശങ്ങളും നല്‍കും. തൊഴില് മേഖലയില് സ്വയം പര്യാപ്തത കൈവരിക്കുന്നത് വരെ വകുപ്പ് പ്രത്യേക പരിശീലന പരിപാടികള് അംഗങ്ങള്‍ക്കായി ഒരുക്കും. ആഭ്യന്തര മന്ത്രാലയത്തിന്റെ പ്രത്യേക മാനദണ്ഡങ്ങള്‍ക്കനുസരിച്ചാണ് വനിതാ അംഗങ്ങളെ തിരഞ്ഞെടുത്തിട്ടുള്ളതെന്ന് ഷാര്‍ജാ സിവില് ഡിഫന്‍സ് ഡയറക്ടര് ജനറല് കേണല് സാമി ഖമീസ് അല് നഖ്ബി പറഞ്ഞു.\n200 വനിതകളാണ് ജോലിക്കായി അപേക്ഷ നല്‍കിയത്. പ്രത്യേകമായി നടത്തിയ പരിശോധനാ ഘട്ടങ്ങളിലൂടെയാണ് അവരില് നിന്ന് 15 പേരെ തിരഞ്ഞെടുത്തത്. 18 മുതല് 23 വയസ്സ് വരെ പ്രായ പരിധിയുള്ള അംഗങ്ങള് റാസല് ഖൈമ, അജ്മാന്, ഉമ്മുല് ഖുവൈന്, ഷാര്‍ജ എന്നിവിടങ്ങളില് നിന്നുള്ളവരാണെന്ന് അദ്ദേഹം അറിയിച്ചു.\nസാമൂഹ്യസേവന പ്രവര്‍ത്തനങ്ങളിലുള്ള താല്‍പര്യമാണ് തങ്ങളെ ഈ മേഖലയില് എത്തിച്ചതെന്ന് പുതിയ സേനാംഗങ്ങള് പറഞ്ഞു. തങ്ങളുടെ പാത പിന്തുടരാന് കൂടുതല് പേര് രംഗത്തുവരുമെന്നാണ് പ്രതീക്ഷയെന്നും അവര് അറിയിച്ചു.\nsharjah civil defence uae middle east ajman ras al khaimah ഷാര്‍ജ അഗ്നിശമന സേന റാസല് ഖൈമ അജ്മാന്\nSharjah Civil Defence hires 15 female firefighters\nസാമ്പത്തിക സംവരണ നിയമത്തിനെതിരെ മദ്രാസ് ഹൈക്കോടതിയെ സമീപിച്ച് എംകെ സ്റ്റാലിന്\nഅമിത ചാർജ്ജ് ഈടാക്കുന്നു: ബോട്ട് യൂണിയനുകളുടെ പ്രതിഷേധം, മണിക്കൂറിന് സവാരിക്ക് നിരക്ക് 600 രൂപ


സ്ത്രീകള്‍ക്ക് മാത്രമല്ല പുരുഷന്മാര്‍ക്കും പ്രവേശനമില്ലാത്ത അമ്പലങ്ങളുണ്ട്; ആര്‍ത്തവ സമയത്ത് പുരുഷന് വിലക്ക് | Daily Indian Herald\nSeptember 28, 2018 8:46 pm By : Indian Herald Staff\nശബരിമലയിലെ സ്ത്രീ പ്രവേശനത്തെ അനുകൂലിക്കുന്ന സുപ്രീം കോടതി വിധി വലിയ ചര്‍ച്ചകള്‍ക്ക് വഴിവച്ചിരിക്കുകയാണ്. സ്ത്രീ പുരുഷന്മാര്,തമ്മില് വിവേചനം പാടില്ല എന്നതാണ് കോടതി വിധിക്ക് അടിസ്ഥാനമായി കണക്കാക്കിയത്. ശബരിമലയില് ശാരീരിക പ്രത്യേകതകളുടെ അടിസ്ഥാനത്തില് സ്ത്രീകള് വിവേചനം നേരിന്നുണ്ടെന്നാണ് കോടതി കണ്ടെത്തിയത്.\nഎന്നാല് സ്ത്രീകള് മാത്രമല്ല ഇത്തരത്തില് വിവേചനം നേരിടുന്നത്. പുരുഷന്മാര്‍ക്ക് ക്ഷേത്ര പ്രവേശനം നടത്തുന്നതില് വിലക്കുള്ള അമ്പലങ്ങളുമുണ്ട്. എന്നാല് ഇത്തരം പ്രവേശന നിഷേധങ്ങള് കാര്യമായി ശ്രദ്ധിക്കപ്പെടുന്നില്ല എന്നു മാത്രം. പുരുഷന്മാര്‍ക്ക് അയിത്തം കല്‍പ്പിക്കുന്ന ചില ക്ഷേത്രങ്ങളെക്കുറിച്ച്.\nകമാഖ്യ ക്ഷേത്രം- വിശാഖ പട്ടണം\nലോര്‍ഡ് ബ്രഹ്മ ക്ഷേത്രം- പുഷ്‌കര്\nരാജസ്ഥാനിലെ പുഷ്‌കറിലെ ബ്രാഹ്മിണ് ക്ഷേത്രമാണിത്. ഇവിടെ ക്ഷേത്രത്തിന്റെ ശ്രീകോവിലിന് ഉള്ളിലേക്ക് പൂജ ചെയ്യാനായി വിവാഹിതരായ പുരുഷന്മാര് പ്രവേശിക്കുന്നതിന് വിലക്കുണ്ട്. യോഗികള്‍ക്ക് മാത്രമാണ് പൂജ ചെയ്യാന് അനുവാദമുള്ളൂ. വിശ്വാസികളുടെ കാണിക്കകളെല്ലാം ശ്രീകോവിലിന് പുറത്തുള്ള ഹോളില് നിന്നാണ് സ്വീകരിക്കുന്നത്.\nദേവി കന്യാകുമാരി അമ്മന് ക്ഷേത്രം- കന്യാകുമാരി\nമാത ക്ഷേത്രം- മുസാഫിര്‍പൂര്\nTags: kamakhya temple visakhapatnam


പൊടിയക്കാല, ചാത്തൻകോട്, മൊട്ടമൂട് യാത്രകൾ – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/പൊടിയക്കാല, ചാത്തൻകോട്, മൊട്ടമൂട് യാത്രകൾ\nMay 23, 2016\tLeaveacomment 12,842 Views\nപൊന്മുടിയിലേയ്ക്ക് ഒരു യാത്ര പോകാമെന്ന് കരുതിയാണ് ഞായറാഴ്ച്ച രാവിലെ ഭക്ഷണവും കഴിച്ച് ഇറങ്ങിയത്. ഞായറാഴ്ച്ചയായതുകൊണ്ടുതന്നെ ഗ്രാമങ്ങളെ നഗരങ്ങവുമായി ബന്ധിപ്പിയ്ക്കുന്ന കെ എസ് ആർ റ്റി സി ബസുകൾ പലതും ട്രിപ്പുകൾ കുറവായിരുന്നു. അതുകൊണ്ട് വട്ടിയൂർക്കാവ് നിന്നും ഇരുമ്പ മഞ്ച അരുവിക്കര വഴി നെടുമങ്ങാട് എത്താമെന്ന പ്ലാൻ ഞാൻ ഉപേക്ഷിച്ചു. പകരം വട്ടിയൂർക്കാവിൽ നിന്ന് പേരൂർക്കടയിലേയ്ക്ക് വണ്ടി കയറി. അവിടെ നിന്നു ഉടനെ അടുത്ത ബസിൽ നെടുമങ്ങാട് എത്തുകയും ചെയ്തു. പക്ഷേ അപ്പോഴേയ്ക്കും വർക്കലയിൽ നിന്നുള്ള പൊന്മുടി ബസ് അവിടെനിന്നും സ്ഥലം വിട്ടിരുന്നു. ഇനി അവനെ പിടിച്ചാൽ കിട്ടില്ല.\nതിരുവനന്തപുരത്തെ എന്റെ സഹയാത്രികൻ ഹാഷിം ഇക്ക ഒരു ആവശ്യത്തിനുവേണ്ടി നെടുമങ്ങാട്ട് ഉണ്ടായിരുന്നു. അദ്ദേഹവും ഫ്രീയായിരുന്നതുകൊണ്ട് ഇനിയുള്ള യാത്ര ഒരുമിച്ചാകാമെന്നു തീരുമാനിച്ചു. പേപ്പാറ വനത്തിലെ പൊടിയക്കാല ആയിരുന്നു ആദ്യ ലക്ഷ്യം. മുൻപ് മൂന്ന് നാല് തവണ പോയിട്ടുണ്ടെങ്കിലും കലുങ്ക് നിർമ്മാണം കഴിഞ്ഞ് ബസ് പൊടിയക്കാല സെറ്റിൽ മെന്റ് വരെ ബസ് പോകുന്നുണ്ടെന്ന് അറിഞ്ഞതുകൊണ്ട് അവിടം വരെയൊന്ന് പോയി കാണാമെന്ന് തീരുമാനിച്ചു.\nതിരുവനന്തപുരത്ത് നിന്ന് രാവിലെ 11.20 ന് പുറപ്പെടുന്ന പൊടിയക്കാല ബസ് വിതുരയിൽ ഉച്ചയ്ക്ക് 1 മണിയോടെ എത്തും. സമയം ധാരാളമുണ്ടതുകൊണ്ട് ഞങ്ങൾ നേരെ പേപ്പാറ ഡാം വരെ പോയി. ഹാഷിം ഇക്കയുടെ ബൈക്കിൽ ആയിരുന്നു യാത്ര. പേപ്പാറ ഡാം റിസർവോയറിന്റെയും കെട്ടിന്റെയും ഭാഗത്ത് കുറച്ചുദിവസമായി ഒരു ഒറ്റയാൻ കറങ്ങി നടപ്പുണ്ടെന്ന് വിവരം കിട്ടിയിരുന്നു. ഡാമിൽ മീൻ പിടിയ്ക്കാൻ വന്ന കാണിക്കാരെയും ദാം കാണാൻ വന്ന ടൂറിസ്റ്റുകളെയും അവൻ പറപ്പിച്ചെന്നാണ് കേട്ടത്. രക്ഷപ്പെടാൻ വെള്ളത്തിൽ ചാടിയ കാണിക്കാർക്കൊപ്പം കൊമ്പനും വെള്ളത്തിൽ ചാടി അവരെ അക്കരെ വരെ നീന്തിച്ച അവൻ അല്പം അപകടകാരിയാണെന്ന് ഗാർഡുമാർ പറഞ്ഞു.\nഡാം കാണാൻ ധാരാളം കുടുംബങ്ങൾ അവിടെയെത്തുന്നുണ്ട്. ഉദ്യോഗസ്ഥരോട് ചോദിച്ചപ്പോൾ ആന അങ്ങ് ഉൾക്കാട്ടിലാണെന്ന് പറഞ്ഞു. ഡാം കാണാൻ നില്ക്കാതെ ഞങ്ങൾ നേരെ കുട്ടപ്പാറ ചെക്ക് പോസ്റ്റിലേയ്ക്ക് വന്നു. ഫോറസ്റ്റ് വാച്ചറുമായി അല്പനേരം കമ്പനിയടിച്ച് അവിടെയിരുന്നു. ഇരുട്ടുമൂടുമ്പോൾ ഫോറസ്റ്റ് ഓഫീസിന്റെ നേരെ മുന്നിൽ, റോഡ് സൈഡിൽ തന്നെയുള്ള മൊട്ടക്കുന്നിലേയ്ക്ക് ടോർച്ചടിച്ച് നോക്കിയാൽ കുറേ പച്ചക്കണ്ണുകൾ തിളങ്ങുന്നത് കാണാമത്രേ – കാട്ടുപോത്തുകൾ!\nഒന്നേ കാലോടെ പൊടിയക്കാല ബസ് എത്തി. നിറയെ കാണി വിഭാഗക്കാരാണ് ബസിൽ. പൊടിയക്കാലയിലേയ്ക്ക് ടിക്കറ്റ് നിരക്ക് 8 രൂപ. ഡാം റോഡിൽ നിന്ന് പൊടിയക്കാലയിലേയ്ക്ക് ഇറങ്ങുന്നതിന്റെ ഭാഗത്ത് ഒരു ചെക്ക് പോസ്റ്റ് പണിയുന്നുണ്ട്. ഒറ്റപ്പെട്ട വനമേഖലയിലേയ്ക്ക് മദ്യപിയ്ക്കാൻ എത്തുന്നവരെ തടയാനാണ് അവിടെ ചെക്ക് പോസ്റ്റ് പണിയുന്നത്. ബസ് വനത്തിലൂടെ. മൺപാതയിലൂടെ ആടിയുലഞ്ഞ് യാത്ര തുടർന്നു. രാവിലെയും വൈകിട്ടും ഉള്ള ട്രിപ്പുകളിൽ ഈ വഴി ധാരാളം കാട്ടുപോത്തുകളെ ഇപ്പോൾ കാണാമെന്ന് പറയുന്നു. ഇടയ്ക്കിടെ ആനകളും.\nബസ് പൊടിയക്കാലയിൽ എത്തിയ ശേഷം ഞങ്ങൾ സെറ്റിൽ മെന്റ് ഏരിയയിലൂടെ നടന്നു. ബസ് ഇനി 2.20 ആകും തിരിച്ചെടുക്കുമ്പോൾ. ഞങ്ങൾ നേരെ ഡാം തീരത്തിറങ്ങി. അപ്പോഴേയ്ക്കും തിരിച്ചുപോകുന്ന ബസിൽ പോകാനായി അമ്മച്ചിമാരും കുട്ടികളുമൊക്കെ സ്റ്റോപ്പിൽ എത്തിത്തുടങ്ങി. 2.20 കഴിഞ്ഞതോടെ ബസ് തിരികെ പുറപ്പെട്ടു. തിരികെ ഞങ്ങൾ കുട്ടപ്പാറ ചെക്ക് പോസ്റ്റിൽ ഇറങ്ങി. പിന്നീട് ഞങ്ങൾ നേരെ വിട്ടത് ചാത്തൻകോട് സെറ്റിൽ മെന്റിലേയ്ക്കായിരുന്നു.\nവിതുരയിൽ നിന്ന് ബോണക്കാട് റൂട്ടിൽ ജേഴ്സി ഫാം കഴിഞ്ഞാണ് പേപ്പാറ വനംവകുപ്പ് ചെക്ക് പോസ്റ്റ്. അവിടെ നിന്ന് ബോണക്കാടിലേയ്ക്കും ചാത്തൻകോടിലേയ്ക്കും തിരിയാം. ബോണക്കാടിലേയ്ക്ക് പുറത്തുനിന്നുള്ളവർക്ക് പ്രൈവറ്റ് വാഹങ്ങളിൽ യാത്ര തടഞ്ഞിരിയ്ക്കുകയാണ് (കെ എസ് ആർ റ്റി സി ബസിൽ പോകാം). ചാത്തൻ കോടിലേയ്ക്ക് അനുവാദം വാങ്ങി വേണം പോകാൻ. വാഴ്വന്തോൾ വെള്ളച്ചാട്ടത്തിൽ പോകില്ല എന്ന് ഉറപ്പുനല്കിയ ശേഷം ഞങ്ങൾ ചാത്തൻ കോടിലേയ്ക്ക് എത്തി.\nഒരുപാട് പേരുടെ ജീവനെടുത്ത സ്ഥലമാണ് വാഴ്വന്തോൾ വെള്ളച്ചാട്ടം. ചാത്തൻകോട് നിന്നും വനത്തിലൂടെ2കിലോ മീറ്ററോളം നടന്നുവേണം അങ്ങോട്ടെത്താൻ. ഞങ്ങൾ ചാത്തൻ കോടെത്തിയശേഷം അവിടെ നിന്നും ഡാമിന്റെ തീരത്തേയ്ക്കിറങ്ങി. ഡാമിലും ഡാമിലേയ്ക്കൊഴുകുന്ന അരുവികളിലും ധാരാളം പേർ കുളിയ്ക്കുന്നുണ്ട്. ഉഴമലയ്ക്കൽ സ്കൂളിൽ നിന്നെല്ലാം കുട്ടികൾ സ്കൂൾ ബസിൽ അങ്ങോട്ടെത്തിയിരിയ്ക്കുന്നു. മഴ പൊടിയുന്നുണ്ട്. കൂടുതൽ പെയ്യുന്നതിനു മുൻപ് ഞങ്ങൾ അവിടെ നിന്ന് തിരികെ പുറപ്പെട്ടു.\nഇനി ലക്ഷ്യം മൊട്ടമൂട് എന്ന സ്ഥലമാണ്. പൊന്മുടി റൂട്ടിലാണ് ഈ സ്ഥലം. ചെക്ക് പോസ്റ്റും കടന്ന്, ഏകദേശം പൊന്മുടിയുടെ മടിത്തട്ട് എന്ന് പറയാം. പുറമേ നിന്നുള്ളവർക്ക് പ്രൈവറ്റ് വാഹങ്ങളിൽ അങ്ങ‍ാട്ട് പ്രവേശനമില്ല. വിഷ ചികിത്സ ചെയ്യുന്നവരും കല്ലിനുള്ള ചികിത്സ ചെയ്യുന്ന വൈദ്യന്മാരും ഒരുപാടുണ്ട് ഈ ഉൾപ്രദേശത്ത്. ആ പേര് പറഞ്ഞാൽ അങ്ങോട്ട് കടത്തിവിട്ടേക്കുമെന്ന് പറഞ്ഞെങ്കിലും അങ്ങനെയൊരു ഉദ്യമത്തിന് ഞങ്ങൾ മുതിർന്നില്ല.\nവിതുരയിൽ നാലരയ്ക്ക് എത്തുന്ന മൊട്ടമൂട് ബസിൽ പോകാമെന്ന് തീരുമനിച്ചു. എന്നാലല്ലേ ബസിന്റെ അഭ്യാസം നമുക്ക് കാണാൻ പറ്റൂ. ഞങ്ങൾ നേരെ വിതുരയിൽ വന്ന് ബസ് ഡിപ്പോയിൽ കാത്തിരുന്നു. നാലര കഴിഞ്ഞതോടെ മൊട്ടമൂടിലേയ്ക്കുള്ള കുട്ടി ബസ് എത്തി. ബസിൽ യാത്രക്കാരായി ഞങ്ങൾ രണ്ടുപേർ മാത്രം! 11 രൂപയാണ് മൊട്ടമൂട് ടിക്കറ്റ് നിരക്ക്. ബസ്, കല്ലാറും പേപ്പാറ ചെക്ക് പോസ്റ്റും കടന്ന് പൊന്മുടി ചുരം കയറാൻ തുടങ്ങി. കോടമഞ്ഞ് ഇറങ്ങിയിരിയ്ക്കുന്നു. ചുരത്തിനു താഴെ സ്ഥിതി ഇതാണെങ്കിൽ പൊന്മുടിയിൽ എന്തായിരിക്കും സ്ഥിതി!\nചുരം കയറി ആദ്യത്തെ ഹെയർപിൻ വളവിനു മുൻപ് ബസ് ഇടത്തേയ്ക്കുള്ള കാട്ടുവഴിയിലേയ്ക്ക് ചെക്ക് പോസ്റ്റും കടന്ന് കയറി. ഇടുങ്ങിയ വഴിയാണ്. കുറച്ചുദൂരം വരെ ടാറിംഗ് അതുകഴിഞ്ഞ് പൊട്ടിപ്പൊളിഞ്ഞ് കല്ലുപത്തിപ്പിച്ച റോഡ്. രണ്ട് കൊടും വളവുകളും കുത്തനെ കയറ്റവും. രണ്ടു വശങ്ങളിലും ഇടതൂർന്ന വനം. ചില ഭാഗത്ത് ചെളിയിൽ വഴുക്കി ബസ് കയറാതെ വന്നു. അപ്പോഴൊക്കെ ബസ് പിന്നൊട്ടിറക്കി ക്രോളിംഗ് ഗിയറിൽ അടിച്ചുമിന്നിച്ച് കയറ്റിയെടുത്തു. ബസിന് കഷ്ടിച്ച് പോകാൻ മാത്രം ഇടമുള്ള ഒരു കൊച്ചു കലുങ്ക് ഇത്രയും പാട് സഹിച്ച് ബസ് മൊട്ടമൂട് സെറ്റിൽ മെന്റിൽ എത്തി.\nചുറ്റും കോടമഞ്ഞിറങ്ങിയിരിയ്ക്കുന്നു. മഴപെയ്താൽ ഇതിലും കോടയിറങ്ങുമെന്ന് ഡ്രൈവർ ചേട്ടൻ പറഞ്ഞു. പുള്ളിയും ബസ് നിർത്തിയിറങ്ങി ഞങ്ങൾക്കൊപ്പം ബസിന്റെ ചിത്രമെടുത്തു. മൂവാറ്റുപുഴക്കാരൻ ഡ്രൈവറാണ് അദ്ദേഹം. സ്ഥലം മാറി വന്ന ശേഷം ആദ്യത്തെ ട്രിപ്പ് ആയിരുന്നു. മൊട്ടമൂട് പ്രയാസമുള്ള റൂട്ട് ആണെന്ന് പറഞ്ഞ് പലരും പേടിപ്പിച്ചിരുന്നെന്ന് പറഞ്ഞു. ‘പിന്നെ നമുക്ക് ധൈര്യമുണ്ടേൽ എവിടെ വേണേലും ബസ് കൊണ്ടുപോകാമെന്നേ’ എന്ന് പുള്ളി അഭിപ്രായപ്പെട്ടു. ബസ് ഉടനെ തന്നെ മടക്കയാത്രയാരംഭിച്ചു. ആ വരവിൽ ബസ് പാലത്തിൽ കയറുന്ന വീഡിയോ എടുക്കാൻ അദ്ദേഹവും കണ്ടക്ടർ ചേട്ടനും സഹകരിച്ചു. കാരണം ആ ബസിൽ ആകെ ഞങ്ങളല്ലേ ഉള്ളൂ യാത്രക്കാരായിട്ട്.\nആ വീഡിയോയും ചിത്രങ്ങളും ഡ്രൈവർ ചേട്ടന് അയച്ചുകൊടുക്കലായിരുന്നു വിതുര എത്തുന്നതുവരെ എന്റെ പണി. വിതുരയിൽ എത്തി, ഞങ്ങൾ ബൈക്കിൽ നേരെ നെടുമങ്ങാട് എത്തി. എനിയ്ക്ക് തിരിച്ച് പോകാനുള്ള ബസ് നോക്കി നടക്കുന്നതിനിടയിൽ മൊട്ടമൂട് ബസിനെയും സ്റ്റാഫിനെയും വീണ്ടും കണ്ടു. മടക്കയാത്രയിൽ പേരൂർക്കടയിൽ എത്തിയതോടെ ഒരു മഴയും കിട്ടി.\nചിത്രങ്ങള് , വിവരണം : വിമല് മോഹന്


'മുഖ്യമന്ത്രി പിതൃതുല്യന്, അദ്ദേഹത്തിന് ശാസിക്കാം, തിരുത്താം; കുഞ്ഞാലിക്കുട്ടിക്കെതിരായ പോരാട്ടം തുടരും'\nട്രോളന്‍മാര്‍ക്കും വലതുപക്ഷ സൈബര് പോരാളികള്‍ക്കും കഴുതക്കാമം കരഞ്ഞു തീര്‍ക്കാം\nമുസ്ലീം ലീഗ് നേതാവ് പി.കെ കുഞ്ഞാലിക്കുട്ടിക്കും മകനും എ.ആര് നഗര് ബാങ്കില് കള്ളപ്പണ നിക്ഷേപമുണ്ടെന്നും ഇക്കാര്യം ഇഡി അന്വേഷിക്കണമെന്നുമുള്ള ആവശ്യം മുഖ്യമന്ത്രി പിണറായി വിജയന് തള്ളിയതിനു പിന്നാലെ പ്രതികരണവുമായി കെ.ടി ജലീല്. മുഖ്യമന്ത്രി തനിക്ക് പിതൃതുല്യനാണെന്ന് ജലീല് പറഞ്ഞു. അദ്ദേഹത്തിന് തന്നെ ശാസിക്കാം, ഉപദേശിക്കാം, തിരുത്താം. അതിനുള്ള എല്ലാ അധികാരവും അവകാശവും പിണറായി വിജയനുണ്ട്. ട്രോളന്‍മാര്‍ക്കും വലതുപക്ഷ സൈബര് പോരാളികള്‍ക്കും കഴുതക്കാമം കരഞ്ഞു തീര്‍ക്കാമെന്നും ജലീല് ഫേസ്ബുക്കില് കുറിച്ചു.\nജീവിതത്തില് ഇന്നുവരെ ഒരു നയാപൈസയുടെ അഴിമതി നടത്തിയിട്ടില്ല. ഒരു രൂപയുടെ കള്ളപ്പണ ഇടപാടിലും പങ്കാളിയായിട്ടില്ല. കടം വാങ്ങിയ വകയില് പോലും ഒന്നും ആര്‍ക്കും കൊടുക്കാനില്ല. ലോകത്തെവിടെയും പത്തു രൂപയുടെ അവിഹിത സമ്പാദ്യവുമില്ല. അതുകൊണ്ടു തന്നെ ലീഗ് രാഷ്ട്രീയത്തെ ക്രിമിനല്‍വത്കരിച്ച കുഞ്ഞാലിക്കുട്ടിക്കെതിരെയും അദ്ദേഹത്തിന്റെ കള്ളപ്പണ-ഹവാല ഇടപാടുകള്‍ക്കെതിരെയും അനധികൃത സ്വത്തു സമ്പാദനത്തിനെതിരെയുമുള്ള പോരാട്ടം അവസാന ശ്വാസം വരെ തുടരുമെന്നും ജലീല് കൂട്ടിച്ചേര്‍ത്തു.\nസംസ്ഥാനത്തെ സഹകരണ മേഖല ഇഡി കൈകാര്യം ചെയ്യേണ്ട വിഷയമല്ലെന്നായിരുന്നു ഇഡി അന്വേഷണം വേണമെന്ന ജലീലിന്റെ ആവശ്യത്തോടുള്ള മുഖ്യമന്ത്രിയുടെ പ്രതികരണം. ഇഡിയുടെ ചോദ്യംചെയ്യലോടുകൂടി ജലീലിന് ഇഡിയില് വിശ്വാസം കൂടിയിട്ടുണ്ടെന്നാണ് തോന്നുന്നത്. സഹകരണ ബാങ്കില് ഇഡി അന്വേഷണം സാധാരണ ഗതിയില് ഉന്നയിക്കാന് പാടില്ലാത്തതാണ്. ഇത്തരമൊരു ആവശ്യമുണ്ടായത് ശരിയല്ല. ഇക്കാര്യങ്ങള് അന്വേഷിക്കാന് സംസ്ഥാനത്തുതന്നെ സംവിധാനങ്ങളുണ്ടെന്നും മുഖ്യമന്ത്രി കൂട്ടിച്ചേര്‍ത്തിരുന്നു.


'മാമാങ്കം ' സിനിമ മുഴുവനും കണ്ട ഏക ഫാന്‍സ്‌കാരന്; ഗെറ്റപ്പും ഫൈറ്റും കണ്ടാല് ഞെട്ടും; കുറിപ്പ് - Samakalika Malayalam\n'മാമാങ്കം ' സിനിമ മുഴുവനും കണ്ട ഏക ഫാന്‍സ്‌കാരന്; ഗെറ്റപ്പും ഫൈറ്റും കണ്ടാല് ഞെട്ടും; കുറിപ്പ്\nBy സമകാലിക മലയാളം ഡെസ്‌ക് | Published: 03rd November 2019 02:50 PM |\nLast Updated: 03rd November 2019 02:50 PM | A+A A- |\nആരാധകരെ ഒന്നടങ്കം ആവേശത്തിലാക്കിക്കൊണ്ടാണ് മമ്മൂട്ടി ചിത്രം മാമാങ്കത്തിന്റെ ട്രെയിലര് പുറത്തുവന്നത്. മികച്ച അഭിപ്രായം നേടി മുന്നേറുകയാണ് ട്രെയിലര്. ഇപ്പോള് സോഷ്യല് മീഡിയയില് വൈറലാവുന്നത് ചിത്രം മുഴുവനും കണ്ട ഒരു ഫാന്‍സുകാരന്റെ അഭിപ്രായമാണ്. ചിത്രത്തിന്റെ എഡിറ്ററായ പ്രമുഖ എഡിറ്ററായ ഡോണ് മാക്‌സ് ആണ് മാമാങ്കം കണ്ട ഏക ഫാന്‍സുകാരന്. മമ്മൂട്ടി ഫാന്‍സ് അസോസിയേഷന് പ്രസിഡന്റ് റോബര്‍ട്ട് കുര്യക്കോസാണ് ഡോണിന്റെ അനുഭവം പങ്കുവെച്ചത്. ഗംഭീര പടമാണെന്നും മമ്മുക്കയുടെ ഗെറ്റപ്പും ഫൈറ്റും കണ്ടാല് ഞെട്ടും എന്നുമായിരുന്നു ഡോണ് പറയുന്നത്. എന്തായാലും റോബര്‍ട്ടിന്റെ കുറിപ്പ് വന്നതോടെ മമ്മൂട്ടി ആരാധകരുടെ ആവേശം വര്‍ധിച്ചിരിക്കുകയാണ്.\nഫേയ്‌സ്ബുക്ക് കുറിപ്പ് വായിക്കാം\nഇരുപതിലേറെ വര്‍ഷങ്ങള്‍ക്ക് മുന്‍പ്.. കൃത്യമായി പറഞ്ഞാല് 1998 ഏപ്രില്7വൈകുന്നേരം കോട്ടയം അനുപമ തീയേറ്ററിന് മുന്നില് ഒരു വരവേല്‍പ്പിനുള്ള ഒരുക്കം. എല്ലാവരും പ്രീഡിഗ്രി പിള്ളേര്. കോട്ടയത്തെ മമ്മൂട്ടി ഫാന്‍സ് പിള്ളേരാണ് കക്ഷികള്. പിറ്റേന്ന് റിലീസ് ചെയ്യുന്ന മറവത്തൂര് കനവ് സിനിമയെ സ്വീകരിക്കാനുള്ള ഒരുക്കമാണ് നടക്കുന്നത്. തീയേറ്ററിന് ചുറ്റും തോരണം കെട്ടി, തുണി ബാനര് വലിച്ചു പോസ്റ്റില് കെട്ടണം. കൂട്ടത്തില് ഒരേയൊരാള്‍ക്കേ പോസ്റ്റില് കയറാന് വശമുള്ളൂ. ആ പയ്യന് തന്നെ വലിഞ്ഞു കയറി. തിരക്കുള്ള റോഡില്‍ക്കൂടി പോയ ചിലര് കളിയാക്കി, ചിലര് ചീത്ത വിളിച്ചു.. അതൊന്നും മൈന്‍ഡ് ചെയ്യാതെ പണി പൂര്‍ത്തിയാക്കിയിട്ട് ആവേശത്തോടെ അയാള് വിളിച്ചുപറഞ്ഞു, 'മമ്മൂക്ക കീ ജയ് '.\nഇന്നലെ പുലര്‍ച്ചെ നാലു മണിക്ക് എനിക്ക് ഒരു ഫോണ് കോള് വന്നു. ഹലോ പറഞ്ഞപ്പോളേ കേട്ടത് അന്ന് കോട്ടയത്ത് മുഴങ്ങിയ അതേ ശബ്ദവും മുദ്രാവാക്യവും 'മമ്മൂക്ക കീ ജയ് '.\nഞാന് ചോദിച്ചു എന്തേ ഡോണ്, എന്താ സംഭവം? ഡോണ് പറഞ്ഞു, എടാ ഞാന് മാമാങ്കം ട്രെയിലറിന്റെ വര്‍ക്കില് ആരുന്നു, ഗംഭീരം പടം. മമ്മുക്കയുടെ ഗെറ്റപ്പും ഫൈറ്റും കണ്ടാല് നീ ഞെട്ടും.. എനിക്ക് ഇത് പറയാതിരിക്കാന് വയ്യ, അത്രയേറെ ആവേശം. എന്നിലെ മമ്മൂട്ടി ആരാധകനെ ഉണര്‍ത്താന് ഈ പടത്തിനു സാധിച്ചു. പിന്നെ ഞാനും ഉറങ്ങിയില്ല, വൈകുന്നേരം ട്രെയിലര് കണ്ടപ്പോള് ആ ആവേശം ഇരട്ടിയുമായി.\nഅന്ന് പോസ്റ്റില് വലിഞ്ഞു കയറിയ ആ പയ്യന് ഇന്ന് ഇന്ത്യന് സിനിമയിലെ എണ്ണം പറഞ്ഞ എഡിറ്ററായി മാറി. മമ്മൂട്ടി ഫാന്‍സിന്റെ ജില്ലാ ട്രഷറര് ആയിരുന്നു ഡോണ്. ജില്ലാ പ്രസിഡന്റ് ഞാനും.. ജോയിന് സെക്രട്ടറി ആയിരുന്ന റെജീസ് ആന്റണി ഇന്ന് സംവിധായകനും. മറ്റൊരു ഭാരവാഹി ആയിരുന്ന ജിജി ഇന്ന് നിര്‍മ്മാതാവായും എക്‌സിബിറ്ററായും രംഗത്തുണ്ട്. അകാലത്തില് ഞങ്ങളെ വിട്ടുപിരിഞ്ഞ പ്രമോദും ഇപ്പോഴത്തെ ആംചി മുംബൈയുടെ കലാകാരന് ആശിഷും ഒപ്പം ഉണ്ടായിരുന്നു. അന്നും ഇന്നും ഞങ്ങളുടെ വഴികാട്ടി ആയി ബാബുക്കുട്ടനും, വി ഭാസ്‌കറും സൈഫുദീനും രംഗത്തുണ്ട്.\nഞങ്ങളുടെ കൂട്ടത്തില് കൂടുതല് മിടുക്കന് ഡോണ് മാക്‌സ് ആയിരുന്നത് കൊണ്ടാവണം, സ്വാഭാവികമായും മമ്മുക്കയുടെ അടുത്ത് ആദ്യം അവന് എത്തിപ്പെട്ടത്. അദ്ദേഹമാകട്ടെ ഡോണില് എന്തോ ഒരു 'സ്പാര്‍ക്' തോന്നി ഡോണിന് ഒരു ട്രെയിലര് ചെയ്യാനുള്ള അവസരം കൊടുത്തു. തന്റെ ഇഷ്ടതാരം തനിക്ക് തന്ന ആ അവസരം അവന് ശരിക്കും ഉപയോഗിച്ചു.. ക്രോണിക് ബാച്ചിലര് എന്ന സിനിമയിലൂടെ ഡോണിനെ സിനിമാലോകത്തിനു മമ്മുക്ക സംഭാവന ചെയ്തു എന്ന് വേണം പറയാന്. ഇന്ന് രണ്ടു പതിറ്റാണ്ട് പിന്നിട്ടപ്പോള് മമ്മൂക്കയുടെയും മലയാളത്തിന്റെയും ഏറ്റവും വലിയ സിനിമയില് പങ്കാളിയാകാന് ഡോണിന് കഴിഞ്ഞത് ഒരു നിമിത്തം ആകും.\nമമ്മുക്ക കണ്ടെത്തിയ ആ പയ്യന് ഇന്ന് മോഹന്‍ലാല് സാര് ഉള്‍പ്പെടെ ഇന്ത്യ കണ്ട പ്രഗത്ഭരുടെ എല്ലാം ഭായ് ഭായ് ആയി കഴിഞ്ഞു.. ആ ഡോണിന്റെ വാക്കില് ഞാനും വിശ്വസിക്കുന്നു. മാമാങ്കം ഒരു സംഭവം ആകും. കാരണം' മാമാങ്കം ' സിനിമ മുഴുവനും കണ്ട ഏക ഫാന്‍സ്‌കാരന് ഡോണ് ആണല്ലോ!\nമാമാങ്കം മമ്മൂട്ടി facebook post


കോവിഡ് വില്ലനായി; മലയാളികളെ ഞെട്ടിച്ച സുന്ദരവില്ലന് ആരോരുമില്ലാതെ അന്ത്യയാത്ര - Login Kerala\nHome 24x7 Latest കോവിഡ് വില്ലനായി; മലയാളികളെ ഞെട്ടിച്ച സുന്ദരവില്ലന് ആരോരുമില്ലാതെ അന്ത്യയാത്ര\nകോവിഡ് വില്ലനായി; മലയാളികളെ ഞെട്ടിച്ച സുന്ദരവില്ലന് ആരോരുമില്ലാതെ അന്ത്യയാത്ര\nറിസബാവയെ സിനിമാലോകം അവഗണിച്ചുവെന്നും സോഷ്യല് മീഡിയില് ആരോപണം\nകൊച്ചി: അന്തരിച്ച ചലച്ചിത്ര നടന് റിസബാവയുടെ അന്ത്യയാത്ര ചലച്ചിത്രലോകത്തിന്റെ ആരവങ്ങള് ഒന്നുമില്ലാതെ. ഇന്നലെ വൈകീട്ടോടെയാണ് മലയാളികളുടെ പ്രിയനടന് റിസബാവ അന്തരിച്ചത്. പരിശോധനയില് അദ്ദേഹം കോവിഡ് പോസറ്റീവ് ആണെന്ന് കണ്ടെത്തിയതോടെയാണ്, സ്വവസതിയില് നടത്താനിരുന്ന പൊതു ദര്‍ശനം ഒഴിവാക്കിയത്. കോവിഡ് പ്രോട്ടോക്കോള് കാരണം ഉറ്റബന്ധുക്കള് മാത്രമാണ് സംസ്‌ക്കാര ചടങ്ങില് എത്തിയത്.\nമട്ടാഞ്ചേരി കൊച്ചങ്ങാടി ചെമ്പിട്ട പള്ളിയിലാണ് ഔദ്യോഗിക ബഹുമതികളോടെ ഖബറടക്കം നടന്നത്.കോവിഡ് പ്രോട്ടോകോള് പാലിച്ചുകൊണ്ട്, പി.പി.ഇ കിറ്റ് അണിഞ്ഞ് പൊലീസ് ഉദ്യോഗസ്ഥര് ചടങ്ങില് പങ്കെടുത്തത്. ജില്ലാ കളക്ടര് ജാഫര് മാലിക് സംസ്ഥാന സര്‍ക്കാര് പ്രതിനിധിയായി ചടങ്ങില് പങ്കെടുത്തു.\nഅതിനിടെ റിസബാവയെ സിനിമാലോകം അവഗണിച്ചുവെന്നും സോഷ്യല് മീഡിയില് ആരോപണം ഉയര്‍ന്നിരുന്നു. ഇന്നലെ മൃതദേഹം സൂക്ഷിച്ച ആസ്റ്റര് മെഡിസിറ്റിയിലും സിനിമാലോകത്ത് നിന്ന് ആരും എത്തിയില്ല. കോവിഡ് പ്രോട്ടോക്കോള് പാലിച്ചുകൊണ്ട് താരസംഘടനയായ അമ്മയുടെ പ്രതിനിധികളില് ഒരാള്‍ക്ക് എങ്കിലും റിസബാവയുടെ ഖബറടക്കത്തില് എത്താമായിരുന്നില്ലേ എന്നാണ് പലരും ചോദിക്കുന്നത്.\nആഴ്ചകള്‍ക്ക് മുമ്പ് അന്തരിച്ച നിര്‍മ്മാതാവ് നൗഷാദിന്റെ കാര്യത്തിലും ഇതേ ആരോപണം ഉണ്ടായിരുന്നു. വിരലിലെണ്ണാവുന്ന നിര്‍മ്മാതാക്കള് ഒഴികെ ആരും തന്നെ, സിനിമയ്ക്ക് വേണ്ടി കോടികള് പൊടിച്ച നൗഷാദിന്റെ വസതിയില് അന്തിമോപചാരം അര്‍പ്പിക്കാന് എത്തിയിരുന്നില്ല. ഇത് സോഷ്യല് മീഡിയയില് വന് വിവാദമായതിന് പിന്നാലെയാണ് റിസബാവയുടെ പേരിലും വിവാദമുണ്ടാവുന്നത്.\nഎന്നാല് റിസബാവയെ അവഗണിച്ചുവെന്നതിന് യാതൊരു അടിസ്ഥാനവുമില്ലെന്നാണ് സിനിമാ സംഘടനകളുടെ നേതാക്കള് പറയുന്നത്. പ്രമുഖ നടന്‍മ്മാര് ഉള്‍പ്പെടയുള്ളവര് റിസബാവയുടെ ബന്ധുക്കളെ വിളിക്കുകയും ആശ്വസിപ്പിക്കുകയും ചെയ്തിരുന്നു. പക്ഷേ കോവിഡ് ബാധിച്ചതിനാലുള്ള കര്‍ശന നിയന്ത്രണങ്ങള് ഉള്ളതിനാലാണ് തങ്ങള്‍ക്ക് മൃതദേഹം കാണാന് പോകന് കഴിയാതിരുന്നത്. മാത്രമല്ല താരങ്ങള് എത്തിയാല് അനിനിയന്ത്രിതമായ ആള്‍ക്കൂട്ടം ഉണ്ടാവുകയും ചെയ്യും. ഇത് കാരണമാണ് തങ്ങള് മാറിനിന്നത് എന്നാണ് ‘അമ്മയുടെ’ പ്രതിനിധികള് പറയുന്നത്.\nPrevious articleകൊടി സുനിയുടെ ഫോണ് വിളിയില് ഞെട്ടിക്കുന്ന വിവരങ്ങള് പുറത്ത്; ജയിലില് കഴിയുന്നത് സുഖസൗകര്യങ്ങള് കാരണം\nNext articleറിസബാവയെ വഴി തെറ്റിച്ചത് ഒരു മിമിക്രിക്കാരന്; ആലപ്പി അഷ്‌റഫിന്റെ വെളിപ്പെടുത്തലില് ഞെട്ടല്


Malayalam movie news-Next star fight for July - Malayalam Filmibeat\nഅടുത്ത താരയുദ്ധം ജുലൈയില്\nഈ വര്‍ഷത്തെ ആദ്യത്തെ താരയുദ്ധം വിഷുവിനായിരുന്നു. വിഷുവിനെത്തിയ മമ്മൂട്ടി, മോഹന്‍ലാല്, ദിലീപ് ചിത്രങ്ങള് ഇപ്പോഴും പ്രദര്‍ശനം തുടരുന്നു. ഇനി അടുത്ത താരയുദ്ധം നടക്കുന്നത് ജൂലൈയിലായിരിക്കും. മോഹന്‍ലാലിന്റെയും മമ്മൂട്ടിയുടെയും ദിലീപിന്റെയും സുരേഷ് ഗോപിയുടെയും ചിത്രങ്ങളാണ് ജൂലൈയില് ഏറ്റുമുട്ടാനെത്തുന്നത്. വിഷുവിനെന്ന പോലെ ഏതാണ്ട് ഒരേ സമയത്താണ് ഈ ചിത്രങ്ങള് റിലീസിംഗിനെത്തുക.\nതന്റെ ജന്മദിനമായ ജൂലൈ നാലിന് റിലീസ് ചെയ്യാനായി ദിലീപ് ഒരുക്കുന്ന ചിത്രമാണ് ജുലൈ നാല്. എല്ലാ വര്‍ഷവും ജൂലൈ നാലിന് ദിലീപ് ചിത്രങ്ങള് തിയേറ്ററുകളിലെത്താറുണ്ട്. അന്ന് പടം പുറത്തിറക്കിയാല് സൂപ്പര്‍ഹിറ്റാവുമെന്നാണ് ദിലീപിന്റെ വിശ്വാസം. ഇത്തവണ ജൂലൈ നാലിന് റിലീസ് ചെയ്യുന്ന ചിത്രത്തിന് പേര് നല്‍കിയിരിക്കുന്നതു തന്നെ ജൂലൈ നാല് എന്നാണ്. ജോഷിയാണ് ഈ ചിത്രം സംവിധാനം ചെയ്യുന്നത്.\nറാഫി മെക്കാര്‍ട്ടിന് സംവിധാനം ചെയ്യുന്ന മോഹന്‍ലാല് ചിത്രം ഹലോ ജൂലൈ അഞ്ചിന് റിലീസ് ചെയ്യും. മോഹന്‍ലാലിന്റെ ഈ വര്‍ഷം തിയേറ്ററുകളിലെത്തുന്ന രണ്ടാമത്തെ ചിത്രമായിരിക്കും ഹലോ. മമ്മൂട്ടിയെ നായകനാക്കി മേജര് രവി സംവിധാനം ചെയ്യുന്ന മിഷന് 90 ഡേയ്‌സ് ജൂലൈ രണ്ടാം വാരം തിയേറ്ററുകളിലെത്തും.\nമാസങ്ങള്‍ക്കു മുമ്പ് പൂര്‍ത്തിയാക്കിയ സുരേഷ് ഗോപി-വിനയന് ചിത്രം ബ്ലാക്ക് ക്യാറ്റും ജൂലൈയിലാണ് റിലീസ് ചെയ്യുന്നത്. മലയാളത്തിലെ നാല് സൂപ്പര്‍താരങ്ങളും കൊമ്പുകോര്‍ക്കുന്ന കാഴ്‌ചയായിരിക്കും ജുലൈയിലെ സിനിമാ വിപണിയിലെ വിശേഷം.


Wednesday, July 08, 2020 06:46:27 AM\nസ്വന്തം ലേഖകൻ: സംസ്ഥാനത്ത് ഇന്ന് 111 പേര്‍ക്ക് കൊവിഡ്. സ്ഥിതി രൂക്ഷമാകുന്നു എന്നാണ് കൂടിയ രോഗ വ്യാപന നിരക്ക് സൂചിപ്പിക്കുന്നതെന്നും മുഖ്യമന്ത്രി പറഞ്ഞു. 50 പേര് വിദേശത്ത് നിന്ന് വന്നവരാണ്. മൂന്ന് ആരോഗ്യ പ്രവര്‍ത്തകര്‍ക്കും ഇന്ന് രോഗം സ്ഥിരീകരിച്ചിട്ടുണ്ട്. 48 പേര് മറ്റ് സംസ്ഥാനങ്ങളിൽ നിന്ന് കേരളത്തിലേക്ക് എത്തിയവരാണ്. പത്ത് പേര്‍ക്ക് സമ്പര്‍ക്കം വഴിയാണ് വൈറസ് ബാധയുണ്ടായത്. 22 പേരുടെ പരിശോധന ഫലമാണ് ഇന്ന് നെഗറ്റീവ് ആയത്.\nസംസ്ഥാനത്ത് ഇതുവരെ 167355 അതിഥി തൊഴിലാളികള് സ്വന്തം നാടുകളിലേക്ക് മടങ്ങി. ഇവിടെയും നിരവധിപേര് കഴിയുന്നുണ്ട്. ജോലികള് തുടങ്ങിയ സാഹചര്യത്തില് അവരെ പ്രത്യേകം പരിഗണിക്കണം.


പ്രവാസ മനസ്സുകളിൽ ഇടം നേടിയ ലോക കേരളസഭ | Malayalam News\nപ്രവാസ മനസ്സുകളിൽ ഇടം നേടിയ ലോക കേരളസഭ\n2019-10-17 16:30:00 കുഞ്ഞമ്മദ് കൂരാച്ചുണ്ട്\nലോക കേരള സഭയുടെ രണ്ടാം സമ്മേളനം 2020 ജനുവരി2,3 തിയ്യതികളിൽ തിരുവനന്തപുരം നിയമസഭാ കോംപ്ലക്‌സിൽ ചേരാൻ തീരുമാനിച്ചിരിക്കുന്നു. രണ്ട് വർഷത്തെ കാലാവധിയുള്ള ലോക കേരള സഭ കഴിഞ്ഞ ഫെബ്രുവരിയിൽ അതിന്റെ പശ്ചിമേഷ്യൻ മേഖലാ സമ്മേളനം ദുബായിൽ ചേരുകയും സുപ്രധാനമായ പല തീരുമാനങ്ങളെടുക്കുകയും ചെയ്തിരുന്നു.\n1950 - കളിൽ ആരംഭിക്കുകയും 1970 - കളിൽ ശക്തി പ്രാപിക്കുകയും ചെയ്ത കേരളീയ പ്രവാസ ചരിത്രം എന്നത് ഒട്ടേറെ ത്യാഗനിർഭരവും വിസ്മയകരവുമായ ഒന്നാണ്.\nഇന്ത്യൻ സമ്പദ്ഘടനയുടെ നട്ടെല്ലായി വിദേശ നാണയം നേടിത്തരുന്ന ചരക്കായി അതിവേഗം പ്രവാസികൾ മുന്നേറുന്നതായിട്ടാണ് സർക്കാറിന്റെ അവലോകന കണക്കുകളിൽ ഇന്ത്യൻ പ്രവാസം പ്രത്യേകിച്ചും കേരള പ്രവാസം അടയാളപ്പെട്ടിരിക്കുന്നത്. സ്വന്തം ജീവിതായോധനത്തിന് എരിഞ്ഞ് തീരുന്ന മനുഷ്യ ജന്മങ്ങൾക്ക് വേണ്ടി, നമ്മുടെ രാജ്യം ഭരിക്കുന്നവർ നാളിത് വരെ ഒരു കാര്യവും ചെയ്തിട്ടില്ല. ഇന്ത്യൻ സമ്പദ്ഘടനയെ രക്ഷിച്ചു നിർത്തുന്ന പ്രവാസ ലോകത്തെ കണ്ടില്ലെന്ന് നടിക്കുന്നതാണ് ഇന്ത്യൻ ഭരണാധികാരികളുടെ രീതി. പ്രവാസികളുടെ പേരിൽ വകുപ്പുണ്ടാക്കി മന്ത്രി സ്ഥാനത്ത് കയറിയിരുന്നവരും പ്രവാസികൾക്കെന്തിനൊരു വകുപ്പെന്ന് ചിന്തിച്ച് വകുപ്പ് തന്നെ ഇല്ലാതാക്കിയവരും പ്രവാസികൾക്ക് ഉപകാരപ്രദമായ ഒന്നും തന്നെ ചെയ്തിട്ടില്ല. ഇതിൽ നിന്നും ഭിന്നമായി പ്രവാസികളെ പരിഗണിക്കുകയും അവർക്ക് വേണ്ടി ശക്തമായി ഇടപെട്ട് വരികയും ചെയ്തത് മാറി മാറി വന്ന കേരളത്തിലെ ഇടതുപക്ഷ സർക്കാരാണ്. 1987 ൽ അധികാരത്തിലുണ്ടായിരുന്ന ഇ.കെ നായനാരുടെ സർക്കാരാണ് നോർക്ക വകുപ്പ് രൂപീകരിച്ചത്.\nകഴിഞ്ഞ ഏതാനും തവണകൾ അധികാരത്തിലുണ്ടായിരുന്ന ഇടതുപക്ഷ സർക്കാരുകളുടെ പ്രവാസി ക്ഷേമ പ്രവർത്തനങ്ങളുടെ മൂർത്തരൂപമായിട്ടാണ് 2016 ൽ അധികാരത്തിൽ വന്ന പിണറായി സർക്കാർ ലോക കേരള സഭക്ക് രൂപം നൽകുന്നത്.\nകേരളത്തിന്റെ വികസന കാര്യത്തിലും പ്രവാസികളുടെ ക്ഷേമ കാര്യത്തിലും മലയാളികളുടെ സാന്നിധ്യവും ശബ്ദവും അടയാളപ്പെടുത്തുന്നതിനാണ് നിയമം മൂലം സഭ രൂപപ്പെട്ടത്.\n2018 ജനുവരിയിൽ രൂപീകൃതമായ സഭയുടെ ഏഴ് വിഷയ നിർണയ സ്റ്റാൻഡിങ്ങ് കമ്മിറ്റി ഇന്ന് സജീവമാണ്.\nസഭാ സെക്രട്ടറിയേറ്റ് സംവിധാനവും കാര്യക്ഷമമായി പ്രവർത്തിക്കുന്നു. കഴിഞ്ഞ സമ്മേളനത്തിൽ വിവിധ വിഷയങ്ങളിൽ സഭാ അംഗങ്ങളിൽ നിന്നും ഉയർന്നു വന്നതും സബ്കമ്മിറ്റികളിൽ വിശദമായ ചർച്ചക്ക് ശേഷം സർക്കാറിന്റെ പരിഗണനക്ക് വെച്ചതുമായ നിർദ്ദേശങ്ങൾ അതിവേഗം നടപ്പിൽ വരുത്തുന്ന സ്ഥിതിയാണ് പ്രവാസ ലോകം ഇപ്പോൾ കണ്ടുകൊണ്ടിരിക്കുന്നത്. നാളിത് വരെ പ്രവാസികൾക്ക് അവരുടെ സമ്പാദ്യത്തിനും നിക്ഷേപത്തിനും സുരക്ഷക്കും ആവശ്യമായ ഒരു സംവിധാനം നിലവിലുണ്ടായിരുന്നില്ല.\nവിദേശ രാജ്യങ്ങളിൽ പ്രവാസികളൊഴുക്കുന്ന വിയർപ്പിലൂടെ നേടുന്ന സമ്പാദ്യം അവരാഗ്രഹിക്കുന്ന മേഖലയിൽ സുരക്ഷിതമായി നിക്ഷേപിക്കാനും ലാഭകരമാക്കാനും കഴിഞ്ഞിരുന്നില്ല. കേരള പുരോഗതിക്ക് പ്രവാസികളുടെ പങ്ക് ഉപയോഗപ്പെടുത്താനും പ്രവാസികൾക്ക് ഗുണകരമാക്കാനും കഴിയുന്ന നിലയിൽ പദ്ധതികൾ ഇപ്പോൾ രൂപപ്പെട്ടിരിക്കയാണ്. സർക്കാർ ,പൊതുമേഖല ,സ്വകാര്യ മേഖലയിലെ നിർമാണ പ്രവർത്തനങ്ങൾക്ക് പ്രവാസികളുടെ മാത്രം കൺസ്ട്രക്ഷൻ കമ്പനി രൂപീകരിക്കാൻ സർക്കാർ എടുത്ത തീരുമാനം പ്രാധാന്യമുള്ള ഒന്നാണ്. വരും വർഷങ്ങളിൽ കേരളത്തിലാകമാനം വരുന്ന ചെറുതും വലുതുമായ വികസന പ്രവർത്തനങ്ങളിൽ ഇടപെടാൻ പ്രവാസികളുടെ കൺസ്ട്രക്ഷൻ കമ്പനിക്ക് സാധിക്കും.\nഇപ്പോൾ ഈ രംഗത്ത് സഹകരണ മേഖലയിലെ ഊരാളുങ്കൽ സൊസൈറ്റി മാത്രമാണ് പ്രധാനമായിട്ടുള്ളത്.\nഏതൊരു ചെറുതും വലുതുമായ നിക്ഷേപങ്ങൾക്ക് സൗകര്യപ്പെടുന്ന നിലയിലാണ് കൺസ്ട്രക്ഷൻ കമ്പനി രൂപീകരണം. കേരളത്തിലെ വ്യാവസായിക നിക്ഷേപം ത്വരിതപ്പെടുത്തുന്നതിന് മറ്റൊരു കമ്പനിയും സർക്കാർ രൂപീകരിച്ചു കഴിഞ്ഞിട്ടുണ്ട്. തിരിച്ച് വരുന്ന പ്രവാസികളുടെ അവരുടെ തൊഴിൽ നൈപുണ്യത്തിന്റെ അടിസ്ഥാനത്തിൽ പുനരധിവസിപ്പിക്കുക എന്ന ലക്ഷ്യം ഇതിനെല്ലാം പിന്നിലുണ്ട്.\nക്ഷേമനിധി ആനുകൂല്യങ്ങൾ വർധിപ്പിക്കാനും പെൻഷൻ അഞ്ഞൂറ് രൂപയിൽ നിന്നും രണ്ടായിരമാക്കാനും നോർക്ക വഴി നിരവധി പദ്ധതികൾ നടപ്പാക്കാനും ഇക്കാലയളവിൽ കഴിഞ്ഞിട്ടുണ്ട്. തിരിച്ച് വരുന്നവരുടെ തൊഴിൽ സംരംഭങ്ങൾക്ക് 30 ലക്ഷം രൂപ വരെ വായ്പ അനുവദിക്കുന്ന പദ്ധതി വിവിധ ബാങ്കുകളുമായി ബന്ധപ്പെട്ട് നടപ്പിൽ വന്നിട്ടുണ്ട്. കേരള ബാങ്കിന്റെ സ്ഥാപനത്തോടെ വായ്പ ലഭ്യമാവുന്നതിനുള്ള തടസ്സങ്ങൾ പൂർണ്ണമായും ഇല്ലാതാവും.\nവിദേശ രാജ്യങ്ങളിൽ ജോലിക്കായി പോകുന്ന വീട്ടുജോലിക്കാർ അടക്കമുള്ള സ്ത്രീകളുടെ പ്രശ്‌നങ്ങളിൽ ഇടപെടുന്നതിനും പ്രത്യേക വനിതാ സെൽ രൂപീകരണവും ലോക കേരള സഭാ തീരുമാനങ്ങളിൽ പെട്ടതാണ്.\nവിദേശത്ത് ജയിലിലും കേസിലും ഉൾപ്പെട്ട മലയാളികളെ സഹായിക്കാൻ സൗജന്യ നിയമ സഹായ സെൽ പ്രവർത്തനം തുടങ്ങിക്കഴിഞ്ഞു.\nഗൾഫിൽ നിന്നു തൊഴിൽ നഷ്ടപ്പെട്ടു വരുന്നവരുടെ എണ്ണം വർധിച്ചു കൊണ്ടിരിക്കയാണ്. ഇക്കാര്യം പരിഗണിച്ച് പുതിയ തൊഴിൽ സാധ്യതകളും പുതിയ പ്രവാസ മേഖലകളും അന്വേഷിക്കുകയാണ് സർക്കാർ.\nകുവൈത്തിലേക്കുള്ള വീട്ട് വേലക്കാരുടെ റിക്രൂട്ട്‌മെന്റ് നോർക്ക നേരിട്ടാണ് നടത്തുന്നത്. ആരോഗ്യ രംഗത്ത് കുവൈത്ത് സിവിൽ ഡിഫെൻസുമായി കരാർ ഒപ്പിട്ടത് ഏതാനും ദിവസങ്ങൾക്ക് മുമ്പാണ്.\nനെതർലാന്റുമായി മുഖ്യമന്ത്രി നേരിട്ട് നടത്തിയ ചർച്ചയിൽ അടുത്ത പത്ത് വർഷത്തേക്കുള്ള ആ രാജ്യത്തെ ആരോഗ്യ മേഖലയിലെ മുഴുവൻ ഒഴിവുകളും കേരളത്തിൽ നിന്നും നികത്താമെന്ന ധാരണയായിട്ടുണ്ട് . ഇന്ത്യയിലെ\nനെതർലാന്റ് അംബാസഡർ നേരിട്ട് ഇടപെട്ടാണ് ഇത്തരം ഒരു അവസരം കേരളത്തിന് നൽകുന്നത്.\nസ്വന്തം ജനതയുടെ തൊഴിൽ സാഹചര്യവും അവസരവും ശക്തിപ്പെടുത്തുന്നതിന് ഒരു സംസ്ഥാന സർക്കാർ നേരിട്ട് ഇടപെടുന്നത് ഇന്ത്യയിൽ കേരളത്തിൽ മാത്രമാണ്.\nആഗോള തലത്തിൽ ഫിലിപ്പൈൻ മാത്രമാണ് ഇത്തരമൊരു നീക്കം നടത്തുന്ന രാജ്യം.\nഗൾഫ് തൊഴിൽ സാഹചര്യങ്ങളിൽ തൊഴിൽ നഷ്ടപ്പെടുന്നവർക്ക് പുതിയ പ്രവാസം കണ്ടെത്തണമെന്ന ലോക കേരള സഭാ തീരുമാനമാണ് ഇത് വഴി നടപ്പാവുന്നത്.\nകേരളീയ പ്രവാസി ചരിത്രത്തിലെ ഏറ്റവും നിർണ്ണായകമായ ചുവട് വെപ്പായിരുന്നു ലോക കേരള സഭ എന്ന് നിസ്സംശയം തെളിയിക്കപ്പെട്ടിരിക്കുന്നു. പ്രവാസി പ്രശ്‌നങ്ങളോട് മുഖം തിരിഞ്ഞ് നിൽക്കുന്ന ഒരു പ്രസ്ഥാനത്തിനും കേരളത്തിൽ ഇനി നിലനിൽപ്പുണ്ടാവില്ല.\nലോക കേരള സഭ എന്ന ആശയത്തെ മാനസികമായി ഉൾക്കൊള്ളാൻ കഴിയാത്ത ഒരു വിഭാഗം പ്രതിപക്ഷ നേതാക്കളും പ്രവർത്തകരും ഉണ്ടെന്നത് യാഥാർത്ഥ്യമാണ്.അവർ അവസരം കാത്ത് നിൽപ്പുണ്ട്. വടക്കൻ കേരളത്തിലെ ഒരു പ്രവാസിയുടെ മരണവുമായി ബന്ധപ്പെടുത്തി ലോക കേരള സഭയിൽനിന്നും രാജിവെക്കുന്നുവെന്ന പ്രതിപക്ഷ നേതാവിന്റെയും ചില യു.ഡി.എഫ് അനുകൂല ലോക കേരള സഭ അംഗങ്ങളുടെയും രാജി ആരും ഗൗരവമായി കാണുന്നില്ല. നിയമം മൂലം സ്ഥാപിതമായ ലോക കേരള സഭയിൽനിന്നും എം. എൽ. എ മാർക്ക് മാറി നിൽക്കാൻ കഴിയുമോ എന്ന വിഷയവും പ്രധാനമാണ്.\nഇതിനെല്ലാം ഉത്തരം ലോക കേരള സഭയുടെ 2020 സമ്മേളനം കാണുമെന്നുറപ്പാണ്. നിലവിലുള്ള മുപ്പത് ശതമാനം പേരെ ഒഴിവാക്കി പകരം ആളുകളെ ഉൾപ്പെടുത്തി കൊണ്ടാണ് സഭ ചേരുക. ഇപ്പോൾ പ്രാതിനിധ്യമില്ലാത്ത രാജ്യങ്ങളിൽ നിന്നും പ്രാതിനിധ്യം ഉറപ്പു വരുത്തുമെന്ന് മുഖ്യമന്ത്രി പറഞ്ഞിട്ടുണ്ട്. കഴിഞ്ഞ സമ്മേളനത്തിൽ സുനിതാ കൃഷ്ണൻ മുതൽ ആടുജീവിതത്തിലെ നജീബ് വരെ പങ്കാളിത്വം വഹിച്ചിരുന്നു.\nഇത്തവണയും പ്രവാസ ലോകത്തിന്റെ എല്ലാ കോണുകളിൽ നിന്നും പ്രശസ്തരും അപ്രശസ്തരുമായവരുടെ സാന്നിധ്യം പ്രതീക്ഷിക്കാം.\nപ്രവാസികളുടെ ജനാധിപത്യ വേദി എല്ലാ അർത്ഥത്തിലും സമ്പുഷ്ടമാവും എന്നുറപ്പാണ്. ലോക കേരള സഭയുമായി ബന്ധപ്പെട്ട അനുബന്ധ പരിപാടികൾക്ക് ഡിസംബർ7ന് കൊച്ചിയിൽ തുടക്കമാവും. ഓവർസീസ് എപ്‌ളോയ്‌മെന്റ് സമ്മേളനവും തൊഴിൽ മേളയുമാണ് ആദ്യ പരിപാടി.\nപ്രവാസികൾ തിങ്ങിപ്പാർക്കുന്ന പ്രദേശങ്ങളിൽ കലാപരിപാടികൾ സംഘടിപ്പിക്കും.കോഴിക്കോട്, തിരുവനന്തപുരം, എറണാകുളം എന്നിവിടങ്ങളിൽ നടത്തുന്ന അന്താരാഷ്ട്ര സെമിനാർ പ്രധാന പരിപാടികളിൽ പെടും. ജനുവരി3ന് നിശാഗന്ധി ഓഡിറ്റോറിയത്തിൽ നടക്കുന്ന കലാവിരുന്നോടെയാണ് സമ്മേളനം സമാപിക്കുക. സമ്മേളന നടത്തിപ്പിനുള്ള വിവിധ സബ് കമ്മിറ്റികൾ രൂപീകരിക്കപ്പെട്ടിട്ടുണ്ട്. ഇനിയുള്ള നാളുകൾ ഒരുക്കങ്ങൾക്കുള്ളതാണ്.\nപ്രവാസികളോട് അനുകമ്പ കാണിക്കുകയും അവർക്കാവശ്യമായ നിരവധി പദ്ധതികൾ നടപ്പാക്കി കൊണ്ടിരിക്കയും അവരുടെ ജനാധിപത്യ വേദി സാധ്യമാക്കുകയും ചെയ്യുന്ന സർക്കാറിനെ അഭിവാദ്യം ചെയ്യുന്നു.\n(ലോക കേരള സഭാംഗമാണ് ലേഖകൻ)\nArticles Loka Kerala Sabha


ഒരു ദിവസം അമ്പതോളം ഇന്ത്യക്കാര്‍ക്കാണ് നാടുകടത്തല് കേന്ദ്രം വഴി നാട്ടിലേക്ക് മടങ്ങാനാവുക. അടുത്ത ഞായറാഴ്ച മുതലെ നാടുകടത്തല് കേന്ദ്രത്തില് നടപടികള് തുടങ്ങുകയുള്ളു എങ്കിലും ഇന്ന് മുതല് എംബസിയിലും കോണ്‍സുലേറ്റിലുമെത്തി പേര് രജിസ്റ്റര് ചെയ്യാവുന്നതാണ്. പേര് രജിസ്റ്റര് ചെയ്യുന്ന മുറക്ക് ആവശ്യമായ യാത്രാരേഖകള് നല്‍കി തുടങ്ങും. അതേസമയം കമ്പനികളുടെയും മറ്റ് സ്ഥാപനങ്ങളുടെയും താമസ രേഖയുള്ളവരും കേസിലകപ്പെട്ടവര്‍ക്കും നാട്ടിലേക്ക് പോകുവാന് അവസരമില്ലാത്തതിനാല് അത്തരക്കാര് കോണ്‍സുലേറ്റിലൊ എംബസിയിലൊ ചെന്ന് പേര് രജിസ്റ്റര് ചെയ്യേണ്ടതില്ല.\n2 പ്രളയക്കെടുതി മൂലം മാറ്റിവെച്ച നെഹ്‌റു ട്രോഫി വള്ളംകളി ഓഗസ്റ്റ് 31ന്\n5 രാഹുല് ഗാന്ധി നാമനിര്‍ദ്ദേശ പത്രിക സമര്‍പ്പിച്ചു\n6 മാണി സി കാപ്പന്റെ ലീഡ് 4000 കടന്നു ; വോട്ടെണ്ണല് പൂര്‍ത്തിയായ എട്ടു പഞ്ചായത്തുകളിലും എല്‍ഡിഎഫ് മുന്‍തൂക്കം


മെക്സിക്കോയില് പറന്നുയർന്ന വിമാനം തകര്‍ന്നു വീണു ; 101 യാത്രക്കാർക്ക് അത്ഭുതകരമായ രക്ഷപ്പെടൽ - Janayugom Online\nHome / Latest News / മെക്സിക്കോയില് പറന്നുയർന്ന വിമാനം തകര്‍ന്നു വീണു ; 101 യാത്രക്കാർക്ക് അത്ഭുതകരമായ രക്ഷപ്പെടൽ\nമെക്സിക്കോയില് പറന്നുയർന്ന വിമാനം തകര്‍ന്നു വീണു ; 101 യാത്രക്കാർക്ക് അത്ഭുതകരമായ രക്ഷപ്പെടൽ\nPosted on August 01, 2018, 9:53 am\nമെക്സിക്കോ: ഉയരുന്നതിനിടെ മെക്സിക്കോയില് യാത്രാ വിമാനം തകര്‍ന്ന് വീണെങ്കിലും 101 യാത്രക്കാരും അത്ഭുതകരമായി രക്ഷപ്പെട്ടു. ഇവരില് ചിലര്‍ക്ക് പരിക്കേറ്റിട്ടുണ്ട്. 97 യാത്രക്കാരും നാല് ജീവനക്കാരുമാണ് വിമാനത്തിലുണ്ടായിരുന്നത്.\nപ്രാദേശിക സമയം നാല് മണിയോടെയായിരുന്നു അപകടം. എയ്റോ മെക്സിക്കോയുടെ കീഴിലുള്ള എംബ്രയെര് 190 ജെറ്റ് വിമാനം ദുരാംഗോയില് നിന്ന് പറന്നുയര്‍ന്നതിന് പിന്നാലെ തരിശു ഭൂമിയിലേക്ക് തകര്‍ന്നുവീഴുകയായിരുന്നു. തകര്‍ന്നയുടന് വിമാനത്തിന് തീപിടിച്ചു. വിമാനം ഭാഗികമായി മാത്രമെ കത്തി നശിച്ചുള്ളൂ എന്നതിനാലാണ് വന്‍ദുരന്തം ഒഴിവായത്. ഉടന് തന്നെ രക്ഷാപ്രവര്‍ത്തനം ആരംഭിക്കാനായത് ആശ്വാസമായി. പലര്‍ക്കും പൊള്ളലേറ്റിട്ടുണ്ട്. വിമാനം തകരാനുള്ള കാരണം അറിവായിട്ടില്ല.\nവീഡിയോ കടപ്പാട് : ദി ഗാർഡിയൻ\nകൊട്ടാരക്കരയിൽ ദമ്പതികൾ വീടിനുള്ളില് മരിച്ച നിലയില്\nമകന്റെ ആത്മഹത്യക്കു പിന്നാലെ അമ്മയും ജീവനൊടുക്കി; മനോവിഭ്രാന്തിയിൽ ഇളയ മകൻ\nവിര്‍ച്വല് ഐഡിയും കെവൈസിയും നടപ്പാക്കാനുള്ള നീക്കത്തിനെതിരെ പ്രതിഷേധം


അത്‌ലറ്റിക്കോയോ റയലോ, ആര്‍ക്കാകും കിരീടം?; അവസാന മത്സരം വരെ കാത്തിരിപ്പ് | La Liga Real Madrid Atletico Madrid Barcelona\nMay 17, 2021, 10:56 AM IST\nസെല്‍റ്റാ വിഗോയോട് തോറ്റ ബാഴ്‌സലോണയുടെ കിരീടപോരാട്ടം അവസാനിച്ചു.\nസുവാരസിന്റെ ഗോളാഘോഷം | Photo: Reuters\nമാഡ്രിഡ്: ലാ ലിഗയില് കിരീടപോരാട്ടം അവസാന മത്സരം വരെ നീളും. ഒസാസുനയെ അത്‌ലറ്റിക്കോ മാഡ്രിഡും അത്‌ലറ്റിക്കോ ബില്‍ബാവോയെ റയല് മാഡ്രിഡും തോല്‍പ്പിച്ചതോടെയാണ് കിരീടപ്പോരാട്ടം കടുത്തത്. അതേസമയം സെല്‍റ്റാ വിഗോയോട് തോറ്റ ബാഴ്‌സലോണയുടെ കിരീടപോരാട്ടം അവസാനിച്ചു.\nമെട്രോപൊളിറ്റന് സ്റ്റേഡിയത്തില് നടന്ന മത്സരത്തില് അത്‌ലറ്റിക്കോ മാഡ്രിഡ് ഒസാസുനയെ 2-1ന് തോല്‍പ്പിച്ചു. പ്രതിരോധത്തില് മികച്ചുനിന്ന ഒസാസുന അത്‌ലറ്റിക്കോ മാഡ്രിഡിന്റെ ഓരോ അവസരങ്ങളും തടഞ്ഞു. 75-ാം മിനിറ്റില് ബുദിമറിന്റെ ഹെഡ്ഡറില് ഒസാസുന ലീഡെടുത്തു. എന്നാല് 82-ാം മിനിറ്റില് അത്‌ലറ്റിക്കോ മാഡ്രിഡ് സമനില പിടിച്ചു.\nജാവൊ ഫെലിക്‌സിന്റെ മനോഹരമായ പാസ് സ്വീകരിച്ച് റെനാന് ലോദി അത്‌ലറ്റിക്കോ മാഡ്രിഡിന് സമനില നല്‍കി. പിന്നീട് തുടര്‍ച്ചയായി ആക്രമണങ്ങള് അഴിച്ചുവിട്ട അത്‌ലറ്റിക്കോ 88-ാം മിനിറ്റില് വിജയഗോള് കണ്ടെത്തി. സുവാരസായിരുന്നു ഗോള് സ്‌കോറര്.\nഅതേസമയം ബില്‍ബാവോയില് നടന്ന മത്സരത്തില് റയല് മാഡ്രിഡിന്റെ വിജയം ഒരൊറ്റ ഗോളിനായിരുന്നു. രണ്ടാം പകുതിയില് പ്രതിരോധ താരം നാചോ ആണ് റയലിന്റെ ഗോള് കണ്ടെത്തിയത്. ഇതോടെ റയല് കിരീടപ്രതീക്ഷ നിലനിര്‍ത്തി.\nഒരു മത്സരം ശേഷിക്കേ റയല് മാഡ്രിഡിന് 81 പോയിന്റാണുള്ളത്. അത്‌ലറ്റിക്കോ മാഡ്രിഡിന് 83 പോയിന്റും. അവസാന മത്സരം വിജയിച്ചാല് അത്‌ലറ്റിക്കോ മാഡ്രിഡിന് കിരീടം സ്വന്തമാക്കാം. അതേസമയം അത്‌ലറ്റിക്കോ വിജയിക്കാതിരിക്കുകയും റയല് വിജയിക്കുകയും ചെയ്താല് കിരീടം റയലിന് ലഭിക്കും. അവസാന മത്സരത്തില് റയലിന് വിയ്യാറയലും അതല്റ്റിക്കോ മാഡ്രിഡിന് റയല് വല്ലഡോയിഡുമാണ് എതിരാളികള്.\nഅതേസമയം സെല്‍റ്റാ വിഗോയോട് 2-1ന് പരാജയപ്പെട്ട ബാഴ്‌സലോണയുടെ കിരീടപ്രതീക്ഷ അവസാനിച്ചു. ബാഴ്‌സലോണയ്ക്ക് 76 പോയിന്റാണുള്ളത്. അവസാന മത്സരത്തില് വിജയിച്ചാലും കിരീടം നേടാനാകില്ല.\nContent Highlights: La Liga Real Madrid Atletico Madrid Barcelona\nഎംബാപ്പെയ്ക്കായി റയല് രംഗത്ത്; പി.എസ്.ജിക്ക് 160 ദശലക്ഷം യൂറോയുടെ ഓഫര്


അവസാനത്തെ പെൺകുട്ടി... നാദിയാ മുറാദ് ; അതായിരിക്കട്ടെ | Women | Deshabhimani | Tuesday Oct 9, 2018\nഅവസാനത്തെ പെൺകുട്ടി... നാദിയാ മുറാദ് ; അതായിരിക്കട്ടെ\nഎ ശ്യാംUpdated: Tuesday Oct 9, 2018\nഅമേരിക്ക ഭീകരരുടെ കളിത്തൊട്ടിലാക്കി മാറ്റിയ ഇറാഖിൽ, ഇസ്ലാമിക‌് സ‌്റ്റേറ്റ‌് ഭീകരരുടെ പിടിയിൽ നിന്ന‌് രക്ഷപ്പെട്ട ശേഷം, നാദിയ മുറാദ‌് ബാസി താഹ എന്ന യസീദി യുവതി ആഗ്രഹിച്ചത‌് ഇത്തരം കൊടുംപീഡനങ്ങൾ അനുഭവിക്കേണ്ടിവരുന്ന അവസാനത്തെ പെൺകുട്ടിയായിരിക്കട്ടെ താൻ എന്നാണ‌്. ഈ ശ്രമത്തിൽ നാല‌് വർഷത്തോളമായ പോരാട്ടം ഇപ്പോൾ അവളെ നൊബേൽ സമാധാന പുരസ‌്കാരത്തിന‌് അർഹയാക്കിയിരിക്കുന്നു. 770 കോടി വരുന്ന ലോക ജനസംഖ്യയുടെ ഏതാണ്ട‌് 1/10000 മാത്രം വരുന്ന യസീദി സമൂഹം നേരിട്ട വംശഹത്യയടക്കമുള്ള ദുരന്തങ്ങളിലേക്ക‌് വെളിച്ചം വീശുന്ന നാദിയയുടെ പോരാട്ടം അടുത്തയാഴ‌്ച വെള്ളിത്തിരയിലുമെത്തുകയാണ‌്.\n2014 ആഗസ‌്ത് 15ന‌് രാത്രിയാണ‌് വടക്കൻ ഇറാഖിലെ സിൻജാർ പ്രവിശ്യയിൽ, സിറിയൻ അതിർത്തിക്കടുത്തുള്ള കൊച്ചോ ഗ്രാമം ആക്രമിച്ച ഐഎസ‌് ഭീകരർ അവിടത്തെ യസീദികളിലെ പുരുഷന്മാരെയും പ്രായമായ സ‌്ത്രീകളെയും കൊന്നൊടുക്കി മറ്റ‌് സ‌്ത്രീകളുമായി കടന്നത‌്. അന്ന‌് ലൈംഗിക അടിമകളാക്കപ്പെട്ട ആയിരക്കണക്കിന‌് സ‌്ത്രീകളിൽ ഒരാൾ മാത്രമായിരുന്നു അധ്യാപികയാവാൻ മോഹിച്ച ചരിത്ര വിദ്യാർഥിനി നാദിയ. തന്റെ കൊച്ചു ഗ്രാമത്തിൽ ഒരു ബ്യൂട്ടി സലൂൺ ആരംഭിക്കണം എന്ന‌് കൂടി മോഹിച്ച സുന്ദരിയായ നാദിയയുടെ സ്വപ‌്നങ്ങളെല്ലാം മനുഷ്യത്വമില്ലാത്ത ഭീകരർ തച്ചുടച്ചു.\nമധ്യപൗരസ‌്ത്യ ദേശത്ത‌് ഇസ്ലാമിന‌് മുമ്പ‌് രൂപപ്പെട്ട മതവിഭാഗമാണ‌് യസീദികൾ. ഇറാഖ‌്, തുർക്കി, സിറിയ, ഇറാൻ, അർമീനിയ, കോക്കസസ‌് എന്നിവിടങ്ങളിലായി 10 ലക്ഷത്തോളം യസീദികൾ ഇപ്പോൾ ഉള്ളതായാണ‌് കണക്കാക്കുന്നത‌്. ഭൂരിപക്ഷവും കുർദിഷ‌് ഭാഷയാണ‌് സംസാരിക്കുന്നത‌്. വിശുദ്ധഗ്രന്ഥങ്ങൾ ഒന്നുമില്ലാത്ത യസീദികൾ തലമുറകളായ‌് പകർന്നുവരുന്ന വിശ്വാസങ്ങളെ അടിസ്ഥാനമാക്കിയാണ‌് ജീവിക്കുന്നത‌്. സൊരാഷ‌്ട്രിയൻ, മാണിക്കേയിയൻ, ജൂത, നെസ‌്തോറിയൻ, ക്രിസ‌്ത്യൻ, ഇസ്ലാം തുടങ്ങിയവയുടെ ഘടകങ്ങൾ പലതും ഇവരുടെ വിശ്വാസങ്ങളിൽ കാണാം. 12ാം നൂറ്റാണ്ടിലെ മുസ്ലീം യോഗാത്മക ദർശനവാദിയായ ഷെയ‌്ക്ക‌് ആദിയാണ‌് ഇവരുടെ പരമോന്നത പുണ്യവാളൻ. മറ്റുള്ളവരിൽ നിന്ന‌് അകന്നാണ‌് ജീവിക്കുന്നത‌്. തുർക്കിയിൽ ഒട്ടോമൻ കാലം മുതൽ പലയിടത്തും ഇവർ പീഡനത്തിനിരയായിട്ടുണ്ട‌്.\nഭീകരരുടെ നിയന്ത്രണത്തിലായിരുന്ന മൊസൂളിലെ അടിമച്ചന്തയിൽ വിൽപനയ‌്ക്ക‌് നിരത്തിയ യസീദി യുവതികളിൽ നിന്ന് നാദിയയെ വാങ്ങിയത‌് ഭീകര സംഘത്തിലെ ഒരു ജഡ‌്ജിയാണ‌്. അയ‌ാളുടെ നിരന്തര ബലാത്സംഗത്തിനിരയായ അവർ രക്ഷപ്പെടാൻ ശ്രമിച്ചപ്പോഴാകട്ടെ പിടിക്കപ്പെട്ടു. അവളെ തന്റെ കിങ്കരന്മാർക്ക‌് എറിഞ്ഞുകൊടുക്കുകയായിരുന്നു ജഡ‌്ജി തീരുമാനിച്ച ശിക്ഷ. അനുയായികളുടെ കൂട്ട ബലാത്സംഗം കഴിഞ്ഞ‌് അയാൾ അവളെ മറ്റൊരാൾക്ക‌് വിറ്റു. അങ്ങനെ മൂന്ന‌് മാസത്തോളം പലതവണ കൈമാറപ്പെട്ട‌്, പലരുടെ പീഡനങ്ങൾക്കൊടുവിൽ അവസാനത്തെ ഉടമ അടുത്തയാൾക്ക‌് വിൽക്കാൻ ഒരുങ്ങുമ്പോഴാണ‌് നാദിയ രക്ഷപ്പെട്ട‌ത‌്. അയലത്തെ സുന്നി മുസ്ലീം കുടുംബത്തിന്റെ സഹായത്തോടെ കുർദിസ്ഥാനിലെ യസീദികൾക്കായുള്ള ക്യാമ്പിലെത്തിയ നാദിയ, തന്റെ അമ്മയും ആറ‌് സഹോദരന്മാരും കൊല്ലപ്പെട്ടത‌് അവിടെ വച്ചാണ‌് അറിഞ്ഞത‌്.\nഅവിടെ നിന്ന‌് ജർമനിയിൽ സഹോദരിയുടെ അടുത്തെത്തിയ ശേഷമാണ‌് തനിക്കും തന്റെ വംശത്തിനുമുണ്ടായ ദുരന്തം ലോകത്തോട‌് പറയാൻ നാദിയ തീരുമാനിച്ചത‌്. താനടക്കം യസീദികൾ അനുഭവിച്ച പീഡനങ്ങൾ 2015ൽ ഐക്യരാഷ‌്ട്രസഭാ വേദിയിൽ ലോകനേതാക്കളുടെ മുന്നിലും തുടർന്ന‌് മറ്റ‌് നിരവധി വേദികളിലും നാദിയ പങ്കുവച്ചു. തങ്ങൾക്ക‌് മടങ്ങിപ്പോവാൻ ഇടമില്ലാതായിരിക്കുന്നു എന്ന‌് അവൾ ലോകത്തോട‌് പറഞ്ഞു. ഈ പോരാട്ടത്തിൽ പ്രശസ‌്ത യുവ അഭിഭാഷക അമാൽ ക്ലൂണിയുടെ സഹായം നാദിയക്ക‌് കരുത്തായി. ഭീകരരുടെ തടവിൽ താൻ അനുഭവിച്ച ദുരിത ജീവിതം രേഖപ്പെടുത്തിയ നാദിയയുടെ ഓർമക്കുറിപ്പുകളായ ‘ദി ലാസ‌്റ്റ‌് ഗേൾ: മൈ സ‌്റ്റോറി ഓഫ‌് കാപ‌്റ്റിവിറ്റി ആൻഡ‌് മൈ ഫൈറ്റ‌് എഗെയ‌്ൻസ‌്റ്റ‌് ദി ഇസ്ലാമിക‌് സ‌്റ്റേറ്റ‌്’ എന്ന പുസ‌്തകത്തിന‌് അവതാരിക എഴുതിയിരിക്കുന്നത‌് അമാൽ ക്ലൂണിയാണ‌്.\nയുദ്ധങ്ങളിലും കലാപങ്ങളിലും സ‌്ത്രീകൾക്കെതിരെ അതിക്രമങ്ങൾ അവസാനിപ്പിക്കാൻ നടത്തിവരുന്ന പോരാട്ടങ്ങൾക്കുള്ള അംഗീകാരമായാണ‌് ഇപ്പോൾ നാദിയയ‌്ക്ക‌് നൊബേൽ പുരസ‌്കാരം സമ്മാനിക്കപ്പെടുന്നത‌്.\nകോംഗോയിൽ ലൈംഗികാതിക്രമങ്ങളുടെ ഇരകളെ സഹായിക്കുന്ന ഡോ. ഡെനിസ‌് മുക‌്വെഗിയേയും നാദിയക്കൊപ്പം സമാധാന നൊബേലിന‌് തെരഞ്ഞെടുത്തിട്ടുണ്ട‌്. 2016ൽ യൂറോപ്യൻ പാർലമെന്റിന്റെ സഖറോവ‌് പുരസ‌്കാരവും നാദിയയ‌്ക്ക‌് ലഭിച്ചിരുന്നു(ഡോ. ഡെനിസ‌് മുക‌്വെഗിക്ക‌് ഇത‌് 2014ൽ ലഭിച്ചു). വംശഹത്യയുടെയും ലൈംഗികാതിക്രമങ്ങളുടെയും ഇരകൾക്ക‌് നീതിക്ക‌് വേണ്ടിയുള്ള പോരാട്ടത്തിൽ തനിക്കൊപ്പമുള്ള ലാമിയ അജി ബാഷറിനൊപ്പമാണ‌് നാദിയയ‌്ക്ക‌് സഖറോവ‌് പുരസ‌്കാരം ലഭിച്ചത‌്. 25 വയസുള്ള നാദിയയുടെ നാട്ടുകാരി തന്നെയാണ‌് ഇരുപത്തൊന്നുകാരിയായ ലാമിയ. യസീദി മനുഷ്യാവകാശ പ്രവർത്തകൻ ആബിദ‌് ഷംനീനുമായി നാദിയയുടെ വിവാഹം ഉറപ്പിച്ചിട്ടുണ്ട‌്.\nനാദിയയുടെ ജീവിതകഥ അമേരിക്കൻ ഡോക്യുമെന്റി സംവിധായിക അലക‌്സാണ്ഡ്രിയ ബൊംബാക‌് ചിത്രീകരിച്ചിട്ടുണ്ട‌്. ‘ഓൺ ഹേർ ഷോൾഡേഴ‌്സ‌്’ എന്ന ചിത്രം ഒക‌്ടോബർ 19ന‌് റിലീസ‌് ചെയ്യും. ജീവിതത്തിൽ എപ്പോഴെങ്കിലും നേരിട്ട ലൈംഗികാതിക്രമങ്ങൾ തുറന്നുപറയാൻ തയ്യാറായി കൂടുതൽ കൂടുതൽ സ‌്ത്രീകൾ ‘മീ ടൂ’ കാമ്പയിനിലൂടെ മുന്നോട്ടുവരുന്ന വേളയിലാണ‌് അതിന‌് കരുത്ത‌് പകർന്ന‌് നാദിയയ‌്ക്ക‌് നൊബേൽ പുരസ‌്കാരദാനം. ലജ്ജിക്കേണ്ടത‌് പീഡനത്തിനിരയായവരല്ല, പീഡകരാണ‌് എന്നാണ‌് നാദിയയും ‘മീ ടൂ’ ഇരകളും പ്രഖ്യാപിക്കുന്നത‌്.\nപാകിസ്ഥാനിലെ മലാല യൂസഫ‌്സായിക്ക‌് നാല‌് വർഷം മുമ്പ‌് നൊബേൽ സമാധാന പുരസ‌്കാരം ലഭിച്ചത‌് ലോകമെങ്ങും പെൺകുട്ടികളിൽ പുത്തനുണർവ‌് പകർന്നിരുന്നു. അതിന‌് സമാനമാണ‌് നാദിയയുടെ പുരസ‌്കാരലബ്ധി. പെൺകുട്ടികളുടെ വിദ്യാഭ്യാസ അവകാശത്തിന‌് വേണ്ടി പോരാടിയതിന‌് വധശ്രമത്തിനിരയായ മലാല നീണ്ട ചികിത്സയിലൂടെയാണ‌് അൽഭുതകരമായി ജീവിതത്തിലേക്ക‌് തിരിച്ചുവന്നത‌്. അത്തരമൊരു തിരിച്ചുവരവാണ‌് നാദിയ പോരാട്ടത്തിലൂടെ കൈവരിച്ചത‌്. മലാലയ‌്ക്ക‌് ശേഷം നൊബേൽ സമാധാന പുരസ‌്കാരം ലഭിച്ച ഏറ്റവും പ്രായം കുറഞ്ഞയാൾ കൂടിയായി നാദിയ. യസീദികളും ഇറാഖികളുമടക്കം ലോകത്ത‌് ലൈംഗികാതിക്രമങ്ങൾക്ക‌് ഇരയാകുന്ന എല്ലാ ന്യൂനപക്ഷങ്ങൾക്കും പീഡനങ്ങളെ അതിജീവിച്ചവർക്കുമാണ‌് നാദിയ പുരസ‌്കാരം സമർപ്പിക്കുന്നത‌്.\nനാദിയ മുറാദ് ബാസി താഹ


വീട് വയ്ക്കാൻ മരം മുറിച്ചു, യുവാവിനുമേൽ വൻതുക പിഴ ചുമത്തി വനം വകുപ്പ്, വിവരമറിയിച്ചത് എട്ടാം ക്ലാസുകാരന് | man cut down neem tree forest department asks him to pay fine\nവീട് വയ്ക്കാൻ മരം മുറിച്ചു, യുവാവിനുമേൽ വൻതുക പിഴ ചുമത്തി വനം വകുപ്പ്, വിവരമറിയിച്ചത് എട്ടാം ക്ലാസുകാരന്\nഒറ്റരാത്രികൊണ്ട് വേപ്പ് മരം വെട്ടിമാറ്റിയതായി ശ്രദ്ധയിൽപ്പെട്ട കുട്ടി പിറ്റേന്ന് രാവിലെ വനംവകുപ്പിന്റെ ടോൾ ഫ്രീ നമ്പറിൽ വിളിക്കുകയായിരുന്നു.\nHyderabad, First Published Feb 11, 2021, 4:53 PM IST\nവീടിനടുത്ത് നിന്ന ഒരു വേപ്പ് മരം വെട്ടിയതിന്റെ പേരിൽ 62,075 രൂപ പിഴയടയ്ക്കാൻ തെലങ്കാന വനംവകുപ്പ് ഒരാളോട് ആവശ്യപ്പെട്ടു. ഹൈദരാബാദിന് സമീപം സൈദാബാദിലാണ് സംഭവം. വീട് വയ്ക്കാൻ വേണ്ടി നാല് പതിറ്റാണ്ടിലേറെ പഴക്കമുള്ള കൂറ്റൻ വേപ്പ് മരം മുറിച്ചതിനെ തുടർന്നാണ് യുവാവ് വെട്ടിലായത്. ഒരു എട്ടാം ക്ലാസ് വിദ്യാർത്ഥി നൽകിയ പരാതിയിലാണ് വനം വകുപ്പ് നടപടി എടുത്തത്.\nതന്റെ പുതിയ വീടിന്റെ നിർമ്മാണ സ്ഥലത്ത് നിന്നിരുന്ന മരമാണ് ജി സന്തോഷ് റെഡ്ഡി മുറിച്ച് മാറ്റിയത്. ഒറ്റരാത്രികൊണ്ട് വേപ്പ് മരം വെട്ടിമാറ്റിയതായി ശ്രദ്ധയിൽപ്പെട്ട കുട്ടി പിറ്റേന്ന് രാവിലെ വനംവകുപ്പിന്റെ ടോൾ ഫ്രീ നമ്പറിൽ വിളിക്കുകയായിരുന്നു. വനംവകുപ്പ് ഉദ്യോഗസ്ഥരുമായി സംസാരിക്കുന്നതിനിടെ, താൻ ഒരു 'ഹരിത ബ്രിഗേഡിയർ' ആണെന്നും, മരം മുറിച്ചതിന് ഉത്തരവാദികൾക്കെതിരെ നടപടിയെടുകണമെന്നും കുട്ടി അഭ്യർത്ഥിച്ചു. ഉദ്യോഗസ്ഥർ വിവരം ലഭിച്ച ഉടനെ, മരം വെട്ടുന്നതിൽ ഉൾപ്പെട്ടവരെക്കുറിച്ച് അന്വേഷിക്കാൻ തുടങ്ങി. മരം മുറിക്കാൻ സന്തോഷ് മുൻകൂർ അനുമതി വാങ്ങിയിട്ടില്ലെന്ന് അന്വേഷണത്തിൽ ഉദ്യോഗസ്ഥർ കണ്ടെത്തി. അനുമതിയില്ലാതെ 42 വർഷം പഴക്കമുള്ള മരം മുറിച്ചതിന് വനം വകുപ്പ് യുവാവിന് ഒരു വലിയ തുക പിഴയായി ചുമത്തുകയും ചെയ്‌തു.\n"പുലർച്ചെ നാല് മണിയോടെ കുട്ടി ഞങ്ങളുടെ ടോൾ ഫ്രീ നമ്പറിലേക്ക് വിളിച്ച് മുറിച്ച മരം വാഹനത്തിൽ കയറ്റിക്കൊണ്ടിരിക്കുകയാണെന്ന് അറിയിച്ചു. ശബ്ദം കേട്ട് കുട്ടി ഉറക്കമുണരുകയായിരുന്നു" ന്യൂ ഇന്ത്യൻ എക്സ്പ്രസിനോട് ഓഫീസർ സി വെങ്കടയ്യ ഗൗഡ് പറഞ്ഞു. ഉത്തരവാദിത്തത്തോടെ പെരുമാറിയതിനും സംഭവത്തെക്കുറിച്ച് മുന്നറിയിപ്പ് നൽകിയതിനും വനംവകുപ്പ് ഉദ്യോഗസ്ഥർ കുട്ടിയെ അഭിനന്ദിച്ചു. തെലങ്കാന സർക്കാർ സ്കൂളുകളിൽ 'ഹരിത ബ്രിഗേഡുകൾ' സൃഷ്ടിക്കാൻ നിർദേശം നൽകിയിരുന്നു. ഈ പരിപാടിയിലൂടെ, വിദ്യാർത്ഥികളും അധ്യാപകരും ബ്രിഗേഡിലെ അംഗങ്ങളായി പ്രവർത്തിക്കുകയും പദ്ധതിയുടെ ഭാഗമായി നട്ട തൈകളെ സംരക്ഷിക്കുകയും ചെയ്യുന്നു.\nLast Updated Feb 11, 2021, 4:58 PM IST\nവീട്ടിൽ സ്ഥലമില്ല; വേപ്പ് മരത്തിന് മുകളിൽ ക്വാറന്റൈനിൽ കഴിഞ്ഞ് യുവാവ്; മാതൃകയെന്ന് നാട്ടുകാർ\nമരത്തിന് മുകളില് യുവതി നിസ്‌കരിക്കുന്ന വീഡിയോ വൈറലായി


Clonotril in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Clonotril upayogangal, dossge, parswafalangal, prayojanangal, prathipravarthanangal, munnariyippu\nClonotril നേട്ടങ്ങളും ഉപയോഗങ്ങളും- Clonotril Benefits & Uses in Malayalam- Clonotril nettangalum upayogangalum\nClonotril ഡോസേജും കഴിക്കേണ്ട വിധവും- Clonotril Dosage & How to Take in Malayalam - Clonotril dosagum kazhikkenda vidavum\nClonotril പാർശ്വഫലങ്ങൾ- Clonotril Side Effects in Malayalam- Clonotril paarswafalangal\nClonotril ബന്ധപ്പെട്ട മുന്നറിയിപ്പുകൾ- Clonotril Related Warnings in Malayalam- Clonotril bandhappeṭṭa munnaṟiyippukaḷ\nClonotril-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Clonotril with Other Drugs in Malayalam- Clonotril-nu marunnukaḷumāyulla theevra pravarthanam\nClonotril വൈരുദ്ധ്യങ്ങൾ- Clonotril Contraindications in Malayalam- Clonotril vairudyangal\nClonotril സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Clonotril in Malayalam- Clonotril sambandhichu pothuveyulla chodyangal\nClonotril ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Clonotril Interactions with Food and Alcohol in Malayalam- Clonotril bhakshnavum madyavumaayulla prathipravarthanangal\nClonotril നേട്ടങ്ങളും ഉപയോഗങ്ങളും - Clonotril Benefits & Uses in Malayalam - Clonotril nettangalum upayogangalum\nClonotril പിൻവരുന്നവ ചികിത്സിക്കാൻ ഉപയോഗിക്കുന്നു\nClonotril ഡോസേജും കഴിക്കേണ്ട വിധവും - Clonotril Dosage & How to Take in Malayalam - Clonotril dosagum kazhikkenda vidavum\nClonotril-ന്റെ ചേരുവകൾ - Clonotril Active Ingredients in Malayalam - Clonotril-nte cheruvakal\nClonotril പാർശ്വഫലങ്ങൾ - Clonotril Side Effects in Malayalam - Clonotril paarswafalangal\nClonotril ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nClonotril ബന്ധപ്പെട്ട മുന്നറിയിപ്പുകൾ - Clonotril Related Warnings in Malayalam - Clonotril bandhappeṭṭa munnaṟiyippukaḷ\nClonotril-ന്റെ ഉപയോഗം ഗർഭിണികൾക്കു സുരക്ഷിതമാണോ?\nClonotril ഗർഭകാലത്ത് മിതമായ പാർശ്വഫലങ്ങൾക്ക് കാരണമായേക്കാം. അതിന്റെ ദോഷഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഉടനടി അതിന്റെ ഉപയോഗം നിറുത്തുക. ഡോക്ടറുടെ ഉപദേശം കൂടാതെ വീണ്ടും അത് കഴിക്കരുത്.\nClonotril-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Clonotril-ന്റെ പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നെങ്കിൽ ഉടൻ Clonotril കഴിക്കുന്നത് നിർത്തുക. അതിനു ശേഷം ഡോക്ടറോട് സംസാരിക്കുകയും അദ്ദേഹം നിർദേശിച്ചാൽ മാത്രം അത് വീണ്ടും കഴിക്കുകയും ചെയ്യുക.\nClonotril വൃക്കകളെ എങ്ങനെയാണ് ബാധിക്കുന്നത്?\nClonotril-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nClonotril കരളിനെ എങ്ങനെ ബാധിക്കുന്നു?\nClonotril കരൾ-ന് അപൂർവമായേ ഹാനികരമായിരിക്കുന്നുള്ളൂ.\nClonotril ഹൃദയത്തെ എങ്ങനെ ബാധിക്കുന്നു?\nClonotril ഉപയോഗിക്കുന്നതിന് നിങ്ങളുടെ ഹൃദയം-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nClonotril-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Clonotril with Other Drugs in Malayalam - Clonotril-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Clonotril പിൻവരുന്ന മരുന്നുകളോടൊപ്പം ഉപയോഗിക്കരുത് -\nClonotril വൈരുദ്ധ്യങ്ങൾ - Clonotril Contraindications in Malayalam - Clonotril vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Clonotril കഴിക്കരുത് -നിങ്ങളോട്\nClonotril സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Clonotril in Malayalam - Clonotril sambandhichu pothuveyulla chodyangal\nClonotril ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nClonotril കഴിക്കുന്നത് ആസക്തി ഉണ്ടാക്കിയേക്കാം. ഡോക്ടറുടെ ഉപദേശം ഇല്ലാതെ അതു കഴിക്കരുത്.\nഇല്ല, Clonotril കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, ഡോക്ടറുടെ നിർദേശപ്രകാരം മാത്രം Clonotril കഴിക്കുക.\nഅതെ, ഈ Clonotril മാനസികരോഗങ്ങൾക്ക് നല്ലതാണ്.\nClonotril ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Clonotril Interactions with Food and Alcohol in Malayalam - Clonotril bhakshnavum madyavumaayulla prathipravarthanangal\nആഹാരവും Clonotril-ഉം തമ്മിലുള്ള പ്രതിപ്രവർത്തനം\nClonotril-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Clonotril-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Clonotril കഴിക്കുന്നത് അപകടം ചെയ്തേക്കാം.


MALAYALAM EXPRESS: Online Malayalam News, മലയാളം വാർത്ത - രക്ത പരിശോധനയിലൂടെ ഹൃദയാഘാതം കണ്ടു പിടിക്കാനുള്ള ഉപകരണം; 14 മിനിട്ടിനുള്ളില് ഫലം\nരക്ത പരിശോധനയിലൂടെ ഹൃദയാഘാതം കണ്ടു പിടിക്കാനുള്ള ഉപകരണം; 14 മിനിട്ടിനുള്ളില് ഫലം\nതിരുവനന്തപുരം: രക്ത പരിശോധനയിലൂടെ ഹൃദയാഘാതം കണ്ടു പിടിക്കാനുള്ള ഉപകരണം തിരുവനന്തപുരം മെഡിക്കല് കോളേജ് ആശുപത്രിയിലും. ആശുപത്രി വികസന സമിതിയുടെ ലാബില് ഇനി മുതല് ഈ ഉപകരണം വഴി അതിവേഗം രോഗം കണ്ടു പിടിക്കാനാകും. 14 മിനിട്ടിനുള്ളില് രോഗ വിവരം അറിയാം.\nസാധാരണ ഹൃദയാഘാതം കണ്ടു പിടിക്കാനുള്ള പരിശോധനയില് നാലു മണിക്കൂര് കാത്തിരുന്നാലെ ഫലം ലഭിക്കുകയുള്ളൂ. അത്യാഹിത വിഭാഗത്തിലെത്തുന്ന രോഗികള്‍ക്ക് സമയനഷ്ടമില്ലാതെ ഇനി മുതല് രോഗം കണ്ടു പിടിച്ച് ചികിത്സ നല്‍കാനാകും. ഏറ്റവും ആധുനികമായ പോയിന്റ് ഓഫ് കെയര് ടെക്‌നോളജി ആണ് ഇതില് ഉപയോഗിച്ചിരിക്കുന്നത്.\nവന്‍കിട ആശുപത്രികളില് മാത്രമേ നിലവില് ഈ ഉപകരണം ഉപയോഗിക്കുന്നുള്ളൂ. ദിവസേന നൂറുകണക്കിന് രോഗികള് എത്തുന്ന മെഡിക്കല് കോളേജിലെ അത്യാഹിത വിഭാഗത്തില് രോഗികള്‍ക്ക് കുറേക്കൂടി വേഗത്തില് ചികിത്സ ലഭ്യമാക്കാന് കോബാസ് എച്ച് 232 എ പുതിയ ഉപകരണം എത്തിയതോടെ കഴിയും.\nചിറ്റാർ- പുതുക്കട റോഡിനെ ഹൈവേ നിലവാരത്തിലേക്ക് ഉയർത്തുന്നു\nപ്രൊ വോളിയിൽ കാലിക്കറ്റ് ഹീറോസ് ഇന്നലെ ഹൈദരാബാദ് ബ്ലാക് ഹോൿസിനെ പരാജയപ്പെടുത്തി


വിജയവഴികളിലൂടെ പിഎന്‍സി മേനോന് | Column | Money\nവിജയവഴികളിലൂടെ പിഎന്‍സി മേനോന്\n1976ല് കൊച്ചിയില് ഒരു ഹോട്ടല് ലോബിയില് സുലൈമാന് അല് അദാവി എന്ന ഒമാന് സ്വദേശിയെ പരിചയപ്പെട്ടത് പിഎന്‍സി മേനോന്റെ ജിവിതത്തില് വഴിത്തിരിവായി..\nPublished: Oct 18, 2016, 09:32 AM IST\nകൊച്ചിയിലും ബെംഗളൂരുവിലുമൊക്കെയായി ചെറിയ നിലയിൽ ഇന്റീരിയർ ഡിസൈനിങ് ജോലികളും ഫർണീച്ചർ ബിസിനസ്സും നടത്തിവരികയായിരുന്നു പി.എൻ.സി. മേനോൻ എന്ന ചെറുപ്പക്കാരൻ.\nപത്താം വയസ്സിൽ തന്നെ പിതാവിനെ നഷ്ടപ്പെട്ടതാണ്; അമ്മയ്ക്കാണെങ്കിൽ അസുഖവും. അതിനാൽ ഉത്തരവാദിത്വങ്ങൾ ഏറ്റെടുക്കുന്നതിൽ ഒട്ടും മടിയുണ്ടായിരുന്നില്ല. 1976ൽ കൊച്ചിയിൽ ഒരു ഹോട്ടലിന്റെ ലോബിയിൽ വച്ച് ഒരു ഒമാൻ സ്വദേശിയെ പരിചയപ്പെടാൻ ഇടയായി. മത്സ്യബന്ധന ബോട്ട് വാങ്ങാനായി കൊച്ചിയിലെത്തിയതാണ് സുലൈമാൻ അൽ അദാവി എന്ന ആ അറബി.\nഒമാനിൽ ബിസിനസ്സിന് സാധ്യതയുള്ള മണ്ണാണെന്നും അങ്ങോട്ട് വരാനും സുലൈമാന്റെ ക്ഷണം. ഇന്ത്യയിലും ഗൾഫ് രാജ്യങ്ങളിലുമായി ഒട്ടേറെ കെട്ടിടസമുച്ചയങ്ങൾക്കും കൊട്ടാരങ്ങൾക്കും സമ്പൂർണതയുടെ െെകയൊപ്പ് പതിപ്പിച്ച പി.എൻ.സി. മേനോൻ എന്ന റിയൽ എസ്‌റ്റേറ്റ് സംരംഭകന്റെ പ്രയാണം അവിടെ തുടങ്ങി.\nഇന്ത്യയിലും ഗൾഫ് രാജ്യങ്ങളിലുമായി വ്യാപിച്ചുകിടക്കുന്ന ശോഭ ഗ്രൂപ്പിന്റെ സ്ഥാപകനാണ് പുത്തൻ നടുവക്കാട്ട് ചെന്താമരാക്ഷ മേനോൻ എന്ന പി.എൻ.സി. മേനോൻ. റിയൽ എസ്റ്റേറ്റ്, കരാർ നിർമാണം, ഇന്റീരിയർ ഡിസൈനിങ്, ഫർണീച്ചർ എന്നീ മേഖലകളിലായി വ്യാപിച്ചുകിടക്കുന്ന വ്യവസായ സംരംഭങ്ങളുടെ ഉടമയാണ് ഈ 67കാരൻ. 1997ൽ ഒമാൻ സർക്കാർ ഒമാൻ പൗരത്വം നൽകി ആദരിച്ചു.\nഈ വർഷത്തെ ഫോബ്‌സ് സമ്പന്ന പട്ടികയിൽ ഇന്ത്യയിൽ 78-ാം സ്ഥാനമാണ് അദ്ദേഹത്തിന്. 2016 സപ്തംബറിലെ കണക്ക് അനുസരിച്ച് അദ്ദേഹത്തിന്റെ സമ്പത്ത് 164 കോടി ഡോളർ (ഏതാണ്ട് 10,900 കോടി രൂപ).\nഇൻസ്റ്റിറ്റ്യൂട്ട് ഓഫ് ഡയറക്ടേഴ്‌സി(ഐ.ഒ.ഡി.)ന്റെ ‘ഗോൾഡൻ പീക്കോക്ക് ലൈഫ്‌ടൈം അച്ചീവ്‌മെന്റ് അവാർഡ്’ ഉൾപ്പെടെ ഒട്ടേറെ പുരസ്കാരങ്ങൾ അദ്ദേഹത്തെ തേടി എത്തിയിട്ടുണ്ട്. 2009ൽ രാഷ്ട്രം അദ്ദേഹത്തെ പ്രവാസി ഭാരതീയ സമ്മാൻ പുരസ്‌കാരം നൽകി ആദരിച്ചു.\nമൂന്ന് മാസത്തിനുള്ളിൽ ഒമാനിൽ നിന്ന് വിസ വന്നു. കൈയിൽ 50 രൂപയുമായി മേനോൻ ഒമാനിലേക്ക് വണ്ടി കയറി. ആ അറബിനാട്ടിൽ സമ്പന്നർക്കെല്ലാം എണ്ണക്കിണറുകൾ ഉണ്ടാവുമെന്നും അതിൽ നിന്ന് പെട്രോളിയം ഉണ്ടാക്കി വിൽക്കാമെന്നുമൊക്കെയായിരുന്നു ആ ചെറുപ്പക്കാരന്റെ ധാരണ. തന്നെ കൊണ്ടുപോയ സുലൈമാന്റെ കൈവശവും ഒട്ടേറെ എണ്ണക്കിണറുകൾ ഉണ്ടാവുമെന്ന് അദ്ദേഹം ധരിച്ചു.\nപക്ഷെ, അവിടെ ചെന്നപ്പോഴാണ് കാര്യങ്ങൾ താൻ വിചാരിച്ചതുപോലെയല്ലെന്ന് തിരിച്ചറിയുന്നത്. സുലൈമാൻ വലിയ സമ്പന്നൻ ഒന്നുമല്ല; ഒരു ഇടത്തരക്കാരനാണ്. ഒമാൻ സേനയിലെ ക്യാപ്റ്റൻ. പക്ഷേ, മേനോന് അപ്പോഴും പ്രതീക്ഷയുണ്ടായിരുന്നു. ഇതിനിടെ, ദിവസങ്ങളും ആഴ്ചകളും കടന്നുപോയി. ഒന്നും നടക്കുന്നില്ല. ഒരു മാസം കഴിഞ്ഞപ്പോൾ തീർത്തും അസ്വസ്ഥനായി. ‘എന്താണ് നമ്മുടെ പ്ലാൻ?’, സുലൈമാനോടു ചോദിച്ചു. ‘വിഷമിേക്കണ്ട, ബിസിനസ്സ് തുടങ്ങാൻ എത്ര തുക വേണമെന്ന് പറയൂ’ എന്ന് സുലൈമാൻ.\nഅപ്പോഴത്തെ സാഹചര്യത്തിൽ 3,000 റിയാൽ എങ്കിലും വേണമെന്ന് മറുപടി നൽകി. ഉടൻ തന്നെ ഒരു ബാങ്കിൽ നിന്ന് സുലൈമാൻ വായ്പ ശരിയാക്കി. നാട്ടിലേതു പോലെ ചെറിയ ഇന്റീരിയർ ഡിസൈനിങ് ജോലികളുമായി ബിസിനസ്സിന് തുടക്കമിട്ടു. സർവീസസ് ആൻഡ് ട്രേഡ് കമ്പനി (എസ്.ടി.സി.) എന്ന പേരിലായിരുന്നു സംരംഭം. ദിവസവും 12 മണിക്കൂറിലേറെ നീളുന്ന ജോലി. പതിയെ ബിസിനസ്സ് വളരാൻ തുടങ്ങി.\nവലിയ കരാറുകൾ ഏറ്റെടുത്താലേ വളരാൻ കഴിയുകയുള്ളൂവെന്ന് മനസ്സിലാക്കിയ മേനോൻ, അതിനായി ശ്രമങ്ങൾ തുടങ്ങി. അങ്ങനെ 1984ൽ ഒമാൻ സുൽത്താന്റെ ഓഫീസുകളുടെ ഇന്റീരിയർ ഒരുക്കാനുള്ള കരാർ നേടി. അത് പി.എൻ.സി. മേനോന്റെ സംരംഭക ജീവിതത്തിൽ മറ്റൊരു വഴിത്തിരിവായി. ഉന്നതനിലവാരം തന്റെ ഡി.എൻ.എ. ആണെന്ന് വിശ്വസിക്കുന്ന മേനോന്റെ വർക്കുകൾ ഗുണമേന്മയിൽ മുന്നിട്ടുനിന്നു.\nകൂടുതൽ കരാറുകൾ ലഭിക്കാൻ അത് അദ്ദേഹത്തെ സഹായിച്ചു. ഒമാൻ, ഖത്തർ, ബഹ്‌റിൻ, ബ്രൂണെ എന്നിവിടങ്ങളിലെ രാജകുടുംബങ്ങളുടെ കൊട്ടാരങ്ങൾക്ക് ഇന്റീരിയർ ഡിസൈനിങ് ജോലികൾ നിർവഹിക്കാനുള്ള കരാറുകൾ അദ്ദേഹത്തെ തേടിയെത്തി. 80കളുടെ അവസാനത്തോടെ കെട്ടിടനിർമാണ രംഗത്തേക്കും ചുവടുവച്ചു. ഇതോടെ കെട്ടിടങ്ങളുടെ പ്ലാൻ മുതൽ നിർമാണവും ഇന്റീരിയർ ഡിസൈനിങ്ങും വരെയുള്ള ജോലികൾ നിർവഹിക്കാനായി. 1990കളുടെ തുടക്കത്തിൽ കരാർ നിർമാണ കമ്പനിയുമായി ദുബായിലേക്കും ചുവടുവച്ചു.\nഅപ്പോഴേക്കും, സ്വന്തം നാട്ടിൽ എന്തെങ്കിലും തുടങ്ങണമെന്ന ആലോചനയായി. അങ്ങനെ 1995ൽ ബെംഗളൂരുവിൽ ശോഭ ഡെവലപ്പേഴ്‌സ് എന്ന സംരംഭത്തിന് തുടക്കം കുറിച്ചു. റിയൽ എസ്റ്റേറ്റ് രംഗത്തെ ദേശീയ കമ്പനിയായി മാറുക എന്ന ഉദ്ദേശ്യത്തോടെയാണ് കമ്പനിയുടെ ആസ്ഥാനമായി ബെംഗളൂരു തിരഞ്ഞെടുത്തത്.\nറിയൽ എസ്റ്റേറ്റ് രംഗം പ്രാദേശികമായി ഒതുങ്ങേണ്ട വ്യവസായമാണെന്ന ധാരണയായിരുന്നു അന്ന് ഉണ്ടായിരുന്നത്. ആ ധാരണ മാറ്റിക്കൊണ്ടാണ് അന്താരാഷ്ട്ര പരിചയസമ്പന്നതയുമായി ‘ശോഭ’ എത്തിയത്. ഇന്ന് െബംഗളൂരു, ചെന്നൈ, ഡൽഹി, പുണെ, കൊച്ചി, കോഴിക്കോട്, തൃശ്ശൂർ, കോയമ്പത്തൂർ, മൈസൂരു എന്നിവിടങ്ങളിലായി 130ലേറെ പാർപ്പിട സമുച്ചയങ്ങൾ. ഇതിന് പുറമെ, കരാർ അടിസ്ഥാനത്തിൽ 300 ഓളം പദ്ധതികളും.\nപഞ്ചനക്ഷത്ര ഹോട്ടലുകൾ, കോർപ്പറേറ്റ് ആസ്ഥാനമന്ദിരങ്ങൾ എന്നിവ ഇതിൽ പെടുന്നു. ഇൻഫോസിസ്, എച്ച്.സി.എൽ, ഡെൽ, ബോഷ്, ബയോകോൺ, താജ് ഗ്രൂപ്പ് ഓഫ് ഹോട്ടൽസ്, ഐ.ടി.സി. ഹോട്ടൽസ് എന്നിവയ്ക്ക് വേണ്ടി കെട്ടിടസമുച്ചയങ്ങൾ നിർമിച്ചുനൽകിയിട്ടുണ്ട്. ഇൻഫോസിസിന്റെ 80 ശതമാനത്തിലേറെ നിർമാണപ്രവൃത്തികളും ശോഭ ഗ്രൂപ്പാണ് നിർവഹിച്ചത്.\nരണ്ട് പതിറ്റാണ്ട് കൊണ്ട് ഇന്ത്യയിലെ ഏറ്റവും മികച്ച റിയൽ എസ്റ്റേറ്റ് ബ്രാൻഡായി ശോഭ വളർന്നു. ഇതിനിടെ, 2006ൽ പ്രഥമ ഓഹരി വില്പന (ഐ.പി.ഒ.)യിലൂടെ ശോഭ ലിമിറ്റഡിന്റെ ഓഹരികൾ സ്റ്റോക്ക് എക്‌സ്‌ചേഞ്ചുകളിലും ലിസ്റ്റ് ചെയ്യപ്പെട്ടു. വില്പനയ്ക്ക് വച്ച ഓഹരികളെക്കാൾ 126 മടങ്ങ് അപേക്ഷയാണ് ലഭിച്ചത്. 30 കോടി രൂപയുമായി ഇന്ത്യയിൽ പ്രയാണം തുടങ്ങിയ ശോഭ 2,800 കോടിയിലേറെ വിപണിമൂല്യമുള്ള കമ്പനിയായി മാറി.\nഇതിനിടെ, ഗൾഫിലെ മാറുന്ന സാഹചര്യങ്ങൾ കണക്കിലെടുത്ത് ശോഭ ഗ്രൂപ്പിന്റെ അന്താരാഷ്ട്ര ആസ്ഥാനം ഒമാനിൽ നിന്ന് ദുബായിലേക്ക് മാറ്റി. ദുബായിൽ അടുത്ത 10 വർഷത്തിനുള്ളിൽ രണ്ട് ലക്ഷം കോടി രൂപയുടെ നിർമാണ പ്രവർത്തനങ്ങളാണ് ശോഭ ഗ്രൂപ്പ് നിർവഹിക്കുന്നത്. മെയ്ദാൻ ഗ്രൂപ്പുമായി ചേർന്ന് ദുബായ് നഗരമധ്യത്തിൽ മുഹമ്മദ് ബിൻ റാഷിദ് സിറ്റിയായ ഡിസ്ട്രിക്ട് വണ്ണിന്റെ നിർമാണം നിർവഹിക്കുകയാണ് ഇപ്പോൾ.\n1,100 ഏക്കറിലായി 4.7 കോടി ചതുരശ്രയടി ആണ് അവിടെ വികസിപ്പിക്കുന്നത്. ഇതിനൊപ്പം, ശോഭ ഹാർട്ട്‌ലാൻഡ് എന്ന സമുച്ചയവും നിർമിക്കുന്നു. യൂറോപ്പ് ഉൾപ്പെടെയുള്ള മേഖലകളിലേക്ക് സാന്നിധ്യം വ്യാപിപ്പിക്കാനും ശോഭ ഇന്റർനാഷണലിന് പദ്ധതിയുണ്ട്.\nഎപ്പോഴും പുതിയത് ചെയ്യാൻ ആഗ്രഹിക്കുന്ന വ്യക്തിയാണ് പി.എൻ.സി. മേനോൻ. ഇന്ത്യയിൽ ഇന്റീരിയർ ബിസിനസ്സുമായി നടക്കുമ്പോൾ സമ്പത്തിന്റെ നെറുകയിലെത്തുമെന്ന് കരുതിയിരുന്നോ എന്നു ചോദിച്ചാൽ, മേനോന് കൃത്യമായ മറുപടിയുണ്ട്. ‘ഒരാൾ പോലും മുൻകൂട്ടി പ്ലാൻ ചെയ്ത് കോടീശ്വരന്മാർ ആകുകയില്ല.\nഅത് തികച്ചും യാദൃച്ഛികമായി സംഭവിക്കുന്നതാണ്’. സംരംഭകത്വത്തിന്റെ ആദ്യ പടിയിൽ നിൽക്കുമ്പോൾ നാം അഞ്ചാമത്തെയോ പത്താമത്തെയോ പടിയെക്കുറിച്ച് മാത്രമേ ചിന്തിക്കുകയുള്ളൂ. നൂറാമത്തെ പടിയെക്കുറിച്ച് അപ്പോൾ ചിന്തിക്കില്ല. പത്താം പടി കയറുമ്പോൾ പരമാവധി 25-ാം പടിയെക്കുറിച്ച് ചിന്തിക്കും. അങ്ങനെ കയറിക്കയറിയാണ് പലരും സമ്പത്തിന്റെ നെറുകയിലെത്തുന്നത്. പണത്തിന് പിന്നാലെ പോകാനല്ല ഒരു സംരംഭകനും ശ്രമിക്കേണ്ടതെന്ന് അദ്ദേഹം പറയും.\n‘വിജയത്തെയാണ് നാം പിന്തുടരേണ്ടത്. സമ്പത്ത് അതിന്റെ ഒരു ഉപോത്പന്നം മാത്രം’. വിശ്വാസ്യത മുറുകെ പിടിച്ച്, അർപ്പണബോധത്തോടെയാവണം ഓരോ സംരംഭവും കെട്ടിപ്പടുക്കേണ്ടത്. എന്നാൽ മാത്രമേ വിജയം കൈവരികയുള്ളൂവെന്ന് പി.എൻ.സി. മേനോൻ പറയുന്നു.\nസമ്പത്തിന്റെ ഒരു പങ്ക് സമൂഹത്തിന് മടക്കിക്കൊടുക്കണം എന്ന വിശ്വാസക്കാരനാണ് അദ്ദേഹം. അതിനാൽ, സമ്പത്തിന്റെ പകുതി ജീവകാരുണ്യ പ്രവർത്തനങ്ങൾക്കായി നീക്കിവച്ചിരിക്കുകയാണ് അദ്ദേഹം. ശ്രീ കുറുംബ ട്രസ്റ്റിന്റെ പേരിലാണ് ജീവകാരുണ്യ പ്രവർത്തനങ്ങൾ. ഇതിന്റെ ഭാഗമായി ‘ഗ്രാമശോഭ’ എന്ന പദ്ധതിയിൽ ഉൾപ്പെടുത്തി 2006 മുതൽ പാലക്കാട് ജില്ലയിലെ വടക്കഞ്ചേരി, കിഴക്കഞ്ചേരി പഞ്ചായത്തുകളിലെ നാല് ഗ്രാമങ്ങളിലായി ഒട്ടേറെ ജീവകാരുണ്യ പ്രവർത്തനങ്ങൾ നടത്തിവരികയാണ്. മുതിർന്ന പൗരന്മാർക്കും വിധവകൾക്കുമായി ശോഭ ഹെർമ്മിറ്റേജ്, പ്രാഥമിക ആരോഗ്യ കേന്ദ്രം,\nസർക്കാർ സ്കൂളുകളിലെ വിദ്യാർഥികളുടെ നിലവാരം ഉയർത്താൻ ശോഭ ഐക്കൺ എന്നിവയൊക്കെ ഇതിന്റെ ഭാഗമായി നിർവഹിക്കുന്നു. പാവപ്പെട്ട പെൺകുട്ടികൾക്കായി സ്ത്രീധന-രഹിത സാമൂഹിക വിവാഹവും നടത്തിവരുന്നു. ഇതിനോടകം 530 പെൺകുട്ടികളുടെ വിവാഹം നടത്തി. അവരുടെ കുടുംബജീവിതം ഭദ്രമാക്കാനായി വിവാഹപൂർവ കൗൺസലിങ്ങും നൽകിവരുന്നു. പാവപ്പെട്ട കുട്ടികൾക്ക് ഉന്നതനിലവാരത്തിലുള്ള വിദ്യാഭ്യാസം ഉറപ്പാക്കാൻ ശോഭ അക്കാദമിയുമുണ്ട്.\nവിദ്യാഭ്യാസം, ഭക്ഷണം എന്നിവയൊക്കെ സൗജന്യമായാണ് നൽകുന്നത്. നിലവിൽ പത്താം ക്ലാസ് വരെയാണ് ഉള്ളത്. ഭാവിയിൽ തൊഴിലധിഷ്ഠിത ബിരുദ കോഴ്‌സുകൾ ഉൾപ്പെടെ തുടങ്ങാൻ പദ്ധതിയുണ്ട്. സാമൂഹ്യക്ഷേമ പരിപാടികളിലെ ഗുണഭോക്താക്കളെ ബഹുമാനത്തോടെയാണ് സംരക്ഷിക്കുന്നത്. നാട്ടിലെത്തുമ്പോൾ പി.എൻ.സി.മേനോൻ അവരുമായി നേരിട്ട് കാര്യങ്ങൾ ചോദിച്ചു മനസ്സിലാക്കാൻ ശ്രദ്ധിക്കാറുണ്ട്. 2013ഓടെ കർണാടകത്തിലെ ഏഴു പഞ്ചായത്തുകളിലേക്ക് കൂടി ‘ഗ്രാമശോഭ’ പദ്ധതി വ്യാപിപ്പിച്ചു.\nപി.എൻ.സി. മേനോന്റെ പ്രവർത്തനങ്ങൾക്ക് എന്നും താങ്ങായി ഭാര്യ ശോഭയുണ്ട്. അവരോടുള്ള ഇഷ്ടം കൊണ്ടാണ് കമ്പനികൾക്ക് അവരുടെ പേരു നൽകിയിരിക്കുന്നത്. മൂന്ന് മക്കളാണ്. മൂത്ത മകൾ ബിന്ദു ദുബായിൽ ശോഭ ഗ്രൂപ്പിന്റെ ഡയറക്ടറാണ്. മകൻ രവി മേനോൻ, ഇന്ത്യയിൽ ശോഭ ലിമിറ്റഡിന്റെ ചെയർമാൻ. ഇളയ മകൾ രേവതി കുടുംബവുമൊത്ത് ദുബായിലാണ്.\nഅദ്ധ്വാനിക്കാനുള്ള മനസ്സാണ് അടിസ്ഥാന മൂലധനം


ഷീയിൽ നിന്ന് മോദി പഠിക്കേണ്ട പാഠങ്ങൾ | Madhyamam\nHomechevron_rightOpinionchevron_rightOpen Forumchevron_rightഷീയിൽ നിന്ന് മോദി...\ndate_range 8 Jun 2020 6:04 AM GMT\nഷീയിൽ നിന്ന് മോദി പഠിക്കേണ്ട പാഠങ്ങൾ\nസമാനതകളില്ലാത്ത സാമ്പത്തിക പ്രതിസന്ധിയാണ് കോവിഡ് ലോകരാജ്യങ്ങളിൽ സൃഷ്ടിച്ചത്. രണ്ടാം ലോകമഹായുദ്ധാനന്തരം ഇത്തരമൊരു പ്രതിസന്ധി ലോകം കണ്ടിട്ടില്ലെന്നാണ് പല വിദഗ്ധരും അഭിപ്രായപ്പെടുന്നത്. അത്രമേൽ ആഴത്തിൽ ലോകസമ്പദ്വ്യവസ്ഥയിൽ പ്രതിസന്ധി പിടിമുറുക്കുകയാണ്. ഒരു രാജ്യത്തിനും ഇതിൽ നിന്നും ഒഴിഞ്ഞ് നിൽക്കാനോ രക്ഷപ്പെടാനോ കഴിയാത്ത സാഹചര്യവുമാണ്. കോവിഡ് പ്രതിരോധത്തിനായി രാജ്യങ്ങൾ അടച്ചിടേണ്ടി വന്നതോടെയാണ് സമ്പദ്വ്യവസ്ഥകൾ ഐ.സി.യു.വിലായത്. പക്ഷേ എല്ലാക്കാലത്തും അടച്ചിടൽ തുടരാനാവില്ലെന്നതിനാൽ, കോവിഡ് ഭീതിയൊഴിഞ്ഞിട്ടില്ലെങ്കിലും പതിയെ രാജ്യങ്ങൾ സമ്പദ്വ്യവസ്ഥകൾ തുറക്കുകയാണ്. ഈ ഘട്ടത്തിൽ പ്രധാനമായും ഉയരുന്ന ചോദ്യം കോവിഡാനന്തരം സമ്പദ്വ്യവസ്ഥെയ എങ്ങനെ കരകയറ്റാം എന്നതാണ്.\nലോകസമ്പദ്വ്യവസ്ഥയിലെ നായകസ്ഥാനം ഇപ്പോഴും അമേരിക്കക്ക് സ്വന്തമാണെങ്കിലും പുതിയ ചില ശക്തികളുടെ ഉദയവും 90കൾക്ക് ശേഷം കണ്ടു. വികസ്വര രാജ്യങ്ങളായ ഇന്ത്യയും ചൈനയും ഇന്ന് ആഗോളസമ്പദ്വ്യവസ്ഥയിൽ നിർണായക സ്ഥാനം വഹിക്കുന്നുണ്ട്. ചൈന കോവിഡിൽ നിന്ന് മുക്തമായി സമ്പദ്വ്യവസ്ഥ പൂർണമായും തുറന്ന് കൊടുത്തപ്പോൾ ഭീതിയൊഴിഞ്ഞിട്ടില്ലാത്ത ഇന്ത്യ ഇളവുകൾ മാത്രമാണ് നൽകിയിരിക്കുന്നത്. എന്നാൽ, കോവിഡിന് ശേഷം സമ്പദ്വ്യവസ്ഥ എത് രീതിയിലാവും കരകയറ്റുകയെന്നത് സംബന്ധിച്ച് ഇരു രാജ്യങ്ങളും സൂചനകൾ നൽകി കഴിഞ്ഞു. ഇതിനായി രക്ഷാപാക്കേജുകളും ഇന്ത്യയും ചൈനയും പ്രഖ്യാപിച്ചിട്ടുണ്ട്. രക്ഷാപാക്കേജുകളിൽ ചൈനയിൽ നിന്ന് ചില നിർണായക പാഠങ്ങൾ ഇന്ത്യ പഠിക്കേണ്ടതുണ്ട്.\nകോവിഡ് മൂലം പ്രതിസന്ധിയിലായ സമ്പദ്വ്യവസ്ഥയെ കരകയറ്റുന്നതിനായി 365.97 ബില്യൺ ഡോളറിെൻറ പാക്കേജാണ് ചൈന നടപ്പാക്കുന്നതെന്ന് അന്താരാഷ്ട്ര നാണയനിധിയുടെ കണക്കുകളിൽ നിന്ന് വ്യക്തമാകും. മേയ് 14നായിരുന്നു പാക്കേജ് പ്രഖ്യാപനം. അധിക വായ്പ അനുവദിച്ചതിന് പുറമേ നികുതി, വൈദ്യുതി ചാർജ്, ഇൻഷൂറൻസ് തുടങ്ങി ബ്രോഡ്ബാൻഡ് നിരക്കിൽ വരെ ചൈന ഇളവനുവദിച്ചു. ഇങ്ങനെ സാധാരണക്കാരായ ജനങ്ങളെ സ്വാധീനിക്കുന്ന പ്രഖ്യാപനങ്ങളാണ് ചൈനീസ് സർക്കാർ നടത്തിയത്. ഏറ്റവും അവസാനമായി 4.22 ബില്യൺ ഡോളർ മൂല്യം വരുന്ന ഷോപ്പിങ് വൗച്ചറുകൾ വിതരണം ചെയ്യുമെന്നും പ്രഖ്യാപിച്ചു. കോവിഡ് മൂലം ഇടിവ് രേഖപ്പെടുത്തിയ രാജ്യത്തെ ആഭ്യന്തര ഉപഭോഗം വർധിപ്പിക്കാനാണ് നടപടി. ഇതിനൊപ്പം രാജ്യം അഭിമുഖീകരിക്കുന്ന തൊഴിലില്ലായ്മയടക്കമുള്ള പ്രശ്നങ്ങൾക്ക് ഇതുകൊണ്ട് പരിഹാരം കാണാൻ സാധിക്കുമെന്നാണ് ചൈനീസ് ഭരണകൂടത്തിെൻറ കണക്കുകൂട്ടൽ\nകോവിഡ് മൂലം സമ്പദ്വ്യവസ്ഥകൾ അഭിമുഖീകരിക്കുന്ന പ്രധാന പ്രശ്നം ഉപഭോഗത്തിലുണ്ടാവുന്ന കുറവാണ്. മാസങ്ങൾ ലോക്ഡൗണിലായ ജനത സമ്പദ്വ്യവസ്ഥ തുറക്കുേമ്പാൾ കൂട്ടത്തോടെ സാധനങ്ങൾ വാങ്ങാനായി മാർക്കറ്റുകളിലെത്തില്ല. അതിനുള്ള പണം അവരുടെ കൈവശമില്ലെന്നത് തന്നെയാണ് പ്രധാനകാരണം. ജനങ്ങളുടെ ഉപഭോഗം പഴയനിലയിലാക്കാനുള്ള നടപടികൾ സ്വീകരിച്ചില്ലെങ്കിൽ കടുത്ത പ്രതിസന്ധിയാവും സമ്പദ്വ്യവസ്ഥകൾ അഭിമുഖീകരിക്കേണ്ടി വരിക. ജനങ്ങൾക്ക് പണമെത്തിക്കാൻ വലിയ ഇളവുകൾ നൽകിയും അവരെ ഷോപ്പിങ് കേന്ദ്രങ്ങളിലെത്തിക്കാൻ വൗച്ചറുകൾ അനുവദിച്ചുമെല്ലാം ചൈന ഈ നടപടികളിൽ ബഹുദൂരം മുന്നിലേറി. ഭാവിയെ കൂടി മുന്നിൽ കണ്ട് 5ജി ഇൻറർനെറ്റിൽ തുടങ്ങി അടിസ്ഥാനസൗകര്യ വികസനമേഖലയിൽ വലിയ പദ്ധതികൾക്ക് കോവിഡ് പാക്കേജിെൻറ ഭാഗമായി ചൈന തുടക്കം കുറിച്ചു. സമ്പദ്വ്യവസ്ഥയിൽ തൊഴിൽ നൽകാൻ സാധിക്കുന്നതിനൊപ്പം ഭാവിയിൽ ഈ വികസനപദ്ധതികൾ സാമ്പത്തിക മേഖലക്ക് വലിയ മുതൽക്കൂട്ടാവുമെന്നതും കാണാതെ പോകരുത്.\nരക്ഷാപാക്കേജ് എന്നാൽ വായ്പ പദ്ധതിയല്ല\nഇന്ത്യയിൽ കോവിഡ് സാമ്പത്തിക പാക്കേജ് പ്രഖ്യാപിക്കുേമ്പാൾ സമ്പദ്വ്യവസ്ഥയിൽ നോട്ട് നിരോധനത്തിന് ശേഷമുണ്ടായ ബഹുമുഖമായ പ്രതിസന്ധികളെ പരിഗണിക്കുമെന്ന് പ്രതീക്ഷിച്ചിരുന്നു. പരിഷ്കാരങ്ങൾ മൂലം സമ്പദ്വ്യവസ്ഥയിലെ ഉപഭോഗത്തിൽ വൻ ഇടിവ് രേഖപ്പെടുത്തിയിരുന്നു. ഇത് പരിഹരിക്കുന്നതിനായി ജനങ്ങളുടെ കൈയിലേക്ക് പണമെത്തിക്കുന്ന പദ്ധതി എല്ലാവരും പ്രതീക്ഷിച്ചു. രാജ്യത്തെ ബഹുഭൂരിപക്ഷം വരുന്ന സാധാരണക്കാർക്ക് ഗുണകരമാവുന്ന രീതിയിൽ അത്തരമൊരു പദ്ധതി അവതരിപ്പിച്ചിരുന്നുവെങ്കിൽ സമ്പദ്വ്യവസ്ഥയുടെ തിരിച്ചുവരവിന് വേഗം കൂടിയേനേ. പക്ഷേ വായ്പകളിലൂടെ പ്രതിസന്ധി മറികടക്കാനാണ് നരേന്ദ്രമോദി സർക്കാർ ശ്രമിച്ചത്. വായ്പ, സ്വകാര്യവത്കരണം എന്നീ രണ്ട് നയത്തിലൂന്നിയായിരുന്നു ഇന്ത്യയുടെ രക്ഷാപാക്കേജ്.\nരാജ്യത്തെ എല്ലാവിഭാഗങ്ങൾക്കും വായ്പ ലഭ്യമാക്കി പ്രതിസന്ധി മറികടക്കുകയെന്ന ലളിത യുക്തിയാണ് മോദി സർക്കാർ തേടിയത്. തിരിച്ചടവ് ശേഷി പോലും പരിഗണിക്കാതെ വായ്പകൾ നൽകിയാൽ അത് ധനകാര്യസ്ഥാപനങ്ങളെ പ്രതിസന്ധിയിലേക്ക് തള്ളിവിടുമെന്ന വസ്തുത കേന്ദ്രസർക്കാർ പരിഗണിച്ചില്ല. ജീവിതത്തിൽ ഇനിയെന്തെ് എന്ന അനിശ്ചിതത്വം നിലനിൽക്കുന്ന ഭൂരിപക്ഷം ജനങ്ങളിൽ എത്രപേർ വായ്പക്കായി ബാങ്കുകളെ സമീപിക്കുമെന്ന ചോദ്യവും അവഗണിച്ചു. ഇതിന് പുറമേ സമ്പദ്വ്യവസ്ഥയുടെ പല മേഖലകളിൽ നിന്നും സർക്കാർ പിന്മാറി ആ സ്ഥാനത്തേക്ക് സ്വകാര്യമേഖലക്ക് പരവതാനി വിരിക്കുന്നതും സാമ്പത്തിക പാക്കേജിെൻറ ഭാഗമായി കണ്ടു.\nസമ്പദ്വ്യവസ്ഥ നേരിടുന്ന വെല്ലുവിളികളെ പൂർണ്ണാർഥത്തിൽ ഉൾക്കൊള്ളുന്നതിൽ നരേന്ദ്രമോദി സർക്കാർ എത്രത്തോളം വിജയിച്ചുവെന്നത് ഉയരുന്ന ചോദ്യമാണ്. ഒരു ചെറിയ വിഭാഗമൊഴികെ കോവിഡ് പാക്കേജ് ഇന്ത്യയിലെ ബഹുഭൂരിപക്ഷം വരുന്ന സാധാരണക്കാരിലും സ്വാധീനിക്കാനിടയില്ല എന്നത് തന്നെയാണ് ആദ്യ വിലയിരുത്തൽ. ഇതിെൻറ ഭാഗമായി നടപ്പാക്കിയ സ്വകാര്യവത്കരണം ദൂരവ്യാപക പ്രത്യാഘാതങ്ങൾ സൃഷ്ടിക്കുകയും ചെയ്യും. ചൈനയെ പിന്തള്ളി ആ സ്ഥാനത്തേക്ക് കടന്നു കയറാനുള്ള വ്യഗ്രതയിലാണ് ഇന്ത്യ. ഇതിനായി ചൈനയിൽ പ്രവർത്തിക്കുന്ന പല കമ്പനികളേയും ഇന്ത്യയിലെത്തിക്കാനുള്ള നീക്കവും നടക്കുന്നുണ്ട്. പക്ഷേ ഇതിനുമപ്പുറം സമ്പദ്വ്യവസ്ഥയിലെ പ്രതിസന്ധി മറികടക്കാൻ പ്രായോഗികമായ നടപടികളിലേക്ക് രാജ്യം കടക്കുകയാണ് വേണ്ടത്. ഇതിനായി ചില പാഠങ്ങളെല്ലാം ഇന്ത്യക്ക് ചൈനയിൽ നിന്നു പഠിക്കാം.\nTAGS:covid 19 india china ecnomic crisis opinion malayalam news


പട്ടാള അട്ടിമറി; വാര്‍ത്ത അസംബന്ധമെന്ന് വി.കെ സിങ് | Madhyamam\nHomechevron_rightNewschevron_rightLocal Newschevron_rightKottayamchevron_rightപട്ടാള അട്ടിമറി;...\ndate_range5April 2012 11:04 AM GMT\nപട്ടാള അട്ടിമറി; വാര്‍ത്ത അസംബന്ധമെന്ന് വി.കെ സിങ്\nന്യൂദൽഹി: സാങ്കൽപിക കഥയായി സ൪ക്കാറും സേനയും മാധ്യമ ലോകവും എഴുതിത്തള്ളിയ 'പട്ടാള അട്ടിമറി നീക്ക' കഥയിൽ വില്ലനായി കേന്ദ്രമന്ത്രി. ഇത്തരമൊരു വാ൪ത്ത പുറത്തു വന്നതിന് പിന്നിൽ ഒരു മുതി൪ന്ന മന്ത്രിയുണ്ടെന്ന് 'ദി സൺഡേ ഗാ൪ഡിയൻ' പത്രം റിപ്പോ൪ട്ട് ചെയ്തു. ആയുധ കച്ചവട ലോബിയുമായി അടുത്ത ബന്ധുക്കൾ വഴി ബന്ധമുള്ള മന്ത്രിയാണിതെന്നും റിപ്പോ൪ട്ടിലുണ്ട്.\nകരസേനാ മേധാവിയും രാഷ്ട്രീയ നേതൃത്വവുമായുള്ള ഉരസൽ വ൪ധിപ്പിക്കാൻ ഉദ്ദേശിച്ചാണ് ഇത്തരമൊരു കഥ മെനഞ്ഞെടുത്തത്. കരസേനാ മേധാവിക്കെതിരെ രാഷ്ട്രീയ നേതൃനിരയെ ഒന്നിപ്പിക്കാൻ സൈനിക അട്ടിമറി ശ്രമ വാ൪ത്ത സഹായിക്കുമെന്ന് മന്ത്രി കണക്കു കൂട്ടി.\nഎന്നാൽ പ്രധാനമന്ത്രി മൻമോഹൻസിങ്ങും പ്രതിരോധ മന്ത്രി എ.കെ ആന്റണിയും മറ്റൊരു വിധത്തിൽ പ്രതികരിച്ചത് മന്ത്രിയുടെ പ്രതീക്ഷ തെറ്റിച്ചു. കരസേനാ മേധാവിയിലും സേനയിലും പൂ൪ണവിശ്വാസം രേഖപ്പെടുത്തുന്നതായിരുന്നു ഇരുവരുടെയും പ്രസ്താവന. അവ൪ പ്രതികരിക്കില്ലെന്നാണ് മന്ത്രി പ്രതീക്ഷിച്ചത്. ഈ മന്ത്രിയുടെ ബന്ധുക്കൾ ആയുധ ഇടപാടുകാരുമായി അടിക്കടി കൂടിക്കാഴ്ച നടത്തുന്നവരാണെന്നും വിദേശത്ത് പോകാറുണ്ടെന്നും പത്രം റിപ്പോ൪ട്ടു ചെയ്തു.\nസേനയിലും സ൪ക്കാറിലും പരസ്പര അവിശ്വാസം വള൪ത്തുന്നതിന് സേനയുമായി ബന്ധപ്പെട്ട വിവാദങ്ങൾ വഴിവെച്ചതിനിടയിൽ, സ൪ക്കാറിനും കരസേനക്കും മേൽ ചെളിവാരിയെറിയാൻ ശ്രമം നടക്കുന്നതായി സേനാ മേധാവി ജനറൽ വി.കെ സിങ് പ്രതികരിച്ചു. ജനുവരി 16ന് രണ്ടു സൈനിക യൂനിറ്റുകൾ ദൽഹിയിലേക്ക് നീങ്ങിയതുമായി ബന്ധപ്പെട്ട് ഒരു പ്രമുഖ ഇംഗ്ളീഷ് ദിനപത്രം പ്രസിദ്ധീകരിച്ച വാ൪ത്ത പരമാബദ്ധമാണെന്ന് അദ്ദേഹം പറഞ്ഞു.\nമൂന്നു ദിവസത്തെ സന്ദ൪ശനത്തിന് നേപ്പാൾ തലസ്ഥാനമായ കാഠ്മണ്ഡുവിലാണ് കരസേനാ മേധാവി. പ്രകൃതിക്ഷോഭ ദുരന്തങ്ങൾ നേരിടുന്നതിനെക്കുറിച്ച മേഖലാ സമ്മേളനത്തിൽ പങ്കെടുക്കാനാണ് അദ്ദേഹം കാഠ്മണ്ഡുവിൽ എത്തിയത്. സേനക്കെതിരെ വാ൪ത്തകൾ സൃഷ്ടിക്കുന്നത് അപലപനീയമാണെന്ന് സേനാ മേധാവി പറഞ്ഞു.\nഇതിനിടെ, 'പട്ടാള അട്ടിമറി നീക്ക'ത്തെക്കുറിച്ച ഊഹാപോഹങ്ങൾ പ്രചരിക്കാനുള്ള സാധ്യതയെക്കുറിച്ച് സേനാ മേധാവിക്ക് മുൻകൂട്ടി ധാരണയുണ്ടായിരുന്നുവോ എന്ന ച൪ച്ചകളും ദൽഹിയിൽ സജീവം. ഒരു ഇംഗ്ളീഷ് വാരികക്ക് നൽകിയ അഭിമുഖത്തിലെ വാക്കുകളാണ് ഇതുസംബന്ധിച്ച ച൪ച്ചകൾക്ക് തുടക്കമിട്ടത്.\nഏതെങ്കിലും സേനാ യൂനിറ്റ് ഒരു അഭ്യാസം നടത്തിയാൽ പോലും, അതിൽ ദുഃസൂചന സംശയിക്കപ്പെടുമെന്നായിരുന്നു അഭിമുഖത്തിൽ സേനാ മേധാവി പറഞ്ഞത്. പല ലക്ഷ്യങ്ങളോടെ വാ൪ത്ത ഉണ്ടാക്കാൻ ശ്രമിക്കുന്നവരുണ്ടെന്നും അദ്ദേഹം അഭിമുഖത്തിൽ പറഞ്ഞു. സംശയമുള്ളവ൪ മുന്നോട്ടു വരണം. പക്ഷേ, ചെയ്യുന്നത് ശരിയല്ലെന്ന് ബോധ്യമുള്ളവ൪ അതിന് തയാറാവില്ല. എരിവും പുളിയുമുള്ള വാ൪ത്തകൾക്കാണ് ഒന്നാംപേജിൽ സ്ഥാനം -സേനാമേധാവി തുട൪ന്നു. കഴിഞ്ഞ മാസമാണ് ഈ സംഭാഷണം ഉണ്ടായത്.


കെഎസ്ആര്‍ടിസി ദീര്‍ഘദൂര സര്‍വീസുകളില് ക്രൂ ചെയ്ഞ്ചിംഗ് സംവിധാനം നാളെ മുതൽ: മന്ത്രി എ.കെ. ശശീന്ദ്രന് | VISION NEWS\n(VISION NEWS 30 November 2020)\nNoushad K K November 30, 20200comment\nകോഴിക്കോട്: കെഎസ്ആര്‍ടിസി ദീര്‍ഘദൂര സര്‍വീസുകളില് ക്രൂ ചെയ്ഞ്ചിംഗ് സംവിധാനം നാളെ മുതലെന്ന് മന്ത്രി എ.കെ. ശശീന്ദ്രന്. വൈറ്റില കെഎസ്ആര്‍ടിസി അപകടത്തിന്റെ പശ്ചാത്തലത്തിലാണ് തീരുമാനം. സര്‍ക്കാര് ധനസഹായം മുഖ്യമന്ത്രിയുമായി ആലോചിച്ച് പ്രഖ്യാപിക്കുമെന്നും മന്ത്രി വ്യക്തമാക്കി.


രാജ്യാന്തര ഡോക്യൂമെന്‍റി, ഹ്രസ്വചലച്ചിത്രമേള ജൂലൈ 20 മുതല് 24 വരെ തിരുവനന്തപുരത്ത്; രജിസ്ട്രേഷന് 10 മുതല്-Anweshanam-Entertainment-Malayalam-WSFDV\nരാജ്യാന്തര ഡോക്യൂമെന്‍റി, ഹ്രസ്വചലച്ചിത്രമേള ജൂലൈ 20 മുതല് 24 വരെ തിരുവനന്തപുരത്ത്; രജിസ്ട്രേഷന് 10 മുതല്\nAnweshanam | 9th Jul, 2018 07:40 AM\nകേരള സംസ്ഥാന ചലച്ചിത്ര അക്കാദമി സംഘടിപ്പിക്കുന്ന പതിനൊന്നാമത് രാജ്യാന്തര ഡോക്യൂമെന്‍ററി, ഹ്രസ്വചലച്ചിത്രമേള (ഐ.ഡി.എസ്.എഫ്.എഫ്.കെ) 2018 ജൂലൈ 20 മുതല് 24 വരെ തിരുവനന്തപുരത്ത് നടക്കും. ഡെലിഗേറ്റ് രജിസ്ട്രേഷന് ജൂലൈ 10ന് ചൊവ്വാഴ്ച ആരംഭിക്കും.\nwww.idsffk.in എന്ന വെബ്സൈറ്റില് രജിസ്ട്രേഷന് നടത്താവുന്നതാണ്. മുതിര്‍ന്നവര്‍ക്ക് 300 രൂപയും വിദ്യാര്‍ത്ഥികള്‍ക്ക് 150 രൂപയുമാണ് ഡെലിഗേറ്റ് ഫീസ്. മാധ്യമപ്രവര്‍ത്തകര്‍ക്ക് സ്ഥാപനങ്ങളുടെ ഐ.ഡി കാര്‍ഡ് കാണിച്ച് തിയേറ്ററില് പ്രവേശിക്കാവുന്നതാണ്.\nജൂലൈ 17 മുതല് ഡെലിഗേറ്റ് കാര്‍ഡുകള് വിതരണംചെയ്യും.\nതിരുവനന്തപുരം കൈരളി, ശ്രീ, നിള എന്നീ തിയറ്ററുകളില് നടക്കുന്ന മേളയില് വിവിധ വിഭാഗങ്ങളിലായി 206 ചിത്രങ്ങള് പ്രദര്‍ശിപ്പിക്കും. 64 ചിത്രങ്ങളാണ് മത്സരവിഭാഗത്തിലുള്ളത്. ലോംഗ് ഡോക്യുമെന്‍റി, ഷോര്‍ട്ട് ഡോക്യുമെന്‍ററി, ഷോര്‍ട്ട് ഫിക്ഷന്, കാമ്പസ് ഫിലിം എന്നീ വിഭാഗങ്ങളിലാണ് മല്‍സരം നടക്കുക. 13 മ്യൂസിക് വീഡിയോകളും9അനിമേഷന് ചിത്രങ്ങളും മേളയില് ഉള്‍പ്പെടുത്തിയിട്ടുണ്ട്.


francis george-pj joseph | ലയന യോഗം നടന്ന ഹാളിന് മുമ്പിലെത്തിയ നേതാക്കൾ പോയത് മുറിയിലേക്ക്; ഇതൊന്നും അറിയാതെ പ്രസംഗം വലിച്ചു നീട്ടിയ ഫ്രാൻസിസ് ജോർജിന്റെ ചെവിയിൽ എത്തിയതുകൊറോണ പേടി; യോഗം പിരിച്ചു വിട്ട ശേഷം ചർച്ചയായത് സൗന്ദര്യ പിണക്കം; സ്വന്തം പാർട്ടി പിരിച്ചു വിട്ട ഫ്രാൻസിസ് ജോർജ് പിണക്കം മാറ്റാൻ ഓടിയെത്തിയത് നേതാവിന്റെ പുറപ്പുഴയിലെ വീട്ടിൽ; ഏത്തപ്പഴം നൽകി കെട്ടിപ്പിടിച്ച് പഴയ ശിഷ്യനെ സ്വീകരിച്ച് പിജെ ജോസഫ്; ജനാധിപത്യ കേരളാ കോൺഗ്രസിന്റെ ലയന സമ്മേളനം കോവിഡ് 19ൽ നിറം മങ്ങിയപ്പോൾ - MarunadanMalayali.com\nMarch 14, 2020 | 07:50 AM IST | Permalink\nമൂവാറ്റുപുഴ: ജനാധിപത്യ കേരള കോൺഗ്രസ് ലയന സമ്മേളനത്തിന്റെ യോഗം നടന്ന ഹാളിന്റെ വാതിൽക്കൽ വരെ എത്തിയ പി.ജെ. ജോസഫും സി.എഫ്. തോമസും ഹാളിലേക്ക് കയറാതെ മുറിയിലേക്ക് പോയതിന് കാരണം കൊറോണ പേടി. ഇതോടെ വെട്ടിലായത് ജോസഫിന്റെ ശിഷ്യൻ ഫ്രാൻസിസ് ജോർജും. യോഗസ്ഥലത്തിനടുത്തെത്തിയിട്ടും ജനാധിപത്യ കേരള കോൺഗ്രസ് ലയന സമ്മേളനത്തിൽ പങ്കെടുക്കാതെ പി.ജെ. ജോസഫ് പിൻവാങ്ങിയതോടെ ലയനത്തിന്റെ നിറം മങ്ങി. സർക്കാർ പ്രഖ്യാപിച്ച കൊറോണ നിയന്ത്രണ പരിപാടിയുടെ ലംഘനമായിരുന്നു യോഗം.\nപി.ജെ. ജോസഫും സി.എഫ്. തോമസും ഹാളിലേക്ക് കയറാതെ മുറിയിലേക്ക് പോയത് ഫ്രാൻസിസ് ജോർജ് അറിഞ്ഞില്ല. ജോസഫ് വരുമെന്ന ഉറപ്പിൽ പ്രസംഗം വലിച്ചുനീട്ടിയ ഫ്രാൻസിസ് ജോർജിനോട് രഹസ്യമായി നേതാക്കൾ കാര്യം പറഞ്ഞു. സർക്കാരിന്റെ നിയന്ത്രണങ്ങൾ ലംഘിച്ച യോഗത്തിലേക്ക് താനോ സി.എഫ്. തോമസോ വരില്ലെന്നും യോഗം വേഗം അവസാനിപ്പിക്കണമെന്നും പി.ജെ. ജോസഫ് അറിയിച്ചതോടെ പെട്ടെന്ന് യോഗം നിർത്തേണ്ടി വന്നു.\nകേരളാ കോൺഗ്രസ്സിലെ ഊഹാപോഹങ്ങൾക്ക് അന്ത്യമായി; ജോസഫ് വിഭാഗം പിളർന്ന് ഫ്രാൻസിസ് ജോർജ്ജും സംഘവും മാത്രം ഇടതുപക്ഷത്തേക്ക്; എംഎൽഎമാരെല്ലാം മാണിക്കൊപ്പം; ശരിവയ്ക്കുന്നത് മറുനാടൻ റിപ്പോർട്ടുകൾ\nകോട്ടയം, പത്തനംതിട്ട തുടങ്ങി വിവിധ ജില്ലകളിൽ നിന്നെത്തിയ അഞ്ഞൂറോളം പ്രവർത്തകർ ഹാളിൽ രണ്ട് മണിക്കൂറിലേറെ ജോസഫിന്റെ വരവിനായി കാത്തിരുന്നു. ഒടുവിൽ നിരാശരായി വേഗത്തിൽ സ്ഥലംവിട്ടു. ലയന സമ്മേളനത്തിലേക്ക് വരില്ലെന്ന് ശഠിച്ച പി.ജെ. ജോസഫിനെ കാണാൻ ഫ്രാൻസിസ് ജോർജും കൂട്ടാക്കിയില്ല. യോഗം പിരിച്ചുവിട്ട ശേഷം തൊട്ടുമുകളിലെ നിലയിലെ മുറിയിലെത്തി പി.ജെ. ജോസഫിനെ കാണാതെ ഫ്രാൻസിസ് ജോർജ് പുറത്തിറങ്ങി.\nമറ്റ് സംസ്ഥാന നേതാക്കളും അപ്പോൾ തന്നെ ഹോട്ടലിൽനിന്ന് പോയി. സമ്മേളനത്തിൽനിന്ന് വിട്ടുനിന്ന പി.ജെ. ജോസഫ് മാധ്യമങ്ങളെ കാണാനും കൂട്ടാക്കിയില്ല. ഫ്രാൻസിസ് ജോർജ് വൈകീട്ടോടെ പി.ജെ. ജോസഫിന്റെ പുറപ്പുഴയിലെ വീട്ടിലെത്തി കാര്യങ്ങൾ വിശദീകരിച്ചു. സംസ്ഥാന കമ്മിറ്റിക്കു ശേഷം പി.ജെ.ജോസഫിന്റെ തൊടുപുഴ പുറപ്പുഴയിലെ വസതിയിലെത്തിയ .ഫ്രാൻസിസ് ജോർജിന് ഏത്തപ്പഴം നൽകിയാണ് ജോസഫ് സ്വീകരിച്ചത്. ലയന സമ്മേളത്തിലെ പ്രമേയം ഫ്രാൻസിസ് ജോർജ്, പി.ജെ. ജോസഫിന്റെ തൊടുപുഴയിലെ വസതിയിൽ നടന്ന വാർത്താ സമ്മേളനത്തിൽ വായിച്ചു. തുടർന്ന് ഫ്രാൻസിസ് ജോർജിനെ പി.ജെ. ജോസഫ് ആലിംഗനം ചെയ്തു. യോഗത്തിനുശേഷമാണ് ഫ്രാൻസിസ് ജോർജും സംഘവും പി.ജെ ജോസഫിന്റെ വീട്ടിലെത്തിയത്. ജോണി നെല്ലൂർ, വക്കച്ചൻ മറ്റത്തിൽ, മാത്യു സ്റ്റീഫൻ, എംപി. പോളി, ജോസ് വള്ളമറ്റം, മോൻസ് ജോസഫ് എംഎൽഎ, തോമസ് ഉണ്ണിയാടൻ, ടി.യു. കുരുവിള, ജോയി ഏബ്രഹാം, ഷിബു തെക്കുപുറം, അറയ്ക്കൽ ബാലകൃഷ്ണ പിള്ള, എം.ജെ. ജേക്കബ് എന്നിവരും ജോസഫിന്റെ വീട്ടിലെത്തിയിരുന്നു.\nജോസഫ് വിഭാഗത്തിൽ ലയിക്കാനുള്ള പാർട്ടി ചെയർമാൻ കെ. ഫ്രാൻസിസ് ജോർജിന്റെ തീരുമാനത്തിനു ജനാധിപത്യ കേരളാ കോൺഗ്രസ് സംസ്ഥാന കമ്മിറ്റിയുടെ അംഗീകാരം നേരത്തെ തന്നെ ലഭിച്ചിരുന്നു. ഇന്നലെ മൂവാറ്റുപുഴയിൽ നടന്ന യോഗത്തിൽ പാർട്ടിയുടെ ഭൂരിപക്ഷം സംസ്ഥാന ഭാരവാഹികളും ജില്ലാ പ്രസിഡന്റുമാരും സംബന്ധിച്ചു. സംസ്ഥാന ജനറൽ സെക്രട്ടറി ഏലിയാസ് സ്‌കറിയ അവതാരകനും സെക്രട്ടറി ആന്റണി ആലഞ്ചേരി അനുവാദകനുമായാണ് പ്രമേയം അവതരിപ്പിച്ചത്.\nഇതോടെ ജനാധിപത്യ കേരളാ കോൺഗ്രസ് പിരിച്ചുവിട്ടതായും പി.ജെ. ജോസഫും സി.എഫ്. തോമസും നേതൃത്വം നൽകുന്ന കേരളാ കോൺഗ്രസിന്റെ ഭാഗമായിരിക്കും ഇനി പാർട്ടിയെന്നും ചെയർമാൻ ഫ്രാൻസിസ് ജോർജ് വ്യക്തമാക്കി. പാർട്ടി പിരിച്ചുവിട്ട വിവരം രേഖാമൂലം തെരഞ്ഞെടുപ്പ് കമ്മിഷനെ അറിയിക്കും. ഭൂരിപക്ഷം പാർട്ടി പ്രവർത്തകരും നേതാക്കളും ലയനത്തെ അംഗീകരിച്ചുവെന്നും ചെയർമാൻ കൂട്ടിച്ചേർത്തു. എന്നാൽ, ഇടതുമുന്നണിയുമായി സഹകരിക്കുമെന്നു പ്രഖ്യാപിച്ച മുൻ എംഎ‍ൽഎ മാരായ ആന്റണി രാജു, കെ.സി. ജോസഫ് എന്നിവരും ഇവരെ അനുകൂലിക്കുന്നവരും യോഗത്തിനെത്തിയില്ല. നിയമവിരുദ്ധമായാണ് ഇന്നലെ സംസ്ഥാന കമ്മിറ്റി വിളിച്ചുചേർത്തതെന്നും രേഖാമൂലം യോഗവിവരം മുഴുവൻ സംസ്ഥാന കമ്മിറ്റിയംഗങ്ങളേയും അറിയിച്ചില്ലെന്നും ഇവർ ആരോപിക്കുന്നു.\nഫ്രാൻസിസ് ജോർജ് വഞ്ചിച്ചു: ആന്റണി രാജു\nഫ്രാൻസിസ് ജോർജ് പാർട്ടിയെ വഞ്ചിച്ചതായി ജനാധിപത്യ കേരള കോൺഗ്രസ് വർക്കിങ് ചെയർമാൻ ഡോ. കെ.സി.ജോസഫ്, ഡപ്യൂട്ടി ചെയർമാൻ പി.സി. ജോസഫ്, വൈസ് ചെയർമാൻ ആന്റണി രാജു എന്നിവർ പറഞ്ഞു. അജ്ഞാതമായ കാരണങ്ങളാലാണ് ഫ്രാൻസിസ് ജോർജിന്റെ നേതൃത്വത്തിൽ ചെറിയൊരു വിഭാഗം പാർട്ടി വിട്ടത്.\nസ്ഥാനമാനങ്ങൾക്കായി ജോസഫ് വിഭാഗത്തിൽ അഭയം പ്രാപിച്ച ഫ്രാൻസിസ് ജോർജിനു ചരിത്രം മാപ്പ് നൽകില്ല. ഇന്നു കോട്ടയത്ത് ചേരുന്ന സംസ്ഥാന കമ്മിറ്റി യോഗത്തിൽ പുതിയ ചെയർമാനെ തിരഞ്ഞെടുക്കും. പാർട്ടിയിലെ മുതിർന്ന നേതാവായ കെ.സി.ജോസഫിനാണു മുൻഗണന. 8 ജില്ലാ പ്രസിഡന്റുമാരും ഭൂരിഭാഗം സംസ്ഥാന കമ്മിറ്റി അംഗങ്ങളും ഒപ്പമുണ്ട്. ജനാധിപത്യ കേരള കോൺഗ്രസ് എൽഡിഫിനൊപ്പം അടിയുറച്ചു നിൽക്കുമെന്നും ഫ്രാൻസിസ് ജോർജ് തിരിച്ചുവരുമെന്നാണു പ്രതീക്ഷിക്കുന്നതെന്നും നേതാക്കൾ പറഞ്ഞു.


എം. മുകുന്ദന്റെ കോവിഡുകാല ജീവിതം | എം. മുകുന്ദൻ / എന്. ഇ. സുധീര് | TrueCopy Think\nഎം. മുകുന്ദന്റെ കോവിഡുകാല ജീവിതം\nഒരു ഭീതിയും അരക്ഷിതാവസ്ഥയും ഇപ്പോള് സദാ കൂടെയുണ്ട്. അതില്‍നിന്ന് രക്ഷപ്പെടാനുള്ള വഴി എഴുത്താണ്. പക്ഷേ ഒരു വരി പോലും എഴുതാന് കഴിയുന്നില്ല, ജീവിതത്തിന്റെയും ചിന്തയുടെയും താളം മാറ്റിയ കൊറോണക്കാലത്തെപ്പറ്റിയുള്ള ആലോചനകൾ എന്.ഇ.സുധീറുമായുള്ള അഭിമുഖത്തില് എം. മുകുന്ദൻ പങ്കുവെക്കുന്നു\n25 Jul 2020, 06:19 PM\nഎം. മുകുന്ദൻ / എന്. ഇ. സുധീര്\nമയ്യഴിയിലെ മണിയമ്പത്ത് ഹൗസില്‍നിന്ന് മുണ്ടും മടക്കികുത്തി ആ കുറിയ മനുഷ്യന് നടക്കാനിറങ്ങും. ആ നടത്തത്തിന് പ്രത്യേക താളമുണ്ട്. ഭൂമിയോട് പ്രത്യേകമായൊരു മമതയോടെയാണ് ആ കാല്‍വെപ്പുകള്. കൊറോണക്കാലം നഷ്ടപ്പെടുത്തിയത് തന്റെ പ്രിയപ്പെട്ട നടത്തങ്ങളെയാണെന്ന് എം . മുകുന്ദന് പറയുന്നു. നാല്‍പതോളം വര്‍ഷം നീണ്ട പ്രവാസജീവിതം അവസാനിപ്പിച്ച് മയ്യഴിയിലെ തന്റെ പ്രിയപ്പെട്ട മണ്ണിലേക്ക് മുകുന്ദന് മടങ്ങിയെത്തിയിട്ട് നാലഞ്ചുവര്‍ഷങ്ങളേ ആയുള്ളൂ. ജീവിതത്തിന്റെ ബാക്കി കാലം എഴുത്തും പ്രസംഗവും ഒക്കെയായി നാട്ടിലങ്ങനെ രസിച്ച് കഴിയുകയായിരുന്നു. കൂട്ടിന് ഭാര്യ ശ്രീജ മാത്രം. മക്കള് രണ്ടു പേരും അമേരിക്കയില്. കൊറോണയുടെ അപ്രതീക്ഷിതവരവ് ആ മനസ്സിനെ വല്ലാതെ അസ്വസ്ഥമാക്കിയിട്ടുണ്ട്. പതിവുകള് ഉപേക്ഷിക്കേണ്ടിവന്നു. എഴുത്ത് പോലും സാധിക്കുന്നില്ല.\nഗാര്‍ഡിയനും ന്യൂയോര്‍ക്ക് ടൈംസുമൊക്കെ വായിച്ച് ലോകാവസ്ഥയും രോഗാവസ്ഥയും അറിഞ്ഞുകൊണ്ട് 77 കാരനായ കഥാകാരന് ദിവസങ്ങള് തള്ളിനീക്കുന്നു. എന്താണ് ലോകത്തിന് സംഭവിച്ചുകൊണ്ടിരിക്കുന്നത്? എവിടെയാണ് തിരുത്ത് സാധ്യമാവുക? വൈറസിനുചുറ്റും വരുന്ന പുതിയ പ്രതിസന്ധികള് എന്തൊക്കെയാണ്?\nഎന്.ഇ. സുധീര്: കോവിഡ് വ്യാപനം ഭയന്ന് നമ്മളൊക്കെ വീട്ടിലിരിക്കാന് തുടങ്ങിയിട്ട് മാസങ്ങളായല്ലോ. ഇനിയും അത് തുടരേണ്ടിവരും എന്നാണ് ഇപ്പോഴത്തെ അവസ്ഥ കാണുമ്പോള് തോന്നുന്നത്. അപ്രതീക്ഷിതമായി വന്നുപെട്ട ഈ ആഗോള ദുരന്തത്തെ എങ്ങനെ കാണുന്നു?\nഎം. മുകുന്ദന്: സ്പാനിഷ് ഫ്‌ളൂ അഞ്ചു കോടി മനുഷ്യരുടെ ജീവനാണെടുത്തതെന്ന് നമുക്കറിയാമല്ലോ. പിന്നെ, രണ്ടാം ലോകമഹായുദ്ധത്തില് ജീവന് നഷ്ടപ്പെട്ടവരാകട്ടെ, എട്ട് കോടിയാണ്. തുടര്‍ന്ന് എഴുപത്തിയഞ്ച് വര്‍ഷങ്ങളായി ചെറിയ യുദ്ധങ്ങള്, പ്രളയങ്ങള്, ഭൂകമ്പങ്ങള്, സുനാമി തുടങ്ങിയ വിപത്തുകള് മാത്രമേ നമ്മെ അലട്ടിയിട്ടുള്ളൂ. മഹാദുരന്തങ്ങള് ഉണ്ടായിട്ടില്ല. പ്ലേഗിനെയും കോളറയെയും ക്ഷയരോഗത്തെയുമൊക്കെ നമ്മള് കീഴടക്കി. ശാസ്ത്രസാങ്കേതികവിദ്യ വളരെ വികസിച്ചു.\nശാസ്ത്രസാങ്കേതിക വിദ്യയും മൂലധന സമ്പദ് വ്യവസ്ഥയുമൊന്നും മനുഷ്യരാശിയുടെ അതിജീവനത്തിന് പര്യാപ്തമല്ല എന്നതാണ് നാം പഠിക്കുന്ന ആദ്യ പാഠം\nഇനിയൊരു മഹാമാരി ഉണ്ടാകില്ലെന്ന് നമ്മള് വിശ്വസിച്ചു. മൂലധന സമ്പദ്വ്യവസ്ഥയും കമ്പോള സംസ്‌കാരവും വളര്‍ന്നു വ്യാപിച്ചു. വിപണികള് ഉപഭോഗവസ്തുക്കള് കൊണ്ടുനിറഞ്ഞു. അങ്ങനെ ഭൂതകാലത്തെ മറന്ന് നമ്മള് ജീവിതം ആഘോഷിച്ചു. അപ്പോഴാണ് കോവിഡ് വരുന്നത്. അതൊരു ഓര്‍മിപ്പിക്കലാണ്. ശാസ്ത്രസാങ്കേതിക വിദ്യയും മൂലധന സമ്പദ് വ്യവസ്ഥയുമൊന്നും മനുഷ്യരാശിയുടെ അതിജീവനത്തിന് പര്യാപ്തമല്ല എന്നതാണ് നാം പഠിക്കുന്ന ആദ്യ പാഠം.\nചോദ്യം: ലോകം അടക്കി വാഴാനുള്ള സാമ്രാജ്യത്വമോഹങ്ങള്‍ക്ക് കിട്ടിയ ഒരു തിരിച്ചടി കൂടിയാണ് കോവിഡ് എന്നാണോ പറയുന്നത്?\nഅതേ. കോവിഡ് ഒരു രാഷ്ട്രീയസമസ്യ കൂടിയാണ്. വാക്സിന്റെ വരവോടെ കോവിഡ് പോകും. പക്ഷേ അത് സൃഷ്ടിച്ച സാമ്പത്തിക- രാഷ്ട്രീയ പ്രതിസന്ധികള് തുടരുകതന്നെ ചെയ്യും.\nചോദ്യം: എന്തുകൊണ്ടാണ് ഇരുപത്തിയൊന്നാം നൂറ്റാണ്ടിലെ മനുഷ്യന് ഒരു വൈറസിനെ ഭയന്ന് അനിശ്ചിതത്വത്തോടെ ഇങ്ങനെ വീട്ടിലിരിക്കേണ്ടി വന്നത്?\nകുറച്ചുകാലമായി ഞാന് പറയുകയും എഴുതുകയും ചെയ്യുന്ന ഒരു കാര്യമുണ്ട്. ഇനി വരുന്ന കാലം ചെറുതിന്റെതായിരിക്കും എന്നതാണത്.\nകണ്ണുകൊണ്ട് കാണാന് പോലും കഴിയാത്ത വിധം ചെറുതായ ഒരു സൂക്ഷ്മജീവിയുടെ മുമ്പില് ലോകത്തിലെ ഏറ്റവും ശക്തരായ രാജ്യങ്ങള് മുട്ടുമടക്കി നില്‍ക്കുന്നതാണ് കാണുന്നത്. അഹന്തയോട് ചേര്‍ന്നുനില്‍ക്കുന്ന ആത്മവിശ്വാസമാണ് ഇന്നത്തെ അവസ്ഥയ്ക്ക് കാരണം. ഒരു വൈറസിനെ അമേരിക്ക പോലുള്ള രാജ്യം എന്തിന് പേടിക്കണം എന്ന ഡോണള്‍ഡ് ട്രംപിന്റെ നിലപാടാണ് കോവിഡ് ഇങ്ങനെ ലോകത്തില് പടര്‍ന്നുപിടിക്കാന് ഒരു കാരണം. ബ്രസീലിലെ ബൊല്‍സൊനാരോ അതിനു കൂട്ടുനിന്നു.\nചോദ്യം: ഈ പ്രതിസന്ധി വലിയ ജീവിതമാറ്റത്തിന് കാരണമായി. നിലവിലെ പല ശീലങ്ങളും ഒഴിവാക്കേണ്ടി വന്നു. പല സന്തോഷങ്ങളും നഷ്ടമായി. അസ്വസ്ഥതയുളവാക്കുന്ന പുതിയ ശീലങ്ങള് പാലിക്കേണ്ടി വരുന്നു. വലിയൊരു വഴിത്തിരിവിനാണ് കോവിഡ് കാരണമായിരിക്കുന്നത്. ഈ മാറ്റങ്ങളെ എങ്ങനെ നോക്കിക്കാണുന്നു? ദൈനംദിന ജീവിതത്തില് എന്താണ് ഏറ്റവുമധികം നഷ്ടബോധത്തോടെ ഒഴിവാക്കേണ്ടി വന്നത്?\nഒരു വൈറസിനെ അമേരിക്ക പോലുള്ള ഒരു രാജ്യം എന്തിന് പേടിക്കണം എന്ന ഡോണള്‍ഡ് ട്രംപിന്റെ നിലപാടാണ് കോവിഡ് ഇങ്ങനെ ലോകത്തില് പടര്‍ന്നുപിടിക്കാന് ഒരു കാരണം\nമുണ്ട് മടക്കിക്കുത്തി, കൈകള് വീശി നിരത്തുകളിലൂടെ സ്വതന്ത്രനായി നടക്കുന്നതാണ് ഞാനിപ്പോള് കാണുന്ന സ്വപ്നം. ചങ്ങാതിയുടെ തോളില് കൈയിട്ട് തിരക്കുള്ള കവലയിലൂടെ നടക്കുക. ഒരു ചായക്കടയില് കയറിയിരുന്ന് ചുടുള്ള ഒരു ഗ്ലാസ് പൊടിച്ചായയും എണ്ണക്കടിയും കഴിക്കുക. ഈയടുത്ത കാലം വരെ ഇതൊക്കെ നിസാരകാര്യങ്ങളായിരുന്നു. ഇപ്പോഴാണ് അതിന്റെ പ്രാധാന്യവും ആഹ്ലാദവും നമ്മള് തിരിച്ചറിയുന്നത്. നമുക്ക് നഷ്ടപ്പെട്ട മറ്റൊന്ന് സ്പര്‍ശന സുഖമാണ്. ആരേയും നമുക്കിന്ന് തൊടാന് കഴിയില്ല. അയല്‍പക്കത്തെ കുഞ്ഞിനെ കാണുമ്പോള് അതിനെ കൈയിലെടുത്ത് ഓമനിക്കാന് എനിയ്ക്ക് കൊതിയാകുന്നു.\nഉള്ളില് വലിയ അസ്വസ്ഥതകളുണ്ടാകുമ്പോള് തൊട്ടടുത്തുള്ള ക്ഷേത്രത്തില് ചെന്ന് കണ്ണടച്ചുനിന്ന് ഒന്ന് തൊഴാനുള്ള സ്വാതന്ത്ര്യം പോലും ഇന്നില്ല. ഹിറ്റ്ലറുടെയും സ്റ്റാലിന്റെയും കാലത്തു പോലും നാമിത്ര അസ്വാതന്ത്ര്യം അനുഭവിച്ചിട്ടില്ല. വീട്ടുമുറ്റത്ത് നില്‍ക്കുമ്പോള് മുമ്പിലെ റോഡിലൂടെ നടന്നുപോകുന്നവര് എന്നെ നോക്കി ചിരിക്കാറുണ്ടായിരുന്നു. അവര് മുഖാവരണം ധരിച്ചതിനാല് ആ ചിരിയും നഷ്ടപ്പെട്ടിരിക്കുന്നു. തമ്മില് തൊടാനും ചിരിക്കാനും കഴിയാത്ത അവസ്ഥയിലൂടെയാണ് നമ്മള് കടന്നു പോകുന്നത്. ലോകം ഒരു വലിയ ജയിലും നാമൊക്കെ അതിലെ തടവുകാരുമാണ്. എന്തിനാണ് ഈ ജയില് ശിക്ഷ? കാഫ്കയുടെ ജോസഫ് കെ. യെ പോലെ നമുക്കതറിയില്ല.\nചോദ്യം: ഒരു പകര്‍ച്ചവ്യാധിയുടെ മുന്നില് ലോകമിങ്ങനെ തളര്‍ന്നുനില്‍ക്കുന്നത് കാണുമ്പോള് പ്രപഞ്ചത്തിലെ മനുഷ്യന്റെ അവസ്ഥയെക്കുറിച്ച് എന്ത് തോന്നുന്നു?\nനിസ്സഹായാവസ്ഥയാണത്. ഭാവിയെ കുറിച്ചുള്ള ആശങ്കയും നമുക്കുണ്ട്. വൈറസിനെ നമ്മള് കീഴടക്കിയാലും ഈ ആശങ്കയില് നിന്നും ഭയത്തില് നിന്നും നമുക്ക് മോചനം ലഭിക്കുമെന്ന് തോന്നുന്നില്ല. കാരണം അറിയപ്പെടാത്ത വേറേയും എത്രയോ വൈറസുകള് എവിടെയൊക്കെയോ പതിഞ്ഞിരിപ്പുണ്ട്. അവ വന്ന് നമ്മെ ഒന്ന് ഭയപ്പെടുത്തി തിരിച്ചുപോകട്ടെ. അത് മനുഷ്യന് ഗുണം ചെയ്യും. പക്ഷേ അങ്ങനെ തിരിച്ചു പോകുമെന്ന് എന്താണ് ഉറപ്പ്? വൈറസ് ബാധയിലൂടെയായിരിക്കും മനുഷ്യരാശിയുടെ അന്ത്യം എന്നു പോലും തോന്നിപ്പോകുന്നു.\nചോദ്യം: ഒരു സയന്‍സ് ഫിക്ഷന് സിനിമയിലെ അഭിനേതാക്കളാണോ നമ്മെളെല്ലാം എന്നാണ് ചിലപ്പോള് തോന്നിപ്പോവുന്നത്. ഒരിക്കലും ആലോചിക്കാത്ത ഒരവസ്ഥയിലൂടെയാണ് നമ്മളെല്ലാം കടന്നുപോകുന്നത്. ഇപ്പോള് മനസിലെ അസ്വസ്ഥതകള് എന്തൊക്കെയാണ്?\nമീറ്റിംഗുകളില്ല. പ്രസംഗങ്ങളില്ല. മനുഷ്യച്ചങ്ങലയുമില്ല. വീട്ടില് തന്നെ ഇരിക്കുകയല്ലേ? ധാരാളം സമയമുണ്ട്. കുറച്ച് എഴുതണം. മുടങ്ങിപ്പോയ നോവലിന്റെ പണി തുടരണം. ലോക്ക്ഡൗണിന്റെ തുടക്കത്തില് അങ്ങനെയൊക്കെയാണ് ഞാന് വിചാരിച്ചത്. പക്ഷേ ഒരു വരി പോലും എഴുതാന് കഴിയുന്നില്ല.\nവരുംനാളുകളില് കോവിഡ് സാഹിത്യം വിപണിയില് വന്നു നിറയും. അതൊക്കെ പുസ്തക വിപണിയുടെ പ്രലോഭനങ്ങളിലും തന്ത്രങ്ങളിലും പെടുന്ന എഴുത്തുകാര് എഴുതുന്നതായിരിക്കും. നമ്മുടെ ഭാഷയില് അത് സംഭവിച്ചു കഴിഞ്ഞു\nപ്രായമായി. മരണത്തെ അത്ര വലിയ പേടിയൊന്നുമില്ല. എന്നിട്ടും മനസിലൊരു അസ്വസ്ഥത. എന്തിനെയാണ് ഭയപ്പെടുന്നത് എന്ന് തിരിച്ചറിയാന് കഴിയാത്ത ഒരവസ്ഥ. ഇതിലൂടേയാണ് ഞാനിപ്പോള് കടന്നുപോകുന്നത്. പാട്ടു കേള്‍ക്കലും പുസ്തക വായനയുമാണ് അല്‍പ്പമൊരു ആശ്വാസം നല്‍കുന്നത്.\nചോദ്യം: രോഗം സര്‍ഗാത്മകതയെ പ്രചോദിപ്പിക്കാന് സാധ്യതയുള്ള ഒരവസ്ഥയാണ് എന്ന് പറയാറുണ്ട്. ഉത്തരം കിട്ടാത്ത അവസ്ഥ. തീര്‍ച്ചയായും എഴുത്തുകാരുടെ ഭാവനയെ ഉണര്‍ത്താനിടയുണ്ട്. സാഹിത്യചരിത്രത്തില് അത്തരം രേഖപ്പെടുത്തലുകള് ഏറെയുണ്ട്. കമ്യുവിന്റെ പ്ലേഗ് ഒരുദാഹരണം. വായനയില് നിന്ന് അങ്ങനെ എന്തെങ്കിലും ഓര്‍ത്തെടുക്കാന് പറ്റുമോ?\nമഹാമാരികള് സര്‍ഗോന്മാദങ്ങള് കൊണ്ടുവരാറുണ്ട്. അതിന്റെ ഫലമായി അനശ്വരമായ ക്ലാസിക് രചനകള് നമുക്ക് കിട്ടിയിട്ടുണ്ട്. ടി.എസ്. എലിയറ്റിന്റെ ‘വെയിസ്റ്റ് ലാന്‍ഡ്’ ഉദാഹരണം. സ്പാനിഷ് ഫ്‌ളൂ എലിയട്ടിനെയും ബാധിച്ചിരുന്നു. വൈറസ് ബാധ അദ്ദേഹത്തെ ഒരുതരം ഉന്മാദാവസ്ഥയില് എത്തിച്ചു. ആ അവസ്ഥയില് നിന്നാണ് ‘വെയിസ്റ്റ് ലാന്‍ഡ്’ ജന്മം കൊണ്ടതെന്ന് പറയപ്പെടുന്നു. ഈയിടെ വൈറസും സര്‍ഗാത്മകതയും എന്ന പേരില് ഒരു ഇംഗ്ലീഷ് ലേഖനം കാണാനിടയായി. അതില് ഇതിനെക്കുറിച്ചൊക്കെ പറയുന്നുണ്ട്.\nചോദ്യം: പാന്‍ഡമിക് സാഹിത്യം ഒരു സാധ്യതയായി മുന്നിലുണ്ടോ? ഈ ദുരന്തത്തില് നിന്ന് ഊര്‍ജം കൊണ്ട് പുതിയൊരു സര്‍ഗാത്മക പ്രവര്‍ത്തനം ഉരുത്തിരിഞ്ഞു വരാനിടയുണ്ടോ?\nതീര്‍ച്ചയായും; കോവിഡ് പശ്ചാത്തലത്തില് സാഹിത്യ കൃതികള് ഉണ്ടാകും. പക്ഷേ ഒരു അപകടമുണ്ട്. ടി. എസ്. എലിയട്ടിന്റെയും അല്‍ബേര് കമ്യുവിന്റെയും കാലത്ത് പുസ്തകം ഇന്നത്തെ പോലെ കമ്പോള ഉല്‍പന്നമായിരുന്നില്ല. വരുംനാളുകളില് കോവിഡ് സാഹിത്യം വിപണിയില് വന്നു നിറയും.\nടി. എസ്. എലിയറ്റ്\nആ പുസ്തകങ്ങളൊന്നും എലിയറ്റിനെപ്പോലെയോ കമ്യുവിനെപ്പോലെയോ ഉള്ള എഴുത്തുകാര് എഴുതിയതായിരിക്കില്ല. അതൊക്കെ പുസ്തക വിപണിയുടെ പ്രലോഭനങ്ങളിലും തന്ത്രങ്ങളിലും പെടുന്ന എഴുത്തുകാര് എഴുതുന്നതായിരിക്കും. ഞാന് കാണുന്നത് ഈയൊരു സാധ്യതയാണ്. നമ്മുടെ ഭാഷയില് അത് സംഭവിച്ചു കഴിഞ്ഞു. മനുഷ്യന്റെ ആധികളെയും ഉന്മാദങ്ങളെയും പോലും വില്‍പനച്ചരക്കുകളാക്കാനുള്ള മിടുക്ക് ഇന്നത്തെ മാര്‍ക്കറ്റ് ശക്തികള്‍ക്കുണ്ട്.\nചോദ്യം: ഇത്തരമൊരു മഹാമാരിയെ നേരിടാന് വേണ്ട തയ്യാറെടുപ്പുകള് മാനവരാശി നടത്തിയിരുന്നില്ല. അതൊരു ശാസ്ത്രീയ പരാജയമെന്നതിലുപരി രാഷ്ട്രീയ പരാജയമാണ്. ശാസ്ത്രം തന്ന മുന്നറിയിപ്പുകളെ ശ്രദ്ധിക്കാന് മനസുള്ള ഒരു രാഷ്ട്രീയ സംസ്‌കാരം ലോകത്ത് നേതൃത്വത്തിനുണ്ടായിരുന്നില്ല. ഈ പശ്ചാത്തലത്തില് വര്‍ത്തമാനകാല രാഷ്ട്രീയത്തെ ഒന്നു വിശകലനം ചെയ്യാമോ?\nശാസ്ത്രത്തിന്റെ ഭാഗമല്ല രാഷ്ട്രീയം. പക്ഷേ നിര്‍ഭാഗ്യവശാല് രാഷ്ട്രീയത്തിന്റെ ഭാഗമാണ് ശാസ്ത്രം.\nപെട്രോളിനു വേണ്ടിയുള്ള അധിനിവേശങ്ങളും യുദ്ധങ്ങളും മിക്കവാറും തീര്‍ന്നു. ഒരുപക്ഷേ വൈറസുകളുടെ പേരിലായിരിക്കും ഇനിയുള്ള ബലപ്രയോഗങ്ങള്\nഹിരോഷിമയില് അണുബോംബ് വീഴ്ത്തി നാശംവിതച്ചതിന്റെ ഉത്തരവാദിത്വം ശാസ്ത്രത്തിനല്ല, രാഷ്ട്രീയത്തിനാണ്. ഒരു കോവീഡ് രാഷ്ട്രീയം ഉരുത്തിരിഞ്ഞുവരുന്നുണ്ട്. അമേരിക്കയില് രോഗവ്യാപനം പിടിച്ചു നിര്‍ത്താന് കഴിയാതെ വന്നപ്പോള് അവിടെ ദശലക്ഷം സുരക്ഷാകവചങ്ങള് ആവശ്യമായി വന്നു. അമേരിക്കയില് അതുണ്ടായിരുന്നില്ല. പി.പി.ഇ കിറ്റുകള് കൈവശമുണ്ടായിരുന്ന ദുര്‍ബ്ബല രാജ്യങ്ങളെ ഡോണള്‍ഡ് ട്രംപ് ഭീഷണിപ്പെടുത്തി അതൊക്കെ കൈവശപ്പെടുത്തി. കോവിഡ് ചികില്‍സയ്ക്കുള്ള മരുന്നായ റെഡംസിവിറിന്റെ പേറ്റന്റിന് അമേരിക്ക നടത്തിയ അധാര്‍മിക നീക്കങ്ങളും നമ്മള് കണ്ടു. പെട്രോളിനു വേണ്ടിയുള്ള അധിനിവേശങ്ങളും യുദ്ധങ്ങളും മിക്കവാറും തീര്‍ന്നു. ഒരുപക്ഷേ വൈറസുകളുടെ പേരിലായിരിക്കും ഇനിയുള്ള ബലപ്രയോഗങ്ങള്.\nശാസ്ത്രസാങ്കേതിക രംഗങ്ങളില് മുന്നിട്ടു നില്‍ക്കുന്ന വലിയ രാജ്യങ്ങള് വൈറസുകൊണ്ട് ചെറിയ രാജ്യങ്ങളെ ഭയപ്പെടുത്തി മുട്ടുകുത്തിക്കുന്ന ഒരു രാഷ്ട്രീയം നമുക്ക് പ്രതീക്ഷിക്കാം.\nചോദ്യം: കോവിഡ് പ്രതിരോധത്തില് ഇതുവരെ മെച്ചപ്പെട്ട പ്രവര്‍ത്തനം കേരളം കാഴ്ചവെച്ചിട്ടുണ്ട് എന്നാണ് ഞാന് കരുതുന്നത്. എന്താണ് തോന്നുന്നത്?\nമനുഷ്യസാദ്ധ്യമായ എല്ലാം കേരളം ചെയ്യുന്നുണ്ട്. അതുകൊണ്ടാണ് ഇതുവരെ കോവിഡിനെ നിയന്ത്രിച്ചു നിര്‍ത്താന് നമുക്ക് കഴിഞ്ഞത്. സര്‍ക്കാര്, ആരോഗ്യ പ്രവര്‍ത്തകര്, പൊലീസ് ഇവരെയൊക്കെ എത്ര പ്രശംസിച്ചാലും മതിയാകുകയില്ല. പക്ഷേ ഇപ്പോള് നിയന്ത്രണം കൈവിട്ടു പോകുന്നുണ്ടോ എന്ന ആശങ്കയുണ്ട്. ജനങ്ങളുടെ പൂര്‍ണ സഹകരണം ഇല്ലാത്തതു കൊണ്ടാണ് ഈ അവസ്ഥ വന്നുചേരുന്നത്. കോവിഡ് രോഗികളുടെ എണ്ണം വര്‍ദ്ധിക്കുമ്പോള് അതില് സന്തോഷിക്കുന്ന ചില നേതാക്കളും ഇവിടെയുണ്ട്. നമ്മുടെ ഈ ജീവന്മരണ പോരാട്ടത്തില് അവര് നിലയുറപ്പിച്ചുനില്‍ക്കുന്നത് മനുഷ്യരുടെ ഭാഗത്തല്ല, വൈറസിന്റെ ഭാഗത്താണ്. നമ്മുടെ നാട്ടിലും കോവിഡ് രാഷ്ട്രീയം വന്നുകഴിഞ്ഞുവെന്നാണ് ഇത് സൂചിപ്പിക്കുന്നത്.\nചോദ്യം: എന്താണ് ഈ പ്രതിസന്ധി നമ്മളെ പഠിപ്പിക്കുന്നത്? ഇനിയങ്ങോട്ടുള്ള ജീവിതം എങ്ങനെയായിരിക്കും? പുതിയ തലമുറയുടെ ഭാവിജീവിതം നേരിടാനുള്ള വെല്ലവിളികള് എന്തൊക്കെയാവാം?\nരണ്ട് സാദ്ധ്യതകളാണ് ഞാന് കാണുന്നത്. കോവിഡ് പൂര്‍ണമായി ഒഴിഞ്ഞുപോയാല് നാം എല്ലാം മറക്കും. പഴയ അടിപൊളി ജീവിതം തുടരും. പ്രകൃതിയെ നശിപ്പിക്കും. സ്ത്രീകളെയും കുട്ടികളെയും പീഡിപ്പിക്കും. കള്ളക്കടത്ത് തുടരും. മിക്കവാറും ഇതുതന്നെയായിരിക്കും സംഭവിക്കുക. പക്ഷേ ചിന്തിക്കുന്ന ചില മനുഷ്യരെങ്കിലും എല്ലായിടത്തുമുണ്ട്. എണ്ണത്തില് കുറവാണെങ്കിലും. അവര് ഒരു പുതിയ ലോകക്രമം വിഭാവന ചെയ്യും. തത്ത്വചിന്തയിലും സാഹിത്യത്തിലും കലയിലും വലിയ മാറ്റങ്ങള് സംഭവിക്കും. ഇതാണ് രണ്ടാമത്തെ സാദ്ധ്യത.\nചോദ്യം: ഏതെങ്കിലും തരത്തിലുള്ള ഒരു ഭീതി ഇക്കാലത്ത് വ്യക്തിപരമായി വന്നുപെട്ടിട്ടുണ്ടോ?\nഒരു ഭീതിയും അരക്ഷിതാവസ്ഥയും ഇപ്പോള് സദാ കൂടെയുണ്ട്. അതില്‍നിന്ന് രക്ഷപ്പെടാനുള്ള വഴി എഴുത്താണ്. ഓണപ്പതിപ്പുകള്‍ക്ക് കഥ ആവശ്യപ്പെട്ട് പത്രാധിപസുഹൃത്തുക്കള് വിളിക്കുന്നുണ്ട്. പക്ഷേ എഴുത്തും ദൂരെമാറി നില്‍ക്കുന്നു. എഴുത്ത് എഴുത്തുകാരനെ ഭയപ്പെടുകയാണെന്ന് തോന്നുന്നു. എഴുത്ത് തിരികെ വന്നാല് ഞാന് രക്ഷപ്പെടും. എങ്കില് ഒന്നോ രണ്ടോ കഥകളെങ്കിലും ഓണപ്പതിപ്പിനു വേണ്ടി എഴുതാം.\nചോദ്യം: കോവിഡ് കാലത്ത് വായിച്ച ധാരാളം ദുരിത സംഭവകഥകളുണ്ടല്ലോ. ഏറെ വേദനിപ്പിച്ച എന്തെങ്കിലും പറയാനുണ്ടോ?\nഅത് പ്രായമായവരെ മരണത്തിനു വിട്ടുകൊടുത്ത കഥയാണ്. ഫ്‌ളോറിഡ പോലുള്ള സ്ഥലങ്ങളില് ധാരാളമായി ഇത്തരം സംഭവങ്ങള് നടന്നു. സമ്പത്തുണ്ടെങ്കിലും ജീവിതത്തില് ഒറ്റപ്പെട്ടുപോയ നിരവധി പേര് വൃദ്ധസദനങ്ങളില് താമസിക്കുന്നുണ്ട്.\nഎഴുത്ത് എഴുത്തുകാരനെ ഭയപ്പെടുകയാണെന്ന് തോന്നുന്നു. എഴുത്ത് തിരികെ വന്നാല് ഞാന് രക്ഷപ്പെടും. എങ്കില് ഒന്നോ രണ്ടോ കഥകളെങ്കിലും ഓണപ്പതിപ്പിനു വേണ്ടി എഴുതാം\nഎല്ലാവരെയും ചികില്‍സിക്കാന് ആവശ്യമായത്ര വെന്റിലേറ്ററുകള് ഇല്ലാതെ വന്നപ്പോള് ഉള്ള വെന്റിലേറ്ററുകള് ചെറുപ്പക്കാര്‍ക്കുവേണ്ടി നീക്കിവെക്കുകയും വയോധികരെ മരണത്തിന് വിട്ടു കൊടുക്കുകയുമാണ് ചെയ്തത്. പതിനായിരക്കണക്കിന് വയോജനങ്ങള് അങ്ങനെ മരിച്ചൊടുങ്ങി. ഒരു തലമുറ പൂര്‍ണമായി ഇല്ലാതേയായി.\nചോദ്യം: വേണ്ടത്ര തയ്യാറെടുപ്പില്ലാതെയാണല്ലോ ഇന്ത്യയില് ലോക്ക്ഡൗണ് പ്രഖ്യാപിച്ചത്. അതൊരു ദുരന്തമായി മാറിയത് ലക്ഷക്കണക്കിന് കുടിയേറ്റത്തൊഴിലാളികള്‍ക്കാണ്. ഏറെക്കാലത്തെ ഡല്‍ഹി ജീവിതം ഇത്തരം പാവപ്പെട്ട മനഷ്യരുടെ ജീവിതത്തെ അടുത്തറിയാന് ഇടയാക്കിയിട്ടുണ്ടാവുമല്ലോ. എന്തുകൊണ്ടാണ് ഈ പാവപ്പെട്ട മനുഷ്യരോട് എപ്പോഴും നമുക്ക് ഇങ്ങനെ പെരുമാറാന് തോന്നുന്നത്?\nനമ്മുടെ രാജ്യത്ത് കോവിഡ് ദുരന്തത്തില് ഏറ്റവും കൂടുതല് കഷ്ടപ്പാടുകള് അനുഭവിച്ചത് ഇതരസംസ്ഥാന തൊഴിലാളികളാണ്. കേരള സര്‍ക്കാര് തുടക്കം മുതലേ തൊഴിലാളികള്‍ക്ക് താമസ സൗകര്യങ്ങളും ഭക്ഷണവുമെല്ലാം സൗജന്യമായി ഏര്‍പ്പെടുത്തിയിരുന്നു. എന്നാല് ഡല്‍ഹിയിലെ സ്ഥിതി അതായിരുന്നില്ല. ലോക്ക്ഡൗണിനെ തുടര്‍ന്ന് ആയിരക്കണക്കിന് തൊഴിലാളികള് പട്ടിണിയിലായി. ധാരാളം നിര്‍മാണ പ്രവര്‍ത്തനങ്ങള് നടക്കുന്ന നഗരമാണ് ഡല്‍ഹി. മറുനാടന് തൊഴിലാളികളില് ഏറെയും ഈ മേഖലയിലാണ് തൊഴില് ചെയ്യുന്നത്. ഒരു കെട്ടിടം ഉയരുമ്പോള് അവര് അതിന്റെ പരിസരത്തുതന്നെ കുടില് കെട്ടി പാര്‍ക്കുന്നു. ശുചീകരണ പ്രവര്‍ത്തനത്തിന്റെ ഭാഗമായി അതൊക്കെ പൊളിച്ചുമാറ്റപ്പെട്ടു. അങ്ങനെ അവര്‍ക്ക് തലചായ്ക്കാന് ഇടവുമില്ലാതായി. അങ്ങനെയാണ് ഗ്രാമങ്ങളിലേക്കുള്ള അവരുടെ തിരിച്ചുപോക്ക് ആരംഭിച്ചത്. ആ കൂട്ട പലായനത്തില് പലരും കൊടുംചൂടില് മരിച്ചു വീണു. ഗ്രാമങ്ങളിലേക്ക് തിരിച്ചുപോയ അവര്‍ക്ക് എന്ത് സംഭവിച്ചു? നമുക്കറിയില്ല. അവിടെയും പട്ടിണിയും ദാരിദ്ര്യവുമാണല്ലോ. ഏത് ദുരന്തകാലത്തും യാതന അനുഭവിക്കുന്നത് പാവങ്ങള് തന്നെയായിരിക്കും.\nചോദ്യം: രണ്ട് മക്കളും അമേരിക്കയിലാണ്. അവര്‍ക്ക് സുഖമാണോ?\nസുഖമാണ്. മകന് ബോസ്റ്റണ് യൂനിവേഴ്സിറ്റിയിലാണ് ജോലി ചെയ്യുന്നത്. ബോസ്റ്റണില് ധാരാളം കോവിഡ് കേസുകളുണ്ടായിരുന്നു. ഇപ്പോള് കുറഞ്ഞു. മകള് താമസിക്കുന്ന മിന്നസോട്ടയില് സ്ഥിതി നിയന്ത്രണ വിധേയമാണ്. അത് വലിയൊരാശ്വാസമാണ്. അവിടെ എല്ലാവരും ഉറ്റുനോക്കുന്നത് അടുത്ത നവംബറില് നടക്കുന്ന തിരഞ്ഞെടുപ്പില് ഡോണള്‍ഡ് ട്രംപിന്റെ തോല്‍വിയാണ്. ഡെമോക്രാറ്റ് പാര്‍ട്ടിയുടെ ജോ ബൈഡന് ജയിക്കേണ്ടത് നമ്മുടെ കൂടി ആവശ്യമാണ്.\nJoy Joseph A\n2 Aug 2020, 11:21 PM\nകൊള്ളം, കോവിഡ് ചിന്തകൾ. Think goahead...\n31 Jul 2020, 12:41 AM\nമുകുന്ദേട്ടന്റെ പുതിയ ഫോട്ടോ പ്രതീക്ഷിച്ചു. ഫോട്ടോ ചേർക്കാഞ്ഞത് തികഞ്ഞ തെറ്റ്\n30 Jul 2020, 06:51 PM\nപ്രിയപ്പെട്ട എഴുത്തുകാരൻ എം മുകുന്ദൻ കോവിഡ് കാല ചിന്തകൾ പങ്ക് വെച്ചത് വായിച്ചപ്പോൾ അദ്ദേഹത്തിന്റെ നിരീക്ഷണങ്ങൾ ഓരോ മലയാളിയും വായിക്കേണ്ടതാണെന്ന് തോന്നി . തീർച്ചയായും എല്ലാവരും വായിക്കട്ടെ : മുകുന്ദേട്ടൻ പറഞ്ഞത് പോലെ കോവിഡ് കാലത്ത് മനസ്സിനെ തണുപ്പിക്കാൻ ഏറ്റവും നല്ല തെറാപ്പി സംഗീതം ആസ്വദിക്കലും വായനയും തന്നെ .\n26 Jul 2020, 12:39 PM\nമയ്യഴിയുടെ എഴുത്തുകാരന്റെ സങ്കടങ്ങൾ എല്ലാ വരുേടേ തു മാണ്.. സാമൂഹികവും , രാഷ്ടീയ പരവുമായ, സാഹിത പരവുമായ . എല്ലാ ചിന്തകളിലും അേദ്ദേഹം ചെെന്നെത്തിയിരികുന്നു... അേദ്ദേഹം വിഭാവനം ചെയ്ത സുന്ദരമായ കോവി ഡാനന്തര കാലം ഉണ്ടാവട്ടെ. പ്രിയ എഴുത്തുകാരനും ലേഖകനും നന്ദി.\n26 Jul 2020, 08:06 AM\n25 Jul 2020, 10:38 PM\nThank u my dearest writer & and ne sudheer\n25 Jul 2020, 09:29 PM\nതൊഴിൽനഷ്ടപെട്ടവരെയും പലായനം ചെയ്യേണ്ടിവന്നവരെയും മറന്നു ഒരു ഇന്റർവ്യൂ പോലും ഇനിയുള്ള കാലത്തു ചെയ്യാൻ കഴിയില്ല. രാജ്യം മുഴുവൻ ഒരു ജയിൽ ആയി മാറിക്കഴിഞ്ഞു എന്നുള്ള നിരീക്ഷണം വളരെ സത്യസന്ധമാണ്. അതുകൊണ്ട് ഇനി നിലവിലുള്ള ജയിലുകൾ തുറന്നു വിടണം. മഹാമാരിയുടെ ഇനി വരാൻപോകുന്ന സംഹാര താണ്ടവം തടവറയിലുള്ളവരെ കൊന്നു തീർക്കും..... പണ്ടെന്നോ ഒരു മുന്നൂറ് വർഷം മുൻപ് ഒരു ലഹളക്കാലത്തു വീടിനു തീയിട്ടപ്പോൾ എല്ലാവരും ഓടി രക്ഷപെട്ടു. തൊഴുത്തിൽ കെട്ടിയിരുന്ന ഇരുപത്തൊന്ന് പശുക്കൾ വെന്തു മരിച്ചു. ദുരന്തകാലത്തു എന്ത് ജയിൽ ? എന്ത് തടവ് ? ഒരു ജയിൽ തന്നെ ധാരാളം. ഇന്റർവ്യൂ നന്നായി.... ചിന്തിക്കാൻ ധാരാളം... ഒരു കാര്യം സുധീർ വിട്ടുപോയി. ചോദിക്കുമെന്ന് പ്രതീക്ഷിച്ചു. . ഈ മഹാമാരിയുടെ ഒരു ഗുണപാഠം. കുടുംബാംഗങ്ങൾ കൂടുതൽ സമയം ഒന്നിച്ചുസമയം ചിലവഴിക്കുന്നു.. പരസ്പരം അറിയുന്നു. കൃത്രിമമായി വി കസിപ്പിച്ചെടുത്ത തിരക്കുകൾ വെറുതെയായിരുന്നു എന്ന് തിരിച്ചറിയുന്നു... ഒരു യാത്ര പോലുമില്ലാതെ മാസങ്ങൾ പിന്നിടുന്നു. മലിനീകരണം ഇല്ലേയില്ല. എന്തോട് വലിയ നേട്ടമാണിത്... ആൻജിയോപ്ലാസ്റ്, ആൻജിയോഗ്രാം ബൈപാസ് മരിച്ചവരെ വെന്റിലേറ്ററിൽ സൂക്ഷിക്കൽ, ഒന്നുമില്ല. ഒന്നുമില്ല. എല്ലാവരെയും ഓർമ്മിക്കാൻ പഠിച്ചിരിക്കുന്നു. പരസ്പരം അയൽക്കാരെ മനസ്സിലാക്കുന്നു.... ഒട്ടേറെ നല്ലത്തു സംഭവിക്കുന്നു. ഒരു സങ്കടം മാത്രം.. വായിക്കാൻ പുതിയതൊന്നുമില്ല. പഴയ ബുക്കുകൾ മാത്രം.. മയ്യഴിക്കാർക്ക് കെട്ടിപ്പിടിച്ചൊരുമ്മ.....\n25 Jul 2020, 08:06 PM\nപ്രിയപ്പെട്ട എഴുത്തുകാരൻ തൻ്റെ വീക്ഷണങ്ങളിലൂടെ ,നിരാലംബർക്കും വേദനിക്കുന്നവർക്കും ഒപ്പമാണെന്ന് വ്യക്തമാക്കുന്നു.. ഒരുപാടു കാലമായി ഇത്തരം ചിന്തകൾ ഉണർത്തുന്ന ഒരു ഇൻറർവ്യൂ വായിച്ചിട്ട്.. ഇരുപത് വയസ്സിൽ തോന്നിയ ഗൃഹാതുരത്വം നിറഞ്ഞ സ്നേഹം ഇപ്പോഴും എഴുത്തുകാരനോടുണ്ട്.. മുണ്ടും മടക്കി കുത്തിയുള്ള ആ നടത്തത്തിൻ്റെ നഷ്ടം എൺപതുകളിലെ യുവാക്കൾ എല്ലാവരും അനുഭവിക്കുന്നുണ്ടാവണം.. ഞാനുൾപ്പെടെ..\nAwaiting more from him


സൗദിയിൽ വരവിൽ കവിഞ്ഞ പണം അയച്ച പത്തോളം മലയാളികൾ കസ്റ്റഡിയിൽ – Pravasi Corner\nസൗദിയിൽ അനധികൃത പണമിടപാട് നടത്തിയെന്ന സംശയത്തിൽ പത്തോളം മലയാളികൾ രഹസ്യ പോലീസിന്റെ പിടിയിലായി. പ്രവിശ്യയിലെ ദമ്മാമിലുള്ളവരാണ് കസ്റ്റഡിയിലായത്. പിന്നീട് ഇവരെ അവരവരുടെ സ്‌പോൺസർമാരുടെ ജാമ്യത്തിൽ താൽക്കാലികമായി വിട്ടയച്ചിട്ടുണ്ട്.\nഇവർ നടത്തിയ പണമിടപാടുകളിൽ സംശയകരമായ ഇടപാടുകൾ തിരിച്ചറിഞ്ഞ രഹസ്യാന്വേഷണ വിഭാഗം ചോദ്യം ചെയ്യലിനായി ഓഫീസിലേക്ക് വിളിപ്പിക്കുകയായിരുന്നു.\nഇലക്ട്രോണിക് ബാങ്ക് ട്രാൻസ്ഫറുകൾ, ഇ-വാലറ്റ് ട്രാൻസ്ഫറുകൾ എന്നിവ നടത്തിയവരാണ് പിടിയിലായത്. വരവിൽ കവിഞ്ഞ ഇടപാടുകളാണ് പലർക്കും വിനയായത്. സുഹൃത്തുക്കൾക്കും ബന്ധുക്കൾക്കുമാണ് ഇവരിലധികവും പണമയച്ചു കൊടുത്തിട്ടുള്ളത്.\nറിയാദിലും ജിദ്ദയിലുമുള്ള നിരവധി മലയാളികൾ സാമ്പത്തിക രഹസ്യാന്വേഷണ വിഭാഗത്തിന്റെ നിരീക്ഷണത്തിലാണ് എന്നറിയുന്നു. നാട്ടിലേക്ക് ചാരിറ്റിയായും ക്ളബ്ബുകൾക്കും സംഘടനകൾക്കും വൻതുകകൾ സഹായം അയക്കുന്നവരും നിരീക്ഷണത്തിലായിട്ടുണ്ട്. കൂട്ടായി താമസിക്കുന്നവർ റൂമുകളിൽ താമസിക്കുന്നവരിൽ നിന്നും മറ്റും പണം ശേഖരിച്ച് നാട്ടിലേക്ക് ഇതുപോലെ സഹായമായും മറ്റും അയച്ചതും വിനയായിട്ടുണ്ട്.\nവരുമാനത്തിൽ കൂടുതൽ പണം സൗദിയിൽ നിന്നും പുറത്തേക്ക് അയക്കുന്ന കുറ്റത്തിന് മലയാളികൾ അടക്കം അനേകം വിദേശികൾ പിടിയിലാവാറുണ്ട്. പലപ്പോഴും ഇത്തരം നിയമ വിരുദ്ധ ഉദ്ദേശമില്ലാത്ത പല പ്രവാസികളും ഈ നിയമത്തിന് കീഴിൽ കുരുങ്ങാറുണ്ട്. അവർ പലപ്പോഴും ചെയ്യുന്ന കാര്യങ്ങൾ ഈ നിയമപ്രകാരം കുറ്റകൃത്യമാണെന്ന് അവർ അറിയുന്നില്ല. കള്ളപ്പണം വെളുപ്പിക്കൽ എന്ന മണി ലോണ്ടറിംഗ് നിയമത്തിന് കീഴിലാണ് ഈ കുറ്റകൃത്യം വരുന്നത്.\nപലപ്പോഴും അവർ പണം കുഴൽപ്പണമായോ ഇ വാലറ്റ് വഴിയോ മറ്റുള്ളവർക്ക് അയക്കുകയും അല്ലെങ്കിൽ മറ്റുള്ളവരുടെ പണം സ്വന്തം അക്കൗണ്ടിലൂടെ നാട്ടിലേക്ക് അയച്ചു കൊടുത്ത് സഹായിക്കുകയും ചെയ്യാറുണ്ട്. ഇങ്ങിനെ ചെയ്യുമ്പോൾ ചിലപ്പോൾ സഹായിക്കുന്നവർക്ക് പണം ലഭിച്ചേക്കാം. പലപ്പോഴും ഒരു സഹായമെന്ന രീതിയിലായിരിക്കും ഇങ്ങിനെ ചെയ്യുക.\nപക്ഷെ ഇത് കടുത്ത നിയമ ലംഘനമാണ്. മണി ലോണ്ടറിംഗ് വിരുദ്ധ നിയമ പ്രകാരം കുറ്റകൃത്യത്തിന്റെ സ്വഭാവം അനുസരിച്ച് മൂന്ന് മുതൽ പതിനഞ്ച് വർഷം വരെ തടവ് ശിക്ഷയാണ് ലഭിക്കുക. കൂടാതെ ഏഴു മില്യൺ റിയാൽ വരെ പിഴ ശിക്ഷയും ലഭിക്കും.\nഇവരെല്ലാം അയച്ച തുക പരിധിയിൽ അധികമായപ്പോൾ അക്കൗണ്ട് ഉടമയായ സുധീർ നിരീക്ഷണത്തിൽ ആവുകയായിരുന്നു. കോടതി സുധീറിന് 20 മാസത്തെ തടവുശിക്ഷയാണ് വിധിച്ചത്.\nഒരു പ്രവാസിക്ക് അയാൾ രാജ്യത്തിന്റെ നിയമമനുസരിച്ച് സമ്പാദിച്ച പണം നിയമം അനുശാസിക്കുന്ന വഴികളിലൂടെ തന്നെ ചിലവാക്കുകയോ അയച്ചു കൊടുക്കുകയോ ചെയ്യാം. എന്നാൽ നിയമ പരമല്ലാതെ മാർഗ്ഗങ്ങളിൽ കൂടി സമ്പാദിക്കുന്ന പണമെല്ലാം മണി ലോണ്ടറിംഗ് നിയമത്തിന്റെ പരിധിയിൽ വരും. അത്തരത്തിലുള്ള പണം നിയമപരമല്ലാതെ രാജ്യത്ത് നിന്ന് കടത്താനോ മറ്റോ ഇത്തരം പണമുണ്ടാക്കിയ വ്യക്തിക്ക് കൂട്ട് നിന്നാൽ അയാൾ ശിക്ഷാർഹനായി മാറും.


കൊവിഡ് രോഗികള്‍ക്ക് അടക്കം വ്യാജ ചികിത്സ; 'ശാപ്പാട്ടുരാമന്' അറസ്റ്റില് | popular YouTuber Saapattu Raman arrested for treating patients illegally\nകൊവിഡ് രോഗലക്ഷണവുമായി എത്തിയ രോഗികള്‍ക്ക് അടക്കം ഇയാള് ഇവിടെ ചികിത്സ നല്‍കുന്നുവെന്ന പരാതിയിലാണ് നടപടി. സിറിഞ്ചുകളും മരുന്നുകളും വിവിധ രോഗങ്ങള്‍ക്കുള്ള ഇന്‍ജെക്ഷനടക്കം ഇവിടെ നല്‍കിയിരുന്നതായാണ് ആരോഗ്യ വകുപ്പ് കണ്ടെത്തിയത്.\nChinnasalem, First Published May 29, 2021, 10:01 AM IST\nകൊവിഡ് രോഗികള്‍ക്ക് അടക്കം വ്യാജ ചികിത്സ നടത്തിയ പ്രമുഖ യുട്യൂബര് അറസ്റ്റില്. ശാപ്പാട്ടുരാമന് എന്ന യുട്യൂബ് ചാനലിലൂടെ പ്രസിദ്ധനായ ആര് പൊര്‍ച്ചെഴിയനാണ് അറസ്റ്റിലായത്. വിദഗ്ധ പരിശീലനമോ മെഡിക്കല് ഡിഗ്രിയോ കൂടാതെയായിരുന്നു ഇയാളുടെ കൊവിഡ് ചികിത്സ. ചിന്നസേലത്തിന് സമീപമുള്ള കൂഗയൂരില് അറുപതുകാരനായ ഇയാള് ഒരു ക്ലിനിക് നടത്തിയിരുന്നു.\nകൊവിഡ് രോഗലക്ഷണവുമായി എത്തിയ രോഗികള്‍ക്ക് അടക്കം ഇയാള് ഇവിടെ ചികിത്സ നല്‍കുന്നുവെന്ന പരാതിയിലാണ് നടപടി. സിറിഞ്ചുകളും മരുന്നുകളും വിവിധ രോഗങ്ങള്‍ക്കുള്ള ഇന്‍ജെക്ഷനടക്കം ഇവിടെ നല്‍കിയിരുന്നതായാണ് ആരോഗ്യ വകുപ്പ് കണ്ടെത്തിയത്. ക്ലിനിക്കില് നിന്ന് ആരോഗ്യ ഉപകരണങ്ങളും പിടിച്ചെടുത്തി. ഇലക്ട്രോ ഹോമിയോപ്പതി ബിരുദം (ബിഇഎംഎസ്) ബിരുദം മാത്രമുള്ള വ്യക്തിയാണ് ഇയാളെന്നും പൊലീസ് അന്വേഷണത്തില് വ്യക്തമായി.\nപത്ത് ലക്ഷത്തിലധികം ഫോളോവേഴ്സാണ് ഇയാളുടെ യുട്യൂബ് ചാനലിലുള്ളത്. വിവിധ രീതിയിലെ ഭക്ഷണം കഴിച്ചുള്ള റെക്കോര്‍ഡ് സൃഷ്ടിക്കലാണ് ഈ ചാനലിലെ പ്രധാന ഇനം. വെളളിയാഴ്ചയാണ് ഇയാളെ അറസ്റ്റ് ചെയ്തത്. യോഗ്യതയില്ലാതെയായിരുന്നു ഇയാളുടെ അലോപ്പതി ചികിത്സയെന്നും ആരോഗ്യ വകുപ്പ് വിശദമാക്കി.\nLast Updated May 29, 2021, 10:01 AM IST\ntreating patients illegally


എന്താ പറഞ്ഞേ...? ബിജെപി തെരഞ്ഞെടുപ്പ് പത്രികയെ ട്രോളി ഇന്നസെന്റ്! ഏറ്റെടുത്ത് സോഷ്യല്‍മീഡിയ - BIGNEWSLIVE | Latest Malayalam News\nട്രോളുന്നതില് ട്രോളന്മാരെക്കാള് മുന്‍പ് എത്തുന്നത് ഇന്നസെന്റ് തന്നെയാണ്.\nതൃശ്ശൂര്: 2019- ലോക്‌സഭാ തെരഞ്ഞെടുപ്പിനുള്ള പ്രകടനപത്രിക പുറത്തിറക്കിയ ബിജെപിയെ ട്രോളി ഇന്നസെന്റ്. ലോട്ടറി അടിച്ചു എന്ന് രേവതി പറയുമ്പോള് അന്തം വിട്ട് നോക്കുന്ന കിലുക്കത്തിലെ കിട്ടുണ്ണിയെ നാമെല്ലാവര്‍ക്കും സുപരിചതമാണ്. ആ ചിത്രമാണ് ഇപ്പോള് ബിജെപിയെ ട്രോളാന് ഇന്നസെന്റ് ആയുധമാക്കിയിരിക്കുന്നത്.\nട്രോളുന്നതില് ട്രോളന്മാരെക്കാള് മുന്‍പ് എത്തുന്നത് ഇന്നസെന്റ് തന്നെയാണ്. പലപ്പോഴും ബിജെപിയെയും കോണ്‍ഗ്രസിനെയും ട്രോളിയിട്ടുണ്ട്. സമകാലിക വിഷയങ്ങള് മുന്‍നിര്‍ത്തിയായിരിക്കും ട്രോള്. അതുപോലെയാണ് ബിജെപി പ്രകടന പത്രികയെ ഇന്നസെന്റ് ട്രോളിയിരിക്കുന്നത്. ‘വാര്‍ത്ത, ബിജെപിയുടെ മാനിഫെസ്റ്റോ പുറത്തിറക്കി, വര്‍ഗീയതയും അഴിമതിയും ഇല്ലാതാക്കി ഇന്ത്യന് ജനാധിപത്യത്തെ ശക്തിപ്പെടുത്തും’ കുറിപ്പ് പങ്കുവെച്ച നേതാവ് കിലുക്കത്തിലെ കിട്ടുണ്ണിയുടെ ചിത്രം കൂടി പങ്കുവെച്ചു.\nനിമിഷങ്ങള്‍ക്കകമാണ് സംഭവം സമൂഹമാധ്യമങ്ങള് ഏറ്റെടുത്തത്. ‘സങ്കല്‍പ് പത്ര്’ എന്ന് പേരിട്ടിരിക്കുന്ന പ്രകടനപത്രികയില് വികസനത്തിനും ദേശസുരക്ഷയ്ക്കുമാണ് ഊന്നല് നല്‍കിയിരിക്കുന്നത്. ‘സങ്കല്‍പിത് ഭാരത് – സശക്ത് ഭാരത്’ എന്നാണ് പ്രകടനപത്രികയിലെ മുദ്രാവാക്യം. 75 വാഗ്ദാനങ്ങളാണ് പ്രധാനമായും പത്രികയില് ഉള്‍പ്പെടുത്തിയിരിക്കുന്നത്.\nTags: innocentinnocent bookInnocent Facebook postinnocent mp\nപ്രായപൂര്‍ത്തിയാകാത്ത ആണ്‍കുട്ടികളെ കഞ്ചാവ് നല്‍കി പീഡിപ്പിച്ചു; പത്ത് പേര് പിടിയില്


10 May, 2019 03:13:06 PM\nഏറ്റുമാനൂര്: ഏറ്റുമാനൂര് കെഎസ്ആര്‍ടിസി സ്റ്റാന്റിലെ ശൗചാലയങ്ങള് പൂട്ടികിടക്കാന് തുടങ്ങിയിട്ട് വര്‍ഷങ്ങളേറെയായി. ഇടയ്ക്ക് ഏതാനും ദിവസം തുറന്നുകൊടുത്തതല്ലാതെ എന്നും അടഞ്ഞുതന്നെ കിടക്കുന്ന ശൌചാലയത്തിന് ഇപ്പോള് ഇരട്ടപൂട്ട് വീണിരിക്കുകയാണ്. ജോസ്.കെ.മാണി.എം.പി.യുടെ പ്രദേശിക വികസനഫണ്ട് ഉപയോഗിച്ച് 2012-ല് നാല്‍പ്പത്താറര ലക്ഷം രൂപ ചിലവില് നിര്‍മ്മിച്ച സ്റ്റേഷന് കെട്ടിടത്തിലെ യാത്രക്കാര്‍ക്കുള്ള ശൗചാലയങ്ങള് രണ്ടര വര്‍ഷം മുമ്പ് വെള്ളമില്ലാത്തതിന്റെ പേരിലാണ് പൂട്ടിയിട്ടത്. എന്നാല് ഒന്നര വര്‍ഷം മുമ്പ് വെള്ളം എത്തിയിട്ടും ശൌചാലയം അടഞ്ഞുതന്നെ കിടന്നു.\nടൗണില് പ്രാഥമികാവശ്യങ്ങള് നിറവേറ്റുന്നതിന് സൗകര്യങ്ങള് അപര്യാപ്തമായ അവസ്ഥയിലാണ് ദീര്‍ഘദൂരയാത്രക്കാര്‍ക്ക് ഏറെ ആശ്വാസമായിരുന്ന സ്റ്റാന്റിലെ ശൗചാലയങ്ങള് അടച്ചു പൂട്ടിയത്. എം.സി.റോഡ് നവീകരണത്തിനിടെ വാട്ടര് അതോറിറ്റിയുടെ പൈപ്പുകള് പൊട്ടിയത് കെ.എസ്.ടി.പി നന്നാക്കിയില്ലെന്നായിരുന്നു പ്രധാന ആരോപണം. പ്രശ്‌നം രൂക്ഷമായതിനെതുടര്‍ന്ന് 2018 പിറക്കുന്നതിന് മുന്നോടിയായി വാട്ടര് അതോറിറ്റി പ്രത്യേകം പൈപ്പുകള് സ്ഥാപിച്ച് സ്റ്റാന്റില് വെള്ളമെത്തിച്ചു. എന്നാല് ഈ വെള്ളം ഒരാവശ്യത്തിനും തികയുന്നില്ലെന്ന് പറഞ്ഞ് തുറന്ന ശൗചാലയങ്ങള് വീണ്ടും പൂട്ടി താക്കോലുമായി കരാര്‍കാരന് സ്ഥലം വിട്ടു.\nശൗചാലയങ്ങള് പൂട്ടിയതോടെ സ്റ്റാന്റിലെത്തുന്ന യാത്രക്കാര് ഏറെ ബുദ്ധിമുട്ടുകയാണ്. ഇനി ഏക ആശ്രയം മത്സ്യമാര്‍ക്കറ്റിനു സമീപമുള്ള നഗരസഭയുടെ വൃത്തിഹീനമായതും പണം കൊടുത്തു ഉപയോഗിക്കാവുന്നതുമായ ശൗചാലയം മാത്രം. മത്സ്യമാര്‍ക്കറ്റ്, പച്ചക്കറി ചന്ത തുടങ്ങിയവയില് പണിയെടുക്കുന്ന നൂറുകണക്കിന് തൊഴിലാളികള് ആശ്രയിക്കുന്ന ഇവിടെ യാത്രക്കാരായ സ്ത്രീകള്‍ക്കും കുട്ടികള്‍ക്കും എത്തിപെടുക എന്നത് ഏറെ ശ്രമകരവും. സ്റ്റാന്റില് നിന്നും അര കിലോമീറററിലധികം ദൂരത്തില് മഹാദേവക്ഷേത്രത്തിനടുത്തുള്ള ദേവസ്വം വക ശൗചാലയങ്ങളാകട്ടെ യാത്രക്കാര്‍ക്ക് പ്രയോജനപ്പെടുത്താനുമാവില്ല.\nകെ.എസ്.ആര്.ടി.സി.സ്റ്റാന്‍ഡില് വെള്ളമെത്തിക്കാന് എം.പി.ഫണ്ടില് നിന്നും തുക അനുവദിച്ചതായി ഒരു വര്‍ഷം മുമ്പ് ജോസ്.കെ.മാണി എം.പി.അറിയിച്ചിരുന്നു. ഭൂജലവകുപ്പ് കുഴല് കിണര് കുഴിച്ച് മോട്ടോറും അനുബന്ധ ഉപകരണങ്ങളും വാങ്ങുന്നതിനാണ് തുക അനുവദിച്ചത്. എന്നാല് നടപടികള് ഇനിയും എങ്ങുമെത്തിയില്ല.


കോഴിക്കോട് റിസോര്‍ട്ടില് പെണ്‍വാണിഭം: മൂന്നു പേര് പിടിയില് | VygaNews\nകോഴിക്കോട് റിസോര്‍ട്ടില് പെണ്‍വാണിഭം: മൂന്നു പേര് പിടിയില്\n00Friday, 15 February 2019\nകോഴിക്കോട്: റിസോര്‍ട്ട് കേന്ദ്രീകരിച്ച് പെണ്‍വാണിഭം നടത്തിയ സംഘത്തിലെ മൂന്നുപേര് പിടിയില്. മലപ്പുറം പുല്‍പ്പറ്റ പാലത്തിങ്കല് മന്‍സൂര്...\nകോഴിക്കോട്: റിസോര്‍ട്ട് കേന്ദ്രീകരിച്ച് പെണ്‍വാണിഭം നടത്തിയ സംഘത്തിലെ മൂന്നുപേര് പിടിയില്. മലപ്പുറം പുല്‍പ്പറ്റ പാലത്തിങ്കല് മന്‍സൂര്, ചീക്കോട് സ്വദേശി മുഹമ്മദ് ബഷീര്, കൊണ്ടോട്ടി സ്വദേശി വാവക്ക എന്ന നിസാര് എന്നിവരെയാണ് തിരുവമ്പാടി പൊലീസ് അറസ്റ്റ് ചെയ്തത്.\nകക്കാടംപൊയിലിലെ റിസോര്‍ട്ട് കേന്ദ്രീകരിച്ചാണ് പെണ്‍വാണിഭം. ഇതരസംസ്ഥാനങ്ങളില് നിന്നും പ്രായപൂര്‍ത്തിയാകാത്ത പെണ്‍കുട്ടിയെ കേരളത്തിലെത്തിക്കുന്ന സംഘത്തിലെ കണ്ണികളാണ് പിടിയിലായവര്.\nകര്‍ണാടക സ്വദേശിനിയാണ് പെണ്‍കുട്ടി. മറ്റൊരു യുവതി മുഖേനെയാണ് പെണ്‍കുട്ടി കേരളത്തില് എത്തിയത്.\nപെണ്‍കുട്ടി കേരളത്തില് എത്തിയിട്ട് ഒരുമാസത്തോളമായി. ഇതുവരെ വയനാട്ടിലായിരുന്നു. ഈ മാസം 12 നാണ് അടിവാരത്ത് എത്തി്ച്ചത്. അവിടെ നിന്നും കക്കാടംപൊയിലില് എത്തിക്കുകയായിരുന്നു.\nരഹസ്യവിവരത്തെ തുടര്‍ന്ന് എസ് ഐ സനല്‍രാജിന്റെ നേതൃത്വത്തിലുള്ള പൊലീസ് സംഘം റിസോര്‍ട്ട് വളഞ്ഞ് ഇവരെ പിടികൂടുകയായിരുന്നു. പെണ്‍വാണിഭ സംഘത്തിലെ കൂടുതല് പേര്‍ക്കായി പൊലീസ് അന്വേഷണം തുടങ്ങി.\nചൈല്‍ഡ് വെല്‍ഫെയര് കമ്മിറ്റി മുമ്പാകെ ഹാജരാക്കിയ പെണ്‍കുട്ടിയെ ഹോം സ്‌റ്റേയിലേക്കു മാറ്റി.\nSummary: Kozhikkodu sex racket. Three arrested.\nVygaNews: കോഴിക്കോട് റിസോര്‍ട്ടില് പെണ്‍വാണിഭം: മൂന്നു പേര് പിടിയില്


“രാവിലെ എഴുന്നേറ്റ ഉടൻ ഒരു നുള്ള് മഞ്ഞൾ പൊടിയിട്ട് തിളപ്പിച്ച വെള്ളം കുടിച്ചാൽ” രാവിലെ എഴുന്നേറ്റ ഉടൻ തന്നെ ചായയോ കോഫിയോ കുടിക്കുന്നവരായിരിക്കും ഭൂരിഭാഗം ആളുകളും. എന്നാൽ രാവിലെ വെറുംവയറ്റിൽ വെള്ളം കുടിക്കുന്ന ചില ആളുകളും ഉണ്ട്. പല തരത്തിലുള്ള ആരോഗ്യപ്രശ്നങ്ങൾ എല്ലാവരെയും അലട്ടാറുണ്ടായിരിക്കും. ഇന്നത്തെ ജീവിത രീതിയും മറ്റും ചെറുപ്പക്കാരെ പോലും\nനിത്യരോഗി ആക്കി മാറ്റിയിരിക്കുകയാണ്. രോഗപ്രതിരോധശേഷി ഇല്ലാത്തതും അസുഖങ്ങൾ വര്ധിക്കുവാൻ കാരണമാകുന്നു. നല്ല ആരോഗ്യം ലഭ്യമാക്കുന്നതിന് രാവിലെ എഴുന്നേറ്റ ഉടൻ ചായയോ കോഫിയോ കഴിക്കുന്നതുപോലെ നമ്മുടെ ഭക്ഷണരീതിയിലും മാറ്റങ്ങൾ വരുത്തേണ്ടതുണ്ട്. നമ്മുടെ ആരോഗ്യം നിലനിർത്തുന്നതിനും രോഗപ്രതിരോധശേഷി വർധിപ്പിക്കുന്നതിനും നമ്മുടെ ദിവസം ചെറുചൂട് വെള്ളത്തിൽ മഞ്ഞൾ\nചേർത്തു കുടിച്ചു കൊണ്ട് തുടങ്ങാം. മഞ്ഞളിന്റെ ആരോഗ്യഗുണങ്ങൾ നിങ്ങൾക്കെല്ലാവർക്കും അറിയാമല്ലോ? വെറുംവയറ്റില് ഇളംചൂടു മഞ്ഞള് വെള്ളം കുടിയ്ക്കുന്നതു ഒത്തിരി ആരോഗ്യഗുണങ്ങൾ നമുക്ക് പ്രധാനം ചെയ്യുന്നു. തടി കുറയ്ക്കാന്, മലബന്ധം തുടങ്ങിയ പ്രശ്‌നങ്ങള്‍ക്ക് ഇത് ഒരു ഉത്തമ പരിഹാരമാണ്. ഹൃദയാരോഗ്യത്തെ സംരകശിക്കുവാനും ഇത് ഗുണപ്രദമാണ്. ഇതിലുള്ള ആന്റി ഓക്‌സിഡന്റുകൾ\nകൊളസ്‌ട്രോൾ കുറക്കുവാൻ ഏറെ സഹായകമാണ്. ശരീരത്തിലുള്ള വിഷാംശത്തെ മഞ്ഞൾ പുറന്തള്ളുന്നത് കരളിന്റെ ആരോഗ്യത്തെ സംരക്ഷിക്കുന്നതിന് ഏറെ ഗുണപ്രദമാണ്. കൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Easy Tips4U എന്ന ചാനല് Subscribe ചെയ്യുക.


John Abraham, Kangana Ranuat, Shoot Out At Wadla, Hindi, ജോണ് എബ്രഹാം, കങ്കണ റണൗത്ത്, ഷൂട്ട് ഔട്ട് അറ്റ് വാദ്‌ല, ഹിന്ദി - Malayalam Filmibeat\nഷൂട്ട്ഔട്ട് അറ്റ് വാദ്‌ലയില് ചൂടന് കിടപ്പറ രംഗം\n| Updated: Thursday, May 2, 2013, 15:27 [IST]\nപുറത്തിറങ്ങാനിരിക്കുന്ന ഷൂട്ട് ഔട്ട് അറ്റ് വാദ്‌ലയിലെ ജോണ് എബ്രഹാം-കങ്കണ റണൗത്ത് കിടപ്പറ രംഗം സിനിമ പുറത്തിറങ്ങുന്നതിന് മുമ്പേ തരംഗമാകുന്നു. ഹോട്ട് സീനിന്റെ പേരില് നേരത്തേ തന്നെ ചിത്രം വാര്‍ത്തകളിലിടം നേടിയിരുന്നു. വളരെ ശ്രമകരമായിട്ടാണത്രേ ഈ രംഗങ്ങള് ചിത്രീകരിച്ചത്.\nചിത്രീകരണ സമയത്ത് ക്യാമറമാനും സംവിധായകനും മാത്രമേ ഉണ്ടായിരുന്നുവത്രേ. വളരെ സ്വാഭാവികമായിട്ടാണ് ജോണും കങ്കണയും ഈ സീനില് അഭിനയിച്ചിരിക്കുന്നത്. ബോളിവുഡില് ഇത്രയും തീവ്രമായ ഒരു കിടപ്പറ രംഗം ഇതാദ്യമാണെന്നാണ് സംവിധായകന് സഞ്ജയ് ഗുപ്ത പറയുന്നത്. ലൈംഗികതയുടെ കാര്യത്തിലായാലും സീനുകളുടെ സൗന്ദര്യത്തിന്റെ കാര്യത്തിലായാലും ഇത്രയും തീവ്രമായ സീനുകള് ബോളിവുഡ് ആദ്യമായിട്ടാണ് കാണാന് പോകുന്നതെന്ന് ഇദ്ദേഹം ഉറപ്പ് പറയുന്നു.\nഈ രംഗങ്ങളില് അഭിനയിക്കുകയെന്നത് ജോണിനെയും കങ്കണയെയും സംബന്ധിച്ച് വലിയ വെല്ലുവിളിയായിരുന്നുവത്രേ. വളരെ ബുദ്ധിമുട്ടിയാണ് ഇത്രയും തീവ്രമായ രംഗങ്ങളില് താരങ്ങള് അഭിനയിച്ചതെന്നും സംവിധായകന് പറയുന്നു. വളരെ വന്യമായ പ്രണയമാണ് ഈ സീനുകളുടെ പ്രത്യേകതയെന്നും അദ്ദേഹം വ്യക്തമാക്കി.\nജോണ് എബ്രഹാം അവതരിപ്പിക്കുന്ന നായകകഥാപാത്രത്തിന്റെ കാമുകിയുടെ വേഷത്തിലാണ് കങ്കണ അഭിനയിക്കുന്നത്. ഗോംപോ താക്കുരിയുടെ കഥയെ അടിസ്ഥാനമാക്കിയാണ് ചിത്രം തയ്യാറാക്കിയിരിക്കുന്നത്. മെയ് മൂന്നിനാണ് ചിത്രം തിയേറ്ററുകളില് എത്തുന്നത്.\nRead more about: john abraham shoot out at wadla hindi ജോണ് എബ്രഹാം ഷൂട്ട് ഔട്ട് അറ്റ് വാദ്‌ല ഹിന്ദി\nThe love making scenes between John and Kangana are so intense and raw that director had to be emptied out entire set for the shoots.


three year old child in critical stage | അമ്മയുടെ ക്രൂരതക്കിരയായ കുഞ്ഞിന്റെ നില ഗുരുതരം; കൊച്ചിയിലെ മൂന്നു വയസ്സുകാരന്റെ വലത് മസ്തിഷ്‌കത്തിൽ സാരമായ പരിക്ക്; സ്‌ട്രോക്കിന്റെ ലക്ഷണങ്ങളുണ്ടെന്നും മരുന്നുകളോട് പ്രതികരിക്കുന്നുണ്ടെന്നും മെഡിക്കൽ ബുള്ളറ്റിൻ - MarunadanMalayali.com\nApril 18, 2019 | 03:27 PM IST | Permalink\nകൊച്ചി: അമ്മയുടെ ക്രൂരമർദ്ദനത്തെ തുടർന്ന് ഗുരുതരാവസ്ഥയിൽ ആലുവയിലെ സ്വകാര്യ ആശുപത്രിയിൽ പ്രവേശിപ്പിച്ച മൂന്ന് വയസുകാരന്റെ നില ഗുരുതരമായി തുടരുന്നു. കുട്ടിയുടെ വലത് മസ്തിഷ്‌കത്തിൽ സാരമായ പരിക്കേറ്റിട്ടുണ്ട്. സ്‌ട്രോക്കിന്റെ ലക്ഷണങ്ങളുണ്ടെന്നും ആശുപത്രി അധികൃതർ പറഞ്ഞു. കുട്ടി ഇപ്പോൾ 48 മണിക്കൂർ നിരീക്ഷണത്തിലാണ്. മരുന്നുകളോട് പ്രതികരിച്ചു തുടങ്ങിയെന്നും മെഡിക്കൽ ബുള്ളറ്റിൻ വ്യക്തമാക്കുന്നു.\nഇന്ന് പുലർച്ചെ ശസ്ത്രക്രിയ പൂർത്തിയായി. വെന്റിലേറ്റർ സഹായത്തോടെയാണ് കുട്ടിയുടെ ജീവൻ നിലനിർത്തുന്നത്. തലച്ചോറിലെ രക്തസ്രാവം നിയന്ത്രിക്കാനാകാത്തതിലാണ് ആശങ്ക. ക്രൂരമർദ്ദനത്തിനിടെ അമ്മ കുഞ്ഞിന്റെ ശരീരത്തിൽ പൊള്ളൽ ഏൽപിക്കുകയും ചെയ്തിരുന്നു. 20 ദിവസം മുൻപാണ് അമ്മയോടൊപ്പം കുട്ടി ആലുവയിലെത്തിയത്. സ്വകാര്യ സ്ഥാപനത്തിൽ ഡ്രൈവറാണ് കുട്ടിയുടെ അച്ഛൻ. കുട്ടിയുടെ ചികിത്സ ചെലവ് സംസ്ഥാന സർക്കാർ ഏറ്റെടുത്തതായി ആരോഗ്യമന്ത്രി അറിയിച്ചു.\nശരീരം അൽപം പ്രദർശിപ്പിച്ച സ്ത്രീയെ അഞ്ചു വയസുകാരൻ അസഭ്യം വിളിച്ചു; അൻജെം ചൗധരി എങ്ങനെ ആളുകളെ വഴിതെറ്റിച്ചെന്ന് വ്യക്തമാക്കി അന്വേഷണ റിപ്പോർട്ട്\nകുട്ടിയെ ക്രൂരമായി മർദ്ദിച്ചത് കുഞ്ഞിന്റെ അമ്മ തന്നെയെന്ന് പൊലീസ് വ്യക്തമാക്കി. ജാർഖണ്ഡ് ബംഗാൾ സ്വദേശികളായ മാതാപിതാക്കൾക്കെതിരെ വധശ്രമത്തിന് പൊലീസ് കേസെടുത്തു. അനുസരണക്കേട് കാട്ടിയതിന് കട്ടിയുള്ള വസ്തു ഉപയോഗിച്ച് കുട്ടിയെ തല്ലിയതായി അമ്മ പൊലീസിനോട് സമ്മതിച്ചു. കുട്ടിയെ ആശുപത്രിയിൽ എത്തിച്ചപ്പോൾ മുതൽ മാതാപിതാക്കൾ പൊലീസ് നിരീക്ഷണത്തിലായിരുന്നു.\nഅടുക്കളയിൽ കളിക്കുന്നതിനിടയിലാണ് കുട്ടിക്ക് പരിക്കേറ്റതെന്ന് ആദ്യം പറഞ്ഞ അമ്മ വിശദമായ ചോദ്യം ചെയ്യലിൽ കുറ്റം സമ്മതിച്ചു. വധശ്രമത്തിന് പുറമെ ഇരുവർക്കുമെതിരെ ബാലാവകാശ നിയമപ്രകാരമുള്ള വകുപ്പുകളും ചുമത്തിയിട്ടുണ്ട്. ഇരുവരുടെയും പശ്ചാത്തലമറിയാൻ കേരള പൊലീസ് ജാർഖണ്ഡ് പൊലീസുമായി ബന്ധപ്പെട്ട് വരികയാണ്.\nകെട്ടിടത്തിന് മുകളിൽ നിന്നും വീണ് പരിക്കുപറ്റി എന്നു പറഞ്ഞാണ് ഇന്നലെ ഗുരുതരാവസ്ഥയിലുള്ള കുട്ടിയെ മാതാപിതാക്കൾ ആശുപത്രിയിൽ എത്തിച്ചത്. അമ്മയുടെ കൈയിൽ നിന്ന് വീണു എന്നായിരുന്നു പിതാവ് ആശുപത്രിയിൽ പറഞ്ഞത്. തലയോട്ടിയിൽ പൊട്ടലും ശരീരമാസകലം പൊള്ളലേറ്റ പാടുകളുള്ള കുട്ടി അതീവ ഗുരുതരാവസ്ഥയിലായിരുന്നു. പൃഷ്ഠ ഭാഗത്തെ പൊള്ളലേറ്റ പാടുകളും കാലുകളിലെ പരിക്കുകളും കണ്ട് സംശയം തോന്നിയ ആശുപത്രി അധികൃതർ പൊലീസിലും ചൈൽഡ് ലൈനിലും വിവരമറിയിക്കുകയായിരുന്നു.\nആശുപത്രിയിലെത്തിച്ച് അൽപസമയത്തിനകം കുഞ്ഞിനെ ആശുപത്രിയിൽ നിന്നും മാറ്റണമെന്നും മാതാപിതാക്കൾ ആവശ്യപ്പെട്ടിരുന്നു. എന്നാൽ, വെന്റിലേറ്ററിലുള്ള കുഞ്ഞിനെ മാറ്റാൻ ആശുപത്രി അധികൃതർ തയ്യാറായില്ല. കുഞ്ഞിന്റെ പരിക്കുകൾ സംബന്ധിച്ച് രക്ഷിതാക്കൾ നൽകിയ വിശദീകരണം തൃപ്തികരമല്ലായിരുന്നുവെന്ന് ആശുപത്രി അധികൃതർ വിശദമാക്കിയിരുന്നു.